
O KRASNOJ ZLATOKOSOJ DJEVOJCI 


U davna vremena živio u nekom selu siromašan obu- 
ćar. Jednom mu dođu trojica putnika i zatraže prenoćište. 

— Vjere mi, rado bih vam dao konak, ali mi je žena 
bolesna, a ja imam samo ovu jednu sobicu — odgovori 
obućar. Videći da su izmoreni od puta, dodađe prosto- 
dušno: — Ali, ako budete htjeli da se zadovoljite ovom 
ostavom, drage volje ću vam pripremiti ležaj. 

Putnici sa radošću primiše ovaj prijedlog i, kad im je 
obućar spremio ležaj kako je najbolje znao, legnu. Kad 
su ujutro ustali, reče im obućar da mu se prošle noći 
našlo dijete i zamoli ih da buđu djetetu kumovi, jer je on 
siromašan i ovu uslugu mu niko ne bi tako lako učinio. 

Putnici rado pristanu da kumuju djetetu. — A šta da 
damo djetetu? — upita prvi putnik i odmah reče: — Ja ću 
mu dati ljepotu. — A ja ću mu dati zlatnu kosu — reče 

drugi. A treći reče: — Ja ću mu dati moć da sve što u 
ruku uzme, pretvori u zlato. 

Tako su darivali djevojčicu. Obućar ih počasti i 
oni odu. 

Djevojčica je bila veoma lijepa: imala je zlatnu kosu 
i rasla kao iž vode. ; 

Roditelji nisu. mogli da se načude djetetu, a tek 
kasnije su se sjetili da su je tim osobinama darivali 
kumovi. 

Nikome se nisu hvalili svojom kćerkicom. Živjeli su 
zadovoljno i srećno u svojoj kućici, ne oskudijevajući ni 
u čemu od onog časa kad je djevojčica počela da pretvara 
u zlato svaku stvar koju je uzela u ruku. 

Prođoše jedna i dvije godine, prođe zatim i više 
godina, a od lijepe djevojčice izvaste još ljepša djevojka. 
Jednog dana, upravo kad je na potoku ispirala rublje, 


naiđe na konju mladi knez i, videći lijepu zlatokosu' 


djevojku, zastade čudeći se njenoj ljepoti. Skoči sa. konja, 
i pristupivši bliže djevojci, reče: 

— Krasna djevojko, molim te, daj mi malo vode, 
žedan sam. 

— Vrlo rado — odgovori djevojka prijazno i polo- 
živši rublje u travu, ode u kućicu. Časak zatim vrati se 
noseći u ruci pozlaćeni vrč. Brzo ga napuni vodom iz 
potoka i sa osmijehom ga pruži knezu. Knez poče da pije 
požudno kao da je vino; kad se napi lijepo se zahvali 
djevojci i naklonivši joj se reče: , 

— Dali bi htjela da pođeš sa mnom u moj dvorac? — 

Prekrasna djevojka se zarumenje, stidljivo spusti 
pogled i tiho odgovori: 

— Šta će reći moji roditelji? | 

— A gdje su tvoji roditelji? — upita knez. 

— Ovdje su, u ovoj kućici. 

— Možemo da ih pitamo — reče knez i, uzevši je za 


ruku, ođe sa njom u kućicu njenim rođitdijima i zaprosi 
je. Roditelji dadoše pristanak. Zaruke su odredili za drugi 
dan. Onda se knez oprosti od svoje lijepe nevjeste i, uzja- 
havši konja, odjaha radostan kući. 

U svom dvorcu imao je knez staru domaćicu koja je 
imala kćer. Obje su bile ružne a, pored toga, i zle vještice. 
Stara vještica je mislila da će knez uzeti za ženu njenu 
kćer, a kad je čula da će se knez oženiti krasnom djevoj- 
kom, razljuti se i samo što ne izletje kroz dimnjak, ali 
odluči da pokvari sve veselje knezu i krasnoj djevojci. 

Već drugog dana su se vršile pripreme za vjenčanje 
i kad je bilo sve pripremljeno i upregnuti brzi konji u 
lijepa kola, mladoženja i gosti posjednu u njih i pođu po 
djevojku. Stara baba je bila stari svat, a njena kćer djeve- 
ruša. Poslije vjenčanja sjednu opet u kola i povezu mlađu 
nevjestu u novi dom. Nevjesta nije sjedjela pored mlado- 
ženje, nego u najzadnjim kolima — sa babom i njezinom 
kćerkom. Bila je vesela i srećna, ne nadajući se nikakvom 
zlu. Odjednom, kad su išli kroz žitno polje, majka i kćerka 
uhvate nevjestu, iskopaju joj oči i bace je iz kola u žito. 
Kad dođu u dvorac, mladoženja najprije priskoči kolima 
svoje nevjeste da je snese dolje. Ali pomislite kako mu je 
bilo kad umjesto nevjeste ugleda ružnu ženu koja ni za 
trun nije ličila na krasnu zlatokosu nevjestu! Stara vje- 
štica je stavila kćeri nevjestin vijenac i lice joj je promi- 
jenila, ali nije mogla da joj da ljepotu i ljubaznost prave 
nevjeste. 

— Gdje je moja krasna nevjesta? — poviče knez 
prestravljeno. 

— Pa, evo tvoje nevjeste! Ona ti se promijenila — 
reče baba. 

Knez ne htjeđe da vjeruje da je to njegova prava 
nevjesta. Ali baba ga je tako dugo uvjeravala dok ga nije 

uvjerila, i on, iako žalostan i neveseo, odvede ružnu 
nevjestu u dvorac. 


U to vrijeme je prava nevjesta sjedjela u žitu gorko. 


plačući i jadikujući; kako je bila slijepa, nije jadnica 
znala kuda će. Dok je ona tako jadikovala i plakala, 
naiđe tuda seljak koji je vozio žito na trg. Spazivši lijepu 
djevojku kako sjedi u žitu i jadikuje, zaustavi se i upita 
je zašto plače. i 

\ Djevojka se obradova kad ču ljudski glas i odmah 
poče pričati šta se s njom dogodilo. Kad mu je sve ispri- 
čala, zamoli ga da je odveze u knežev dvorac i odveđe u 
vrt starome vrtlaru. — Kao nagradu uzmi klasje koje je 
oko mene — dodade djevojka. 

Kad je seljak pogledao klasje, vidje da je sve zlatno. 
Načupa punu pregršt i onda podigne djevojku, smjesti 
je u kola i kola potjera u dvorac. Kad su došli do kneževog 
vrta, snese djevojku s kola u vrt i tamo je položi u 
vrtlarev krevet. Živa duša ga nije opazila. On napusti 
vrt bogatiji nego kad je polazio na pui i vrati se kući. U 
ovaj knežev vrt niko drugi nije smio da uđe osim kneza i 
starog vrtilara, vjernog sluge svoga gospodara. Kako se 
starac začudi kad dođe kući i ugleda u svome krevetu 
lijepu slijepu djevojku. Radoznalo je upita kako je tu 
dospjela i ko ju je unakazio. Krasna djevojka mu ispriča 
sve kako se uistinu dogodilo, moleći ga da je ne izda, da 
je sakrije i da učini sve šio bude od njega tražila. Starac 
joj to drage volje obeća i donese joj sve što je najbolje 
imao da je okrijepi. Sutradan je bila nedjelja. Krasna 
djevojka zamoli vrtlara da joj donese lijepa ružu. Kad 
joj je donio najljepšu ružu iz čitavog vrta, preivori je 
djevojka u zlatnu i pošalje vrtlara u crkvu. Naredi mu šta 
će s njom da uradi. Kad je vrtlar ušso u crkvu, postavi 
se nedaleko od stare babe i njene kćeri. Ružu je držao u 

ruci. Čim je kćer vidjela ružu, odmah je zaželje i reče 
majci da je mora dobiti pošto-poto. Poslije službe zaustavi 
stara vrtlara i upita ga koliko traži za ružu. 

— Ništa drugo nego jedno oko koje imate kod sebe 
— odgovori starac. 

— A zašto ti to treba? —— upita ga stara. 

.— Evo zašto: moj hrt je izbio jedno oko kad sam s 
njim bio juče u lovu, pa hoću da mu ga namjestim. 

Stara mu dade oko, a on njoj zlatnu ružu. Kad je 
došao kući, zamoli ga djevojka da joj stavi oko na mjesto. 
Pošto on to učini, djevojka progleda na to oko i srdačno. 
mu zahvali. : 

Druge nedjelje zamoli djevojka da joj donese naj- 
ljepši karanfil i kad je vrtlar donio karanfil, pretvori ga 
djevojka, u zlatan, pa ga opet posla s njim u crkvu da za. 
njega iraži drugo oko. Vrtlar uđe u crkvu i, kao i prije, 
postavi se nedaleko od stare, držeći zlatni karanfil 
u ruci da upadne njenoj kćerki u oči. Čim je mlada ugle- 
dala karanfil, odmah joj se prohtjelo da ga ima i reče 
staroj da joj ga nabavi po svaku cijenu. Kad su izašli iz 
crkve, zaustavi stara vrtlara i upita ga šta traži za ka= 
ranfil. 

— Ništa drugo ne tražim osim jednog oka koje imate 
uza se, jer kad smo juče bili u lovu, moj hrt je izbio i 
drugo oko, pa bih želio da mu ga namjestim. — Stara je 
razmišljala, ali mlada reče neka mu ga slobodno da i već 
pruži ruke za karanfilom. 

Onda mu stara dade i drugo oko i starac radostan 
požuri s njim kući i odmah ga namjesti djevojci. Čim joj 
je metnuo oko, djevojka je progledala i postala opet tako 
lijepa kao i ranije i zahvaljivala je starom vrtlaru obe- 
ćavajući mu da će ga za io svakim dobrom nagraditi. 

Kad je palo veče, izađe djevojka u vrt gdje je cvje- 
talo mnogo prekrasnog cvijeća; ptice su krasno pjevale u 

gaju i djevojka prošeta po vrtu između cvijeća. Koji god 
je cvijet dotakla, postao je zlatan. 

U vrt dođe i mladi knez da se prošeta, a krasna dje- 
vojka, čuvši korake, sakri se iza ružinog grmlja, ali čupe- 
rak njene zlatne kose zape za grančicu. Udubljen u žalo- 
sne misli koračao je knez pored grmlja — kad mu ispred 
očiju zasja zlatna kosa među ružama. 

— Tako mi svega, to je kosa moje krasne nevjeste! 
— reče knez i začuđeno pruži ruku za zlatnom kosom na 
grmlju. U tom trenutku iz grmlja, kao, da procva, izađe 
njegova zlatokosa djevojka i baci mu se radosno u Zagr- 
ljaj. Nije bilo dvoje srećnijih ljudi na svijetu. Uto dođe i 
stari vrtlar rađujući se sreći svoga gospodara. Tek onda 
je knez doznao šta se dogodilo sa njegovom nevjestom. 
Zaprepasti se nad zlobom stare babe i htjede je smjesta 
kazniti, ali ga stari vrtlar zadrža. Dogovore se drukčije, te 
mladi knez odvede svoju krasnu nevjestu u dvorac i tamo 
je sakrije tako da niko o tome nije ništa znao. 


Ujutro naredi da se pripremi svečana gozba. Raza- 
šalje glasnike na sve strane da pozovu goste koji su bili u 
svatovima. Pozvaše i staru babu. Obradova se majka da se 
knez predomislio, obradova se i kćer nadajući se da će je 
knez priznati za svoju ženu. Kad je bilo sve spremno, 
pozvani gosti sjednu za stolove; sve je bilo kao u svato- 
vima. Knez je sijao od sreće i zadovoljstva, čemu su se svi 
čudili jer je od dana vjenčanja bio stalno žalostan i bez- 
voljan. " 

U toku gozbe govorilo se o svemu i svačemu i na 
kraju je knez počeo da priča šta se dogodilo u jednoj 
zemlji u kojoj je jedna zla baba izvadila oči jednoj kra- 
snoj djevojci i — on ispriča sve što se dogodilo njegovoj 
nevjesti. Baba i kćer su se crvenjele, ali kad je knez priču 
završio i upitao šta bi krivac zaslužio za takav zločin, 

prva baba je smjelo izjavila da bi zaslužio da se i njemu 
oči izvade. 

— Neka ti bude što si sama sebi dosudila — reče 
knez i tek sada kaza pravu istinu o tome šta su baba i 
kćer napravile i pođe u drugu sobu da odatle izvede i 
predstavi gostima svoju krasnu zlatokosu ženu. 

Čitav se dvorac zaori od radosnih glasova gostiju i 
služinčadi kad su vidjeli mladu nevjestu. Staroj babi 
dogodilo se ono što je i zaslužila, a zatim su je zajedno sa 
njenom kćeri istjerali iz dvorca. Stari obućar i njegova 
žena doselili su se svojoj kćeri i svi skupa su živjeli srećno 


do svoje smrti. 
(Slovačka narodna priča) 

O OGNJENOJ PTICI I MORSKOJ DJEVOJCI 


U davna vremena u jednom selu su Živjeli muž i žena 
i nisu imali djece. Bili su to valjani ljudi, ali siromašni. 
Iako su bili siromašni, ipak su željeli da imaju svoga 
nasljednika, Njihove želje su se ispunile i oni dobiše 
zdravog sinčića. Tada muž pođe da traži kuma, ali pošto 
je bio siromašan, niko ne htjede da mu kumuje. Njemu je 
to bilo žao i žalostan se vraćao kući. U blizini svoje kućice 
sretne prosjaka. 

— Zašto si tako žalostan, čovječe? — upita ga 
prosjak. 

-— Kako da ne budem žalostan! Dobio sam sinčića, 
a ne mogu da nađem kuma —- odgovori otac. 

— Eto, ja sam prosjak, ali ako pristaješ, biću ti 
kum, samo nemam ništa osim ovog novčića od pet para, 

— Ja i ne želim ništa, samo mi budi kum. 

Dječaku su dali ime J anko. Stari prosjak darova mu 
novčić, blagoslovi ga i nestade. Roditelji su taj novčić 
sakrili i odlučili da ga ne potroše makar bili u najvećoj 
bijedi. Ali, čim je Janko došao u kućicu, došla je i sreća, 
pa je roditeljima krenulo sve nabolje. 

Janko je rastao kao iz vode i iz dana u dan postajao 
sve ljepši momak, a roditelji su ga pazili kao oko u glavi. 

' Ali, iako je Janko volio svoje roditelje, ipak ga je 
nešto mamilo od kuće u svijet. 

— Dragi roditelji — reče im jednog dana — dosta ste 
se o meni brinuli. Već sam dosta jak i mogu da se brinem 
sam o sebi. Molim vas, pustite me, htio bih da vidim 
svijet. 

Roditelji su nerado saslušali Jankove riječi i počeli 
su da ga odvraćaju i da plaču. 

— Ah, nemojte da plačete, i ne bojte se, dragi rodi- 
telji! Za godinu, dvije, opet ću vam se vratiti, a kad osta- 
rite, dobro ću se o vama brinuti — tješio ih je Janko. Kad 
su roditelji vidjeli da Janko ne popušta, pustili su mu na 
volju i polako ga spremali za put. Baš kad su se savje- 
tovali kako bi ga najbolje opremili, pojavi se pred vra- 
tima neki stari čovjek i, držeći za uzdu bijelog konjića, 
upita: 

— Hoćete li đa kupite konja? 

— A pošto je taj konj? — upita otac. 

— Pet para — odgovori stari. 

— Eto, Janko, kupi ga za svoj novčić što si ga dobio 
ad kuma — reče otac i odmah donese sinu sačuvani nov- 
čić. Sav radostan dađe Janko starcu novčić, a starac, 
ostavivši mu konja, žurno ode. Janko se jako veselio lije- 
pom konju koga je tako iznenada dobio. Kad ga nabrani 
i pripremi se za put, oprosti se sa roditeljima, uzjaha 
konja i krenu u svijet. Kad je već bio daleko od kuće i 
jahao preko zelene livade, progovori konjić J anku: 

— Pazi šta ću iskopati kada zapnem nogom! Čudno 
dođe Janku kad konj progovori i već htjede da ga upita o 
tome kad konj zape nogom, a na zemlji zasja vatrica. 
Janko pogleda bolje i vidje da to nije vatrica. nego 
zlatno pero. 

— Hoću li ga uzeti? — upita Janko konja. 

— Uzmi, te je pero iz krila ognjene ptice, ali dobro 
ga sakrij; najprije će te dovesti u nevolju, ali kasnije će 
ti dobro služiti — odgovori. konj. 

Janko podigne pero, zamota ga u bijelu maramicu i 
sakrije ga u njedra. Jahao je tako dalje, dok ne dođe do 
kraljevskog grada. I baš kad. je prolazio pored kraljevskog 
dvorca, kralj je stajao na prozoru. Videći lijepog mla- 
dića na konju, zovne ga i upita kud ide. 

U svijet da okušam sreću — odgovori Janko. 

— Da li bi htio kod mene u službu? — upita kralj, 
kome se Janko svidio. 

— Zašto ne bih ako hoćete da me uzmete; samo ako 
smijem sa sobom da povedem i konja, bez njega ne 
bih htio. 

— Pa povedi ga — reče kralj. 

Janko uđe u dvorac, primi kraljevsku službu i posao 
mu bijaše da se brine za šest lijepih konja koje je kralj 
jahao. Svoga konjića smjesti u istu konjsku štalu u ugao, 
i spavao je pored njega. Od tog vremena, otkako je Janko 
konje čuvao, iz dana u dan su konji postajali ljepši; dlaka 
im je bila kao kadifa, griva im je u zlatnim valovima 
padala na vrat, a iz očiju su im sipale iskre. 

Kralju se to sviđalo i hvalio je Janka. Ali služinčađ 
se pitala šta se to događa sa konjima da tako napreduju, 
kao da im ugađa, iako su istu hranu dobivali kao i ostali 
konji. Govorili su da tu nešto nije u redu. 

Naročito je jedan sluga među kraljevom služinčadi 
mrzio Janka i bio mu zavidan na kraljevoj milosti. Odluči 

da ispita šta Janko radi sa konjima. Jedne večeri dođe 
krišom u štalu i sakrije se u ugao iza gomile sijena očeku- 
jući Janka. 

Kad se već bilo potpuno smrklo, uđe Janko u štalu 
bez , svjetla, zabravi vrata i izvadi iz njedara bijelu 
maramu u koju je bio umotao zlatno pero iz ognjene ptice. 
Pobbživši maramu na pod, pazmota je, a u tom trenutku 
razli se sjajno svjetlo po čitavoj štali. Janko skide kapu, 
objesi je na klinac, svuče kaput i poče da čisti i timari 
konje; jednog po jednog, veselo pjevajući. 

Kad je završio svoj posao, ponovo zamota zlatno pero u 
maramu, a tek onda legne na sijeno pored svoga konjića. 
Kad se razdani, izađe izdajnički sluga iz svoga zaklona i, 


videći da Janko tvrdo spava, uzme mu pero i maramu i 


nečujno ode. Čim svanu dan, požuri sluga do kralja, preda 
mu zlatno pero i sve mu ispriča kako i gdje ga je našao. 
Kralj ga sasluša i onda pošalje po Janka. 

Kralju se svidjelo pero i.pomisli: 2 Kada jedno pero 
tako sija i tako je lijepo, kako je tek krasna čitava pticac. 
Kad Janko dođe pred kralja, kralj ga strogo pogleda i 
ljutitim glasom progovori: 

— Kako si se usudio da preda mnom kriješ zlatno 
pero iz ognjene ptice? Za to si zaslužio smrt! 

— Ah, oprosti, milostivi kralju, nisam ni slutio da 
će ti se ovo pero toliko svidjeti — izvinjavao se Janko. 

— Oprostiću ti, ali moraš da mi doneseš ognjenu 
pticu; ako ne doneseš, za glavu ćeš biti kraći! 

Poslije ovih riječi kralj se okrenu od njega, a Janko 
se vrati u štalu plačući. 

— Šta je, Janko, ti plačeš? Šta ti je? — upita ga konj. 

-— Ah, kako da ne plaćem i da ne jadikujem, moj 
dragi konjiću, kad mi je kralj naredio da mu donesem 
ognjenu pticu, a ako mu je ne donesem; da ću biti za 
glavu kraći. Jao meni ako ne donesem ognjenu pticu! 

-— Ti znaš šta sam ti rekao: da će ti pero najprije 
donijeti neprilika, a kasnije koristi. No, nemoj da plačeš, 
ja sam tu da ti u svemu pomognem. Ali najprije zamoli 
kralja da ti da korito zlatne pšenice i svilenu mrežu. Onda 
uzmi hranu, uzjaši me i krenućemno na put. 

Janko se vrati kralju moleći ga da mu da korito zla- 
tne pšenice i svilenu mrežu. Kralj naredi da mu se 
odmah izda sve šta traži. 

Kad je Janko sve spremio i smjestio na konja, sjedne 


i sam na njega — i krenu. Išli su, išli mnogo dana dok. 


nisu došli, preko visokih planina i širokih dolina, do zlat- 
nog brda. Tada konjić stađe i reče Janku: — Uzmi 
mrežu i zlatnu pšenicu i popni se na vrh ovog brda; na 
vrhu je bunar i na taj bunar svake noći dolijeću ognjene 
ptice da se napiju. Pospi zlatnu pšenicu oko bunara. Kad 
_ ptice dođu i počnu kljucati, moraš jednu spretno da uhva- 
tiš. Čim je budeš imao u rukama, metni je u mrežu i zovni 
mene. ; 

Janko učini kako ga je učio konjić; uzme pšenicu u 
mrežu i ode na zlatno brdo; pred veče se popne gore. 
Na vrhu brda je bio bunar, a u njemu voda kao kristal 
bistra. Janko pospe pšenicu oko bunara, onda legne na 
zemlju i počne da stražari. Kad je bilo oko ponoći, čitavo 
brdo je zasjalo kao da je sunce izašlo iznad njega. 

To su dolijetale ognjene ptice. Spustile su se do 
bunara kao munja i kad su vidjele zlatnu pšenicu razba- 
canu naokolo bunara, počele su halapljivo kljucati i borile 
su se za svako zrno. Janko se divio prekrasnim pticama 
tiho dišući da ih ne bi zaplašio; ali kad mu se jedna — od 
svih najljepša — približi, brziaom munje uhvati je za 
nogu, prebaci preko nje mrežu, i iz svega glasa zovnu 
konjića. U tom času stvori se konjić pred njim; Janko se 
popne na njega držeći čvrsto pticu u mreži i za tren oka 
ih nestade. Imali su sreću jer su već ognjene ptice počele 

da navaljuju na Janka i krilima bi ga dotukle i tijelo mu 
na komade rastrgle da ga konjić na vrijeme nije odnio. 

Radost kraljeva bila je neizmjerna kad se Janko 
vratio u dvorae i donio pticu Nagradio je Janka bogato, 
a u najljepšu. sobu smjestio je u zlalnom kavezu ognjenu 
pticu, koju su hranili samo zlatnom pšenicom. Od časa kad 
se Janko vratio, pakosni sluga je mislio samo na to kako 
da ga uništi. Ali Janko za njega nije mario ni prije ni 
sada, pazio je samo svoje konje. 

Jednoga, dana šetao je tako kralj po dvorani gdje je 
ognjena ptica sjedjela na prečazi i, pošto se naglo zausta=- . 
vio, reče sluzi, Jankovom neprijatelju, koji je tamo nešto 
čeprkao: 

— Sigurno na, svijetu nema ništa vrednije sd ove 
ptice! 

_— == Ima, kraljevska milosti — progovori sluga, zado- 
voljan što mu se pružila prilika da napakosti Janku. 

— A gdje? Šta? — brzo upita kralj. 

— Kako nam je Janko pričao, na crnom moru je 
djevojka kojoj ni jedna druga na čilavom svijelu nije 
ravna! . 

Kralj se zamisli nad ovim riječima i poželje krasnu 
djevojku. 

— Dosada nikome nije uspjelo da je uhvati — na- 
stavi sluga da govori — ali se Janko hvalio da, bi on to 
mogao. 

'_— Dobro, neka mi pozovu Janka — ČOgE kralj. 
Izdajnički sluga odmah otrča po Janka radujući se što će 
'ga se zauvijek riješiti. 

— Zašto mi nisi pričao o morskoj djevojci? Sada idi 
i dovedi mi morsku djevojku, a ako je ne dovedeš, bićeš 
za glavu kraći. Sasi 

Janko poče da se ispričava da ništa ne zna o stapke 
djevojci, ali kralj mu ne dade da progovori i istjera ga iz 


2 Zlatokosa djevojka : ; 17 


sobe, naredivši mu da se odmah spremi na put. Plačući 
uđe Janko u štalu. 

— Zašto plačeš, Janko? — upita ga konjić. 

— Ah, konjiću moj mili, kako da ne plačem kad me 
kralj šalje po morsku djevojku, a ako mu je ne dovedđem, 
biću za glavu kraći — potuži se Janko. 

— Nemoj plakati Biće to težak posao, ali, ne boj se, 
ja ću ti pomoći. Najprije zamoli kralja da ti da bijeli, 
zlatom protkani šator, zlatni stolić i na njemu razne 
skupocjene, zlatne i srebrne stvarčice. Takođe uzmi frulu. 
Kad to sve budeš imao krenućemo na put. I 

Janko ode do kralja i zamoli šator, stolić, robu i 
hranu, kako mu je konjić naredio. Kralj izda zapovijest 
da mu se dadne sve što traži. Kad je bilo sve u redu, 
smjesti stvari na konja, uzjaha, pa bez oklijevanja krenu 
na put. Jahali su preko brda, dolina, preko prostranih 
pustinja, išli su mnogo dana dok ne stigoše do mora. 

— E, tu smo, tu je crno more — reče konjić kad stade 
nedaleko od morske obale. — Sada siđi i čuj što ću ti reći. 
Najprije postavi kraj mora šator, u šator namjesti zlatni 

stolić i na stolić složi skupocjene stvari koje si donio. 
Onda sjedi ispred šatora i čekaj. Svaki dan u podne vozi 
se morska djevojka, kći morskog kralja, u zlatnom čamcu 
po moru. Čim opaziš, počni lijepo da sviraš u frulu da 
te čuje. Kađ te bude čula, doći će sa svojim pratilicama do 
obale, pa će te pitati ko si i odakle si, a ti odgovori da si 
trgovac i da imaš u šatoru skupocjene stvari, pa neka 
dođe da ih pogleda. Kad bude razgledala, nemoj da čekaš, 
uhvati je za desnu ruku i zovi mene! 

Poslije toga konj se ukloni na drugu stranu i Janko 
se spusti do obale. Tu postavi bijeli, zlatom tkani šator. 
U šator smjesti zlatni stolić i na stoliću izloži svakojaki 
skupocjeni krasni. nakit. Onda uzme frulu i sjedne pored 
šatora ne spuštajući očiju sa pučine. Oko podne opazi 

daleko na moru da se nešto sjaji kao da zlatna patkica 
pliva po vodi. Ali to nije bila patkica, to je bio zlatni 
čamac, a u njemu je sjedjela morska djevojka sa svojim 
drugaricama koje su veslale srebrnim veslima. Kad Janko 
prepoznade morsku djevojku, poče prekrasno da svira 
na fruli. Njegovu pjesmu ču morska djevojka i, želeći da 
sazna ko to tako divno svira, okrene čamac prema obali 
Tada opazi Janka kako sjedi ispred šatora sjajnog Teo) 
= Kad djevojka doplovi do obale, Janko pristupi, 
zjajee = _—= i na njeno pitanje odakle je, ko je i kuda 
ma = Ja sam trgovac iz daleke zemlje, krasna djevojko. 
i o izvoliš, uđi u moj šator i pogledaj moju robu. Imam 
fine, skupocjene stvari, možda će ti se nešto svidjeti — 
ponudi J anko ljubaznim riječima svoju robu morskoj dje- 
Vojci. Djevojka nije dugo oklijevala i uđe sa svojim Pri 
garicama u šator. Sakupe se oko zlatnog stolića, a oči 
svake požudno su gledale prekrasni nakit. Janko ih neko 
vrijeme pusti i pričeka. U času kad se morska djevojka 
okrenula prema njemu pitajući ga što bi tražio za tu svu 
robu, uhvati Janko njenu desnu ruku, namjesto odgovora 
zovne konjića i, videći da se ovaj u tren oka stvorio 
pokraj njega, kao strijela vine se sa djevojkom u sedlo i 
odjuri na konju. Prije nego što su djevojke došle sebi i 
zovnule morskog kralja, Janko je već sa djevojkom bio iza 
brda. U dvorcu nastade nečuveno divljenje kad se Janko 
vrati i dovede djevojku neviđene ljepote. Kralj od radosti 
nije znao gdje da je smjesti, a Janka bogato nagradi što 
mu je doveo tako lijepu nevjestu. Ali Janka su malo vese- 
lili kraljeva ljubaznost i njegovi pokloni, a morska dje- 
vojka je bila žalosna, nije se ni nasmijala, nije htjela da 
govori i samo je tužno šetala po dvorcu. Kralja je ne- 
izmjerno žalostila njena tuga i nije znao šta da radi da bi 
je privolio na to da mu postane žena. : 

Jednom, kad ju je kralj opet upitao kada će biti 
vjenčanje, odgovori mu djevojka: — Mi. se ne možemo 
zaručiti jer ja sam. mlada, a ti star! Moje lice je procvalo 
ružama, tvoja glava je pokrivena snijegom. 

— Ah, jao meni, šta da radim kad ne mogu da posta- 
nem. mlad! . 

— Da imaš živu i mrtvu vodu, mogao bi da postaneš 
mlad — odgovori morska djevojka. j 

Istog časa zovne kralj slugu i naredi mu da se raspita 
za živu i mrtvu vodu. Sluga, Jankov neprijatelj, ode, ali 
se brzo vrati s porukom da nema nigdje žive ni mrtve 

vode. Ražalosti se kralj ali ga sluga obradova rekavši 
mu da po nju pošalje Janka. 

Kralj odmah naredi da se pozove Janko i, kad Janko 
dođe, naredi mu da donese živu i mrtvu vodu. 

—- Ako je ne doneseš za tri dana, narediću da te 
sasijeku na komade. ) 

Šta je mogao da kaže jadni Janko? Žalostan, jadiku- 
jući ode u štalu. 

— Eh, Janko, što se opet žalostiš, Sta fi je? — upita 
ga konjić. 

— Eh, moj mili konjiću, kako da se ne žalostim kad 
me kralj šalje po živu i mrtvu vodu. Ako mu je ne done- 
sem, narediće da me sasijeku na komade. 

— Ma, ne boj se, ja ću ti pomoći, ali najprije zamoli 
kralja da ti da dvije bočice za vodu, ali tako Jake da ih 
ptica može da ponese. Kad ti ih kralj da, uzmi hranu i 
krenućemo na put. — Radostan, vrati se Janko kralju i 
zamoli ga da mu da dvije bočice, Jake da ih ptica može da 
ponese. 

Kralj naredi da se naprave bočice od mjehura i pre- 
daju Janku. Uzevši bočice i hranu, uzjaha konja i ovaj ga 

ponese. kao na krilima vjetra dok ne dođe do duboke šume. 
Tu konjić stade i naredi Janku da sjaše. Kad je sjaluao, 
konjić mu reče: ) | 

— Sakrij se ovdje iza bukve, ja ću leći na zemlju i 
napraviću se mrtav. Za čas će doletjeti vrane i počeće da 
me kljuju. Gle, tamo vidim na drveću par starih i mla- 
dunče. Čim padnu na mene, pazi da -uhvatiš mladunče. 
Stare vrane će se prepasti i moliti da ga pustiš, ali ti ga 
nemoj puštati nego reci da ćeš ga ubiti ako ti ne donesu 
živu i mrtvu vodu. Onda im daj bočice, ali mladunče 
zadrži! 

Janko se onda sakrije iza bukve, a konj se pruži na 
zemlji kao da je crkao. Poslije kratkog vremena slete 


vrane dolje i sjednu na konja. Mislile su da je strvina. 


Tada se Janko prikrade iza bukve i pod kapu uhvati mla- 
dunče. I 

— Ah, dobri čovječe, nemoj ubiti naše mlado, mi 
ćemo ti se odužiti! — zamoli stara vrana. I 

— Samo onda ću pustiti vaše mlado ako mi donesete 
živu i mrtvu vodu. 

— Donijećemo, donijećemo! — zakrešte vrane u je- 
dan glas. Janko im dade svakoj po jednu bočicu; one 
rašire krila i za časak ih Janko izgubi iz vida. Kad su 
vrane odletjele, konjić ustade. Janko je čvrsto držao mla- 
dunče i željno očekivao povratak starih. Prođe dan, prođe 
noć, a drugog dana izjutra sa istoka doletješe dvije vrane, 
pa ravno pod bukvu pred Janka, noseći svaka jednu bo- 
čicu u kljuniću. 

Janko uze bočice, ali kako mu je savjetovao konjić, 
prije nego što im vrati mladunče, rastrgne ga, mrtvom i 
živom vodom poškropi i onda ga pusti. 

Mladunče zamaha, krilima i svježe i zdravo odletje 


sa starima. 

Uvjerivši se tako da ga vrane nisu prevarile, sjedne 
na konja i ovaj ga kao vjetar odnese kući. Došli su upravo 
u određeno vrijeme. Pošto je Janko odveo konjića u štalu, 
pošte ga je pomilovao i potapkao po vratu, kao što je 
uvijek radio zahvaljujući mu za vjernost, ode do kralja 
koji ga je već željno očekivao. Janko preda kralju dvije 
bočice sa vodom i kralj ih da morskoj djevojci. Uzevši 
obje bočice u jednu ruku, djevojka drugom rukom do- 
hvati sa zida mač i pružajući ga Janku, reče: — Sada, 
kralju, klekni, a Janko 'neka ti odsiječe glavu; ja ću je 
ovom vodom oprati i ti ćeš biti mlad i lijep! — Prepade 
se kralj ovih riječi i ne htjede dozvoliti da mu se glava 
odsiječe. Tada reče djevojka: — Da se uvjeriš, neka Janko 
klekne i ti mu skini glavu! 

Bez straha Janko kleče i kralj mu odsiječe glavu. 
Ali, morska djevojka uzme glavu, najprije je mrtvom 
vodom opere i na pravo mjesto nasadi, onda je opere 
živom vodom i Janko skoči ljepši nego što je ikada bio, 
samo mu oko grla ostade zlatna pruga. Kad to kralj vidje, 
izgubi svu bojazan, kleče i sam pruži mač Janku da mu 
odrubi glavu. Janko je oklijevao, ali, kad mu je djevojka 
rekla, uze mač i odsiječe kralju glavu. Princeza mu pruži 
živu vodu da ga opere i glavu nasadi. Ali glava ne htjede 
prirasti. Tek tada opazi da je pogriješila i pruži J anku 
mrtvu vodu. Glava priraste, ali nisu više imali žive vode. 
Kralj ostade mrtav. . 

Morska djevojka sazove odmah svu gospodu iz dvorca 
i, kad su se skupili, reče pokazujući na Janka: — Ovo je 
moj mladoženja i vaš kralj! ' 

Svi su se veselili i bili zadovoljni što imaju tako lije- 
pog kralja i kraljicu. J edini, koji se nije obradovao tome 
što je Janko postao kralj, bio je izdajnički sluga, koji se 
ubrzo izgubio iz dvora. Kad je postao kralj, Janku je bilo 

prvo da obiđe konjića — ali njega je već nestalo, izgu- 
bio se. ; 
Pošto se oženio morskom djevojkom, Janko je sebi 


doveo i stare roditelje, pa mu ništa više nije nedostajalo 
da buđe potpuno srećan. 


(Slovačka narodna priča) 


RUŽIN PUPOLJAK 


Bio jedan otac pa imao tri kćeri, lijepe. kao ruže. Naj- 
mlađa je bila najljepša, najiskrenija i najvrednija. 
Jednom. pođe otac u glavni grad na pazari Prije nego što 
je krenuo od kuće, upita kćeri šta bi željele da im sa 
pazara donese. Dvije starije zamole haljine, nakit i dran- 
gulije, dok najmlađa nije molila ništa. Tek onda, kada je 
otac drugi put upita šta bi željela da joj donese, reče: — 
Ja ništa drugo, dragi oče, ne tražim, nego samo ružin 
pupoljak, ali da je tako lijep kao nijedan na svijetu. 

— Dobićeš ga — obeća joj otac i, oprostivši se od 
voljenih kćeri, krene na put. —— 

Stigao je zdravo. Imao je dosta novaca i nakupovao 


više nego što mu je bilo potrebno. Kad je već sve pokupo-- 


vao kćerima — haljine, nakit i druge drangulije -—— pođe 
da traži ružin pupoljak. Ali, iako je prošao čitav trg i u 
sve bašte zavirio, ruža nije bilo nigdje. Vrijeme kad ruže 
evatu već je bilo prošlo, pa sve kad bi zlatom plaćao, ne 
bi mogao da dobije. nijednu. Veoma se ražalostio što nije 

mogao da ispuni skromnu želju svoje najmlađe kćeri i 
tako žalostan pođe kući, raspitujući uz put za ružin pupo- 
ljak. Ljudi su mu se smijali govoreći da je trebalo prije da 
misli na ruže. Već je bio u blizini kuće i morao je još da 
prođe kroz šumu. Idući tako zamišljen, nije gledao kud 
ide, pa je zalutao duboko u šumu. Videći da je izgubio 
pravi put, provlačio se kroz gusto grmlje dok ne dođe u 
jednu malu dolinu. Nasred doline opazi ružino grmlje i 
na njemu jedan jedini, ali prekrasan pupoljak. Ushićeno 
klikne i došavši do grma otkine ga. U tom času zatutnji 
šuma kao da grmi, zemlja se zatrese, a iz grmlja se pomoli 
pred preplašenog čovjeka nevjerovatno strašna zvijer. 

—- Kako si se usuđio da kidaš ružin pupoljak, moj 
najdraži cvjetić, lijep kao nijedan na svijetu? — zagrmje 
divovskim glasom zvijer, da su čovjeku od straha koljena 
klecnula. Dršćući, počne da priča za koga je otkinuo pupo- 
ljak i ponudi zvijeri sav svoj novac i sve drugo što zatraži 
za taj pupoljak. 

-—— Ja za pupoljak ne tražim ništa drugo nego samo 
ono što ti prvo pođe u susret kad se vratiš kući — reče 
grozna zvijer gledajući ga strašnim pogledom. 

Šta je mogao jadnik da radi? Obeća zvijeri ono što je 
od njega tražila, samo da izvuče život. 

-— Dobro — reče zvijer. — Za tri dana ćeš mi to 
poslati ovamo, na ovo mjesto, a ako to ne učiniš, zlo ćeš 
se provesti. 

Onda se zvijer izgubi, a čovjek se vrati žalostan. 
Približujući se kući, nije želio ništa drugo nego samo da 
mu niko ne pođe u susret, Ali ga je najmlađa kćer ugle- 
dala kako iz daljine dolazi, prepoznala ga, i ostavila sve i 
požurila mu u susret. Otac bi u ovoj prilici više volio da 
ga prvi dočekaju mačka ili pas, ili oboje, nego kći, 
njegovo najmlađe dijete. 

Ali što se jednom. desilo, ne može se više povratiti. 

— Da li si mi, tatice, donio ružin pupoljak? — upita 
kćer grleći oca. 

— Donio sam, donio, lijep je kao nijedan na svijetu, 
ali je, moje drago dijete, skup! — reče otac i poče da 
plače. Preplaši se kćer i ukori oca što ga je kupovao. Ali 
otac zavrtje glavom. — Ah, dijete moje, sve svoje imanje 
bih dao samo da te sačuvam — odgovori otac i tek onda 
počne da priča kako se sve dogodilo i da ona mora da ide 
trećeg dana onoj zvijeri. 

Kad je kćer čula očevu priču, preplaši se, ali je imala 
dobro i hrabro srce, pa reče: 

— Nemoj se više zbog toga žalostiti, tatice; kad je 
tako, ići ću i nekako ću već pretrpjeti što me čeka. 

Tješeći tako oca, zakači za pojas ružin pupoljak i uđe 
s ocem u kuću. 

Trećeg dana se oprosti sa kućom i otac plačući pođe 
da je isprati. Krenuli su prema šumi. Pred šumom se kćer 
oprosti od oca i sama pođe putem koji joj je otac 'pokazao. 
Put je vodio pravo u dolinu gdje je stajao ružin grm, Kad 
tamo stiže, obazre se naokolo, ali ne vidje nikoga. Uze 
pupoljak u ruku, smjelo pristupi grmu i dotaknuvši ga 
vikne: a Tu samle 

U tom času šuma zagrmje, zemlja se zatrese i otvori, 
a djevojka gotovo naglavačke propade u zemlju. 

Kad je došla sebi i obazrela se naokolo, vidje da stoji 
pred crnim mramornim dvorcem u lijepom vrtu, a sa 
desne strane ugleda gdje stoji zvijer-čudovište. 

Ona zadrhta, ali je zvijer oslovi veoma prijatnim gla- 
som: ?2Nemoj se ništa bojati, krasna djevojko, ništa ti neću 
učiniti. Šetaj po bašti, idi u dvorac, tamo ćeš naći jelo i 
krevet, samo nemoj ni riječi progovoriti, makar ne znam 
šta vidjela, makar te ne znam šta mučilo, samo čekaj i 
budi strpljiva; kad pretrpiš muke, bićeš srećna. 

Poslije ovih riječi zvijer nestade, a začuđena djevojka 
je neko vrijeme mislila o njegovim riječima. Onda pođe 
da pogleda baštu i, kad osjeti glad, uđe u dvorac. Kako 
spolja, tako je i iznutra dvorac bio crn kao i sav namještaj 
u njemu. U jednoj sobi na stoliću bilo je prostrto za jednu 
osobu i postavljeno nekoliko jela. I previše dobrih, pomi- 
sli djevojka jedući. Djevojka se najede, ode do bunara da 
se napije, a kad se na nebu pojavi zvijezda, ode da spava. 

Oko ponoći razlegne se u dvorcu strahovita larma, 
srata se munjevito rastvore, a u sobu, gdje je djevojka 
spavala, nagrne čitavo jato različite gamadi i navali na 
djevojku. Štipali su je i boli dok djevojka nije bila sva 
izmučena; ali je ona ćutala. Najzad, kako su došli, tako su 
i otišli; djevojka je zaspala, a ujutro, kad je ustala, vidjela 
je da je trećina dvorca pobijeljela. 

Kad je došla u baštu, odmah je zvijer upita kako joj 
je bilo noćas, a ona joj sve ispriča kako ju je gamad mu- 
čila; ništa se zvijeri nije bojala, čak joj se nije činila ni 
tako ružna kao na prvi pogled. Kad joj je sve ispričala, 
opomenu je zvijer prijaznim glasom da samo bude strp- 
ljiva i ni riječi da ne izgovori, makar bilo i gore nego pro- 
šle noći, a onda se izgubi ostavivši djevojku samu. Dje- 
vojka je otišla da razgleda baštu i, kad osjeti glad, ode u 
dvorac da se najeđe i napije iz bunara, a uveče leže da 
spava. Malo je odspavala, kad se oko ponoći opet razlegne 
larma i vika, veća nego prve noći, i jato razne gamadi 
nagrne u sobu i navali na djevojku kao skakavci na 
livadu. Štipali su je, tukli, vukli za kosu, ubadali i činili 
joj što su najgore znali, ali je djevojka ostala nijema kao 
i prošle noći. Ujutro se s mukom dovukla do bašte gdje 
ju je zvijer očekivala i žalila, ali ju je ipak lijepo zamo- 
lila da samo još ovu treću noć ostane strpljiva i ne progo- 
vori ni riječi, makar se o životu radilo. Djevojka se ne 
obradova kad je zvijer napusti i osjeti da joj je neobično 

bez nje jer joj se ne učini više tako ružna. Voljela je da 
s njom razgovara. Kad je gledala dvorac, vidjela je 
da je opet jedna trećina dvorca pobijeljela. Preko dana 
šetala je po bašti, išla u dvorac da jede, da pije na bunaru, 
i tako joj je polako dan prošao i došla noć. Sa strahom je 
legla u krevet i nije mogla da zaspi, ali je čvrsto odlučila 
da, bilo što bilo, ni riječi ne progovori. Kad je bilo oko 
ponoći, nagrnule su divlje zvijeri, još gladnije i još stra- 


šnije nego prošlih noći. Navališe na djevojku u krevetu; 


počele su da je muče, štipaju, svlače sa kreveta, vuku za 
kosu i bodu. Djevojka je ćutala kao riba. Ali, kad su joj 
počeli čupati meso sa tijela, nije mogla više da podnosi 
bolove i viknula je: +Ah!e 

U tom trenutku strese se dvorac, zvijeri se izgubiše, 
a pred djevojkom se stvori prekrasan mladić i poče da joj 
ljubi ruke. Kad je došla sebi, krasni mladić joj ispriča da 
je knežev sin, gospodar ovoga dvorca i čitavog kraja, ali 
da ga je prije mnogo godina jedna vještica iz osvete zača- 
rala i pretvorila u ružnu zvijer za tako dugo vremena dok 
ga ne oslobodi dobra, plemenita djevojka, koja bi zbog 
njega ćuteći podnijela mučenja i bolove. Kad joj je to sve 
mladi knez ispričao, dodao je: 

— Ti si me, lijepa djevojko, oslobodila i zato ćeš biti 
moja žena i gospodarica moga krasnog dvorca — ako to 
želiš. 

Sigurno je da se djevojka nije usprotivila. Zaručili 
su se. Ujutro, kad je mlada nevjesta sišla u baštu, vidjela 
je da je sav dvorac oživio i sve je u njemu sijalo od ljepote. 

Poslije nekoliko dana naredi knez da se upregnu 
konji i divna kola, i sa čitavom pratnjom pođu da posjete 
oca i sestre. Svako može da zamisli kako je morao da bude 
radostan otac kad je ugledao svoje drago, već. oplakano 
dijete u dobrim rukama i srećno. 


{Slovačka narodna priča) 


28 


DVANAEST MJESECI 


Bila jedna, majka i imala dvije kćeri. Jedna je bila 
njena, a druga pastorka. Svoju je kćer mnogo voljela, a 
Marušku nije mogla očima da vidi samo zato što je ona 
bila ljepša od njezine Holene. Dobra Maruška nije znala 
da je lijepa i nije joj bilo jasno zašto je majka toliko ljuta 
kad nju pogleda. Sav posao morala je sama da svršava. 
Pospremala je kuću, kuvala, prala, šila, prela, tkala i no- 
sila travu za kravicu. Holena se samo oblačila i po cijeli 
dan ljenčarila. Maruška je ipak sav posao veselo radila, 
bila je strpljiva, podnosila je prigovore i majke i sestre, 
koje su joj se često rugale. 

To ipak nije ništa pomagalo. One su iz dana u dan 
bivale sve gore samo zato što je Maruška postajala sve 


_ ljepša, a Holena ružnija. Majka je mislila: eZašto da osta- 


vljam tako lijepu pastorku u kući?a Od toga časa mislile 
su maćeha i njezina kćerka kako da se riješe jadne Maru- 
ške. Mučile su je glađu, tukle, ali je ona sve podnosila i 

pri svemu tome iz dana u dan bivala sve ljepša. Za nju su 
izmislile takve patnje, kakve dobrom čovjeku ne bi mogle 
ni na um pasti. 

Jednoga dana, bilo je to polovinom januara, Holena 
je poželjela miris ljubičica. 

— Oj, Maruško, donesi mi iz šume kitu ljubičica. 
Hoću da ih zataknem iza pojasa, da mogu da ih mirišem 
— naredi svojoj sestri. — Ah, draga sestro, šta ti je palo 


na um? Ko je živ čuo da ispod snijega rastu ljubičice? —_ 


reče jadna djevojka. — Kako se usuđuješ da odgovaraš 
kad ti ja nešto naredim? Bolje idi, a ako ne doneseš iz 
šume ljubičice, mi ćemo te ubiti — zaprijeti Holena. A. 
maćeha zgrabi Marušku, izgura je iz kuće i čvrsto zatvori 
vrata za njom. Djevojka je lutala dugo, glad je mučila, 
tresla se od stuđeni, i tada je najviše željela da umre. U 
tom času, u daljini opazi malo svjetlo. Pođe prema njemu 
i dođe na vrh brda. Tu je gorjela velika vatra oko koje je 
ležalo dvanaest kamenova, a na njima je sjedjelo dvana- 
est ljudi. Trojica najstarijih imala su bijele brade, a od 
ostalih devet, trojica najmlađih bili su najljepši. Nisu go- 
vorili, samo su mirno sjedjeli i gledali u vatru. Tih dvana- 
est ljudi bili su dvanaest mjeseci. Januar je sjedio na naj- 
višem mjestu, imao je kao snijeg bijelu brađu i kosu, a u 
ruci je držao malj. 

Maruška se prestraši, stađe u čudu, a onda se malo 


ohrabri, priđe bliže i zamoli: — Dobri ljudi, dozvolite mi 
da se malo ogrijem, sva se tresem od studeni. } 
Januar kimne glavom i upita djevojku: — Zašto si 
došla, djevojko moja, šta tražiš? 
— Idem po ljubičice. 


— Sada nije vrijeme da se ide po ljubičice, snijeg je 
— reče Januar. t 

— Ah, znam, ali moja sestra Holena i maćeha nare= 
dile su mi da donesem iz šume ljubičica. Ako ih ne nađem, 

ubiće me. Lijepo vas molim, kažite mi, braćo, gdje ću 
da ih nađem? 

Tada se Januar podigne, pođe do najmlađeg mjeseca 
i metne mu malj u ruku govoreći: sBrate, pomakni 
se gore!le ! 

Mjesec Mart sjedne na viši kamen i mahnu maljem 
iznad vatre. U tom času buknu vatra visoko, snijeg poče 
da se topi, drveće da puca, ispod bukve se zazelenje trava, 
u travi se zarumenješe pupoljci janja i nastade proljeće. 
U grmlju, sakrivene ispod lišća, procvale su ljubičice, a 
bilo ih je toliko kao da je po zemlji prostrta velika plava 
marama. 

_ — Brže beri, Maruška, brže... — reče joj Mart. 
Maruška je sva radosna brala ljubičice i brzo ih je mnogo 
nabrala. Onda se mjesecima lijepo zahvali i veselo 
krene kući. 

Holena i maćeha silno se začudiše kad ugleđaše Ma- 
rušku sa ljubičicama. Kad su otvorile vrata, miris ljubi- 
čica ispunio je cijelu kuću, 

— Gdje si ih nabrala? — zajedljivo upita Holena. 

— Tamo, daleko u šumi, rastu ispod grmlja. Ima ih 
dosta —- odgovori Maruška. Holena uzme ljubičice, pomi- 
riše ih, dade majci da ih ona pomiriše, a zatim ih metne 
za pojas. Sestri i ne reče da ih pomiriše. 

Drugog dana ljenčarila je Holena kraj peći i poželjela. 
jagoda. Odmah zovne sestru i reče joj: 

— Oj, Maruško, donesi mi jagoda iz šume! 

-—- Ah, draga sestro, gdje da nađem jagode? Ko je 
ikada čuo da ispod snijega rastu jagode? — reče Maruška. 

— Kako se usuđuješ da odgovaraš kad ti ja naređu- 
jem? Brže idi i ako ne doneseš jagoda; ubićemo te! — 
zaprijeti joj zla Holena. Maćeha zgrabi Marušku, izgura 
je iz kuće i vrata za njom čvrsto zatvori. Gorko plačući 

ode djevojka u šumu. Snijeg bijaše dubok. Lutala je dje- 
vojka, lutala dugo, mučila se gladna i tresla se od studeni. 
U daljini primijeti isto svjetlo koje je vidjela i dan ranije. 
Sva; radosna uputi se prema njemu. Opet dođe do one 
velike vatre oko koje je sjedjelo dvanaest mjeseci. Januar 
je sjedio na najvišem mjestu. ; 

— Dobri ljudi, pustite me da se ogrijem kraj vatre 
sva se tresem od hladnoće — zamoli ih Maruška. Januar 
podiže glavu i upita je: — Zašto si opet došla? Šta sad 
tražiš? i 

— Idem u jagode — odgovori Maruška. ; 

— Kako? Zimi i pod snijegom ne rastu jagode —- 
reče Januar. ; 

— Oh, znam — žalosno odgovori Maruška. — Ma- 
ćeha i Holena naredile su mi đa donesem jagoda, a ako ih 
ne donesem, ubiće me. Braćo, molim vas lijepo, kažite mi 
gdje da ih nađem? — Tada se Januar podigne, pođe do 
mjeseca koji je sjedio prema njemu, pruži mu malj u ruku 
i reče mu: ' 

— Čuješ me, Juni, podigni se malo. više! 

Mjesec Juni sjede na viši kamen i mahnu maljem 
iznađ vatre. Vatra visoko buknu, a od njenog žara začas 
se istopi snijeg, zemlja se zazelenje, drveće olista, ptice 
propjevaše, razno cvijeće u šumi procvjeta i nasta, ljeto. 
Ispod bukava kao da je neko prosua bijele zvjezdice. One 
su se brzo pretvarale u jagode koje su brzo sazrijevale 
i izgledalo je kao da se krv razlila po zemlji. I 

— Brzo beri, Maruška, brzo — reče joj Juni. Radosna 
Maruška brala je jagode sve dok nije napunila keceljicu. 

Onda lijepo zahvali mjesecima i veselo pođe kući. 

Kad se Maruška vrati kući s punom keceljom jagoda, 
_Holena i maćeha silno se začudiše. Miris jagoda ispunio je 
cijelu kuću. 

— Gdje si ih nabrala? — upita odurno Holena. 

-— Daleko u šumi rastu ispod bukava. Ima ih dosta 
— odgovori Maruška. 
Holena uzme jagode; ona i maćeha site su se najele, 
a Maruški ne ponudiše nijedne. Holeni su jagode osobito 
prijale, a trećeg dana prohtjelo joj se rumenih jabuka. 
= Oj, Maruška, idi u šumu i donesi mi rumenih 
jabuka — naredi sestri. 
-—— Ah, draga sestro, otkud zimi rumene jabuke? — 
protivila se jadna Maruška. 
= Zar se usuđuješ da odgovaraš kad ti ja. nare- 
đujem?! Brže idi u šumu i sasko mi ne doneseš jabuka, 
ubićemo te, znaj! — zaprijeti zla Holena. Maćeha zgrabi 
Marušku, izgura je iz kuće i za njom čvrsto zaključa 
vrata. Gorko plačući, djevojka žurno ode u šumu. Snijeg 
je bio dubok. U njemu nikakvog traga. Djevojka više nije 
lutala, ravno je žurila na vrh brda, gdje je gorjela velika 
vatra oko koje je sjedjelo dvanaest mjeseci. Januar je sje= 
dio na najvišem mjestu. 
— Dobri ljudi, dozvolite mi da se ogrijem, sva se tre- 
sem od zime — zamoli Maruška približivši se vatri. 
; Januar podigne glavu i upita je: — Zašto si opet do- 
šla, šta sada tražiš? 
— Tražim rumenih jabuka — odgovori Maruška. 
— Zima je, a zimi nema jabuka na drveću —— odgo- 
vori Januar. I 
== Ah, znam — odgovori žalosno Maruška. — Ali 
moja sestra Holena i maćeha naredile su mi da im done- 
sem iz šume rumenih jabuka. Ako ih ne donesem, ubiće 
me. Molim vas lijepe, braćo, kažite mi gdje da ih 
nađem. 
Tada se Januar podigne, pođe do jednog starijeg mje- 


seca i dađe mu malj govoreći: — Brate, podigni se malo 
više! —— Mjesec Septembar sjede na viši kamen i mahne 

maljem iznad vatre koja se žestoko penar patar 
nestade, drveće se zaodjenu lišćem koje poče je a = 
Vjetar ga je raznosio na sve strane po ružičas xi =. 
Maruška ovaj put nije gledala raznoliko cvijeće. pio 
benima su cvale ciklame, rumenjeli se karanfilići, u sm 
kaćuni, a, ispod bukava rasla je visoka paprat i gusti zom , 
zelen. Maruška je pogledom tražila jabuke, te ih stvar 
i anama. I ! 
bave rod tresi, Maruška, brzo — reče joj mjesec. a 
ruška sve srećna poče da trese — sie ali pade 
j e drugi put i pade druga. 
igala zakreće sele kući = reče j oj = 
Ona odmah posluša, uze dvije opale jabuke i zahvali se 
lijepo mjesecima, pa onda veselo otrča me I je 
Videći Marušku sa jabukama u ruci, Holena i godi a 
silno se iznenadiše. Brzo joj otvore vrata i Maruška im 
ži dvije jabuke. 
ae am si ih natrgala? — upita Holena. j 
— Rastu daleko u šumi, ima ih još dosta — reče 
= zašto ih nisi donijela više, ili si ib putem pojela? 
i ju Holena. 
"= pom" rana. SEN nisam pojela nijedne. Kad sam 
prvi put zatresla stablo pala je jedna Tum 
to učinila i drugi put, pala je druga, i više mi nisu = 
Jili da tresem, vikali su mi da idem kući — reče Maruš i 
— Ubio te bog! — izdera se Holena i htjede da tuče 
Marušku. Maruška poče gorko da plače, želeći da umre, da 
je Holena i maćeha više ne muče. Pobježe u kuhinju. 
Holena se.zatim smirila i počela je da jede jabuku. J abuka 
joj je toliko prijala kao nikada u životu. I maćehi je pri- 
jala. Obadvije su pojele i zaželjele još. 


— Daj mi, majko, kožuh, idem sama u šumu — reče 


Holena. — Ako opet pošaljemo Marušku, ona će ih putem 

sve pojesti. Ja ću već naći to mjesto i sve ću jabuke otre- 
sti, makar na mene i vikali. 

Uzalud ju je majka odvraćala. Holena uzme kožuh, 
stavi maramu na glavu i krene u šumu. Majka je stajala 
na pragu i gledala dugo za njom. Snijeg je bio visok i 
nigdje se nije vidio nikakav trag. Holena je dugo lutala, 
želja za jabukama vukla je sve dalje i dalje. Najedanput 
opazi svjetlo i krenu prema njemu. Dođe na vrh brda, 
gdje je gorjela velika vatra. Na kamenju, oko vatre, sje- 
djelo je dvanaest mjeseci. Holena se preplaši ali se ubrzo 
pribra, priđe bliže vatri i pruži ruke da se ogrije ne 
pitavši mjesece za dozvolu. 

— Zašto si došla, šta tražiš ovdje? mrzovoljno je 
upita Januar. I 

— Što me pitaš, ti, stara budalo, ne treba da znaš 
kuda idem! —— nabusito odgovori Holena, okrene se i ode 
u šumu. I 

Januar nabra čelo i mahnu maljem iznad glave. U 
tom času na nebo se navukoše tamni oblaci, plamen vatre 
poče se povijati prema zemlji, a snijeg poče da pada tako 
gusto, kao iz perine. Leđeni vjetar zafijuka kroz šumu. 
Holena nije vidjela ni koraka pred sobom, lutala je, upa- 
dala u duboki snijeg i noge su joj sve više malaksavale i 
smrzavale se. Snijeg je neprestano padao. Holena je 

klela Marušku. Ništa joj nije pomogao ni topli kožuh. 
U to vrijeme majka je nestrpljivo očekivala Holenu, 
često je provirivala na vrata i prozor, ali od Holene ni 


" traga ni glasa. Mislila je u sebi da su joj se možda rumene 


jabuke toliko dopale de. od njih ne može da se rastavi. 
Šta bi drugo moglo da bude? s, Moram sama da vidim gdje 
jex, pomisli konačno maćeha. I ona uzme kožuh, stavi 
maramu na glavu i krene za Holenom. Snijeg je bio 


dubok. Nigdje nije bilo nikakva traga. Zvala je Holenu, 
ali niko se nije odazivao. Lutala je dugo, snijeg je stalno 
padao, a studeni vjetar urlao je po šumi. 

Maruška, je za to vrijeme pospremala kuću i nami- 
rila kravicu, ali se Holena i maćeha nikako nisu vraćale. 
YGdje su mogle tako dugo da se zabave?x, reče Maruška 
sjedeći uz preslicu. Vreteno je već puno, u sobi se smra- 
čilo, a njih još nema. 

Ah, šta im se dogodilo?a Žalila ih je dobra djevojka 
i sa zebnjom gledala kroz prozor. Nebo se sjaji, zemlja 
blješti, čovjek se ne može vidjeti. Ona žalosno zatvori 
prozor. 

Sutrađan je pripremila doručak i ručak, ali majka i 
sestra se nisu vratile, I 

Obje su se smrzle u šumi. 

Maruški je ostala kućica, kravica i komadić zemlje, 
pa je ona zadovoljno i lijepo živjela. 

(Češka narodna priča) 

UKLETA DJEVOJKA 


Jedan bogat seljak imao je dvoje djece: maloga sin-. 
čića i lijepu, odraslu kćerku. On je mnogo volio svoju 
ženu i djecu, ali isto tako volio i da lovi ribu. Jednoga 
dana uzme mreže i pođe u lov. Idući tako zamišljen, dođe 
do jednog jezera u kojem nikađ dotada nije lovio ribu. 
Ne razmišljajući dugo, baci mrežu u vodu. Odmah poslije 
toga osjeti da je lov bogat, jer je mreža bila teška. Kad 
je izvukao na SUVO, bila je puna velikih, šarenih riba. 
Milina ih je bilo pogledati. Seljak još jednom baci mrežu 
i opet je izvuče punu riba. Polakomi se i htjede da je baci 
i treći put. Najedanput iznad jezera zaurla strašan vje- 
tar i valovi se visoko podigoše i navališe prema obali. 
Pred seljakom se odjednom pojavi strašni, crni zmaj. 
Seljak se okameni od straha. 

— Kako si se usudio da ovdje loviš ribu? Ovdje je 
lov zabranjen! — zagrmi zmaj na seljaka strašnim. gla- 
som. Seljak se branio da nije znao da se tu ne smije loviti 
riba, molio je zmaja da mu oprosti i nudio je da mu plati 
koliko god hoće. ) 

— Ja neću tvojih para, nisu mi potrebne. Hoću da se 
oženim tvojom kćerkom! I ; 

Seljak se sada još više prepađe. Nudio mu je sve 
svoje bogatstvo samo da mu ne traži kćerku. Zmaj za to 


ne htjede da čuje. Svojim strašnim glasom zaurla i upita I 


. seljaka: 

— Hoćeš li mi dati kćer ili nećeš? I 

Seljak zavrije glavom i reče zmaju: — Ne dam ja 
svoje kćeri takvoj strašnoj nakazi kao što si ti ni za dvije 
mreže riba! PRO 

— Ove su ribe moji podanici, a ti si ih uništio i zato 
ćeš mi dati svoju kćer! Ako mi je ne daš ti, ja ću je uzeti 
sam! Za sedam nedjelja, sedam dana i sedam sati ja ću 
doći po nju! — zagrmje zmaj strašnim glasom. Uto opet 
zaurla vjetar nad jezerom i zmaja nestade. 

Ostavi seljak ribe i žalostan pođe kući. Njegova divna 
kćerka dođe mu u susret, a kad je on ugleda, obori glavu 
suznih očiju. Kad ga je kćerka ugledala tako snuždenog, 
upita ga da nije bolestan, da mu neko nije nešto učinio 
nažao, ili je možda lov bio slab. '" 

— O, kćeri moja, kamo sreće da je lov bio slab! — 
uzdahne otac, a suze mu grunuše iz očiju. I žena ga upita 
šta mu se desilo, ali on od velikog bola, od koga mu se 
srce stezalo, ne mogaše da kaže nijedne riječi. Kad je 
došao sebi, šta je mogao drugo nego da ispriča ženi i 
kćeri šta mu se dogodilo na jezeru. 

Majka, sva očajna, poče da plače, a kćerka, saznavši 
da će zmaj doći po nju, strašno se zaprepasti i uplaši. Ipak 


je tješila roditelje i molila ih da ne očajavaju jer možda ' 

zmaj neće doći. Savjetovala je ocu da je u određeno vri- 
jeme, kada je zmaj rekao doći, dobro sakrije. Otac odmah 
poče da zida jednu tvrdu kulu. Kad je taj posao dovršio, 
napravi velika željezna vrata sa devet brava i uzida ih 
u kulu. Onda u nju zatvori svoju kćerku nadajući se da 
je tu zmaj neće naći. 

Prođe određeno vrijeme od sedam nedjelja, sedam 
dana i sedam sati. Odjednom zaduva strašan vjetar. Bra- 
ve na kuli popadaše, vrata se sama otvoriše i vjetar po- 
novo zaurla. Kada su prestravljeni roditelji stigli u kulu, 
tamo više nije bilo njihove kćerke. Nestalo je kao da je u 
zemlju propala. Roditeljima srce da pukne od žalosti — 
ali kuda da krenu, gdje da traže'izgubljenu kćerku? Naj- 
poslije se pomiriše sa sudbinom. Otac prestade da lovi 
ribu, a jedina mu je radost i utjeha bila njegov mali gin- 
čić, kome je bilo ime Stevan. Rastao je kao iz vode, a bio 
je lijep kao djevojka. Otac ga je odgajao kako je najbolje 
znao i stvorio je od njega snažnog i hrabrog mladića. 
Kada je Stevan odrastao, često je pitao roditelje zašto on 
nema sestrice kao i ostali njegovi drugovi. Roditelji su 
uvijek izbjegavali takve razgovore s njim, samo da ne bi 
saznao kako je izgubio svoju rođenu sestru. Jednog dana, 
prebirajući po majčinom sanduku, on nađe na dnu djevo- 
jačku haljinu. S iznenađenjem i čuđenjem je pregledao tu 
haljinu kad u sobu uđe majka. 

-—— Majko, čija je ovo haljina? 

— Čija bi mogla biti nego moja! Moja, još kad sam 
bila djevojčica! — izgovori 'se majka, uze mu haljinu iz 
ruku i opet je stavi u sanduk. 

Stevan opazi da majka plače. To mu je bilo začudo i 
stalno je molio majku da mu kaže zašto plače i čija je ono 
haljina na dnu sanduka. Nikako nije mogao da vjeruje da 
je njezina. Poslije dugog oklijevanja majka mu sve prizna. 
Ispričala mu je da je imao lijepu sestru, koju je jednoga 

dana odnio strašni, crni zmaj, i da ne znaju šta je s njom, 
da li je još živa ili mrtva. 

'— Ah, majčice, idem odmah da tražim sestru, makar 
morao da idem na kraj svijeta — uzviknu Stevan. 

Majka se uplaši i poče da ga odvraća od toga. Govo- 
rila mu je kako bi otac i ona bili još jadniji kada bi se u 
svijetu i njemu što dogodilo, kada bi i on poginuo. Ali 
Stevan je ostao pri svojoj riječi, od svoje zamisli nije htio 
da odustane. I ctac mu je branio da krene na taj opasni 
put, ali je Stevan sve dotle navaljivao na svoje roditelje 
dok oni ne popustiše i ne pristadoše. Tješila ih je pomi- 
sao da je Stevan hrabar mladić, koji bi ipak jednom kre- 
nuo u svijet da možda nešto sazna o svojoj izgubljenoj 
sestri. 

Stevan ponese na put nešto hrane i novaca, a majka 
mu dađe jedan sjajan kamen da mu po noći svijetli i 
pokazuje put. Ispraćen roditeljskim blagoslovom, on krenu 
na put. Dugo je lutao kroz neke pustinje dok najposlije 
ne izađe na jednu livadu. Na toj livadi imao je šta da vidi. 
Lav, hrt i gavran svađali su se oko uginule ovce. Svaki 
od njih tvrdio je da je njegova. Odjednom oni opaze 
Steyana. 

— Gledajte, eno tamo čovjeka! On je pametniji od 
nas. Neka on presudi čija je ovca! — vikne lav. 

Hrt i gavran pristadoše na prijedlog lava i kada je 
Stevan prišao bliže, ispričaše mu oko čega se svađaju 
i da žele da im on presudi. 

— Dobro, presudiću vam! — reče Stevan. — Lav 
neka uzme meso, hrt kosti, a gavran crijeva! — Životinje 
su bile zadovoljne presudom i lijepo su mu se zahvalile. 
Lav istrgne jednu svoju dlaku, pruži je Stevanu i reče mu: 

— Evo ti ova moja dlaka, i kad ti bude potrebno, 
prebaci je preko glave, sjeti se tada na mene i postaćeš 
toliko jak da ćeš moći učiniti sve što mogu i ja svojom 

snagom. — Hrt mu dade takođe svoju jednu dlaku, a reče 
mu isto što i lav. Gavran mu dade pero. Stevan se zahvali 
dobrim životinjama i sakri njihove dlake i pero. Kad su 
živatinje počele da dijele ovcu, on krenu dalje. Opet je 
dugo lutao kroz puste doline, preko brda i mračnih šuma, 
iserpljen i umoran, dođe do jednog dvorca koji je bio 
sagrađen od crnog kamena. Stevan uđe na prva vrata, 
a ona se odmah za njim zatvoriše. Unutra nigdje ni žive 
duše. Uđe na druga vrata — i ona se odmah za njim zatvo- 
riše. Uđe i na treća, a putem nikoga ne opazi. I u dvorištu. 
je bilo pusto, a kad uđe u dvorac, svugdje je vladala tišina 
kao u grobu. Stevan se nije strašio. Bez ikakva straha 
sjede na jednu stolicu i očekivaše neće li se ko pojaviti. 
Ali ne dođe niko. +Šta, zar su ovdje svi pomrli? Moram 
da pogleđam da li tu negdje mogu da nađem komađić 
hijeba — dobro sam ogladniox, reče u sebi Stevan i diže se 
sa stolice. Čim to pomisli, stvori se pred njim zastrt stolić 
i na njemu dobra'"večera. Ne razmišljajući dugo, sjede za. 
sto i dobro se najede. 

Poslije večere još je malo razmišljao, a kad u sebi 
zaželje dobru postelju da se ispava i odmori, pojavi se u 
jednom uglu krevet sa posteljom, uređen kao za kakvog 
kralja. Klimajući glavom, on pomisli u sebi: s$Kad uju- 
tro ustanem, moram da vidim ko me to tako pazix. Zatim. 
legne i zaspi. 

Te noći učini mu se kao da neko sjedi pokraj njega 
i uzdiše, ali nije mogao da se probudi. Poslije doručka 
krene da pregleda dvorac. Zavirivao je u svaki ugao i 
činilo mu se da je svugdje sve bilo divno namješteno i 
pospremljeno, ali je sve bilo pusto kao da je u tom začara- 
nom dvorcu sve pomrlo. Kad se ponovo vratio u sobu 
ručak ga je već čekao na stolu. Sve mu je to izgledalo 
čudno i iz svega što je tu vidio, zaključio je da se zaista 
nalazi u začaranom dvorcu. Uveče je dobio. večeru, ali 

svjetla nije bilo. On zato izvadi onaj svijetli kamen koji = 


mu je majka dala na polasku i koji blještaše kao 
zvjezdica. ; 

Kad je legao u krevet, sakrije kamen U njedra, i 
odluči da te noći ne zaspi, da bi vidio, ako se to ponovi kao 
noćas, ko to kraj njega sjedi i uzdiše. Razmišljajući tako, 
ostao je stalno budan. U sobi je bila tama kao u grobu i 
takva tišina da je moglo da. se čuje kako mušica leti po 
sobi. Oko ponoći u sobi nešto zašušta kao brezovo lišće. 
Stevan polako napipa sablju i kamenčić u njedrima. On 
je lijepo osjećao kako neko stoji pokraj njega i tiho uzdiše. 

— Ko je, šta je to? — viknu Stevan i izvadi kamen iz 
njedara. On ga okrenu na onu stranu odakle se čulo uzdi- 
sanje, i gle čuda, kraj njega je stajala divna djevojka, 
obučena u crninu. — Ko si ti, šta tražiš od mene? — upita 
Stevan i skoči sa kreveta. 

— Ah, ja od tebe ništa ne tražim. Ali odakle si ti, 
mladiću? Ja sam ukleta djevojka. Već mnogo godina nala- 
zim se u ovom dvorcu. Nisam vidjela ni ptice, hi bubice, 
a kamoli čovjeka. Ali bježi, mladiću, ako ti je život mio, 
jer ako doleti crni zmaj, razderaće te! 

— Tebe je sigurno taj crni zmaj i donio u ovaj zača- 
rani dvorac? — upita brzo Stevan. 

-— Tako je. Mene je crni zmaj ukrao i zatvorio u ovaj 
začarani dvorac zato što me otać nije btio dati za žehu 
takvom strašilu. 

— Ako je tebe zmaj zaista ukrao — onda si ti 
moja mila sestrica koju tražim na sve strane, a ja sam tvoj 
rođeni brat! — uskliknu Stevan i poče da grli i ljubi 
sestru. 

Kad je ukleta djevojka saznala da je taj lijepi mla- 
dić njezin brat Stevan, nije znala šta da radi od radosti i 
sreće, ali sjetivši se zmaja, sneveseli se i ražalosti. 

— Ah, braco moj slatki, ovdje ne smiješ da ostaneš, 
jer ako te strašna neman nađe ovdje, na komade će te 
živa istrgati. Radi toga sam i došla da te upozorim da 
odmah bježiš. Ujutro će zmaj doletjeti u ovaj dvorac i 
ostati cijeli dan. Kad se dobro nahrani, opet će odletjeti. 
Tako se to ponavlja svakog trećeg dana, a meni niko ne 
može da pomogne i da me spasi od te strašne rakaze. 

— Ja ću ti pomoći, mila moja sestrice, i'neću se kući 
patiti dok te odavde ne izbavim! — viknu brabro Stevan. 

— Ah, dragi moj brate, dokle god je zmaj živ, dokle 
god ne pogine, ja. ću morati da ostanem ukleta u ovom 
začaranom dvoru. Ali je on toliko silan i jak da ga niko 
ne može savladati — odgovori žalosno sestra. 

— Pobijedio ja ili ne pobijedio, ne bojim se ničega! 
Kakva je to snaga da je baš niko ne može savladati? 

— Gle, baš ću ga to upitati — reče brzo sestra shva= 
tivši šta brat misli. Poslije kraćeg razmišljanja uze brata 
za ruku i povede ga kroz mnogo praznih soba dok ne d0- 
đoše do jednog praznog podruma. Bratu reče da mirno 
čeka, pa ma šta čuo i ma šta se desilo. Još mu reče da se 
živ ne javlja dok mu se ona ponovo ne vrati. Stevan po- 
sluša savjet svoje sestre, uze sablju u obje ruke i polako 
sjede. Sestra se brzo vrati i sa zebnjom očekivaše zmajev 
dolazak. Ujutro se odjednom diže strašan vjetar po dvori= 
štu, i crni, gladni zmaj jurnu u sobu gdje je već sestra za 
njega bila pripremila sto prepun raznovrsnih jela, od ko- 
jih bi se moglo do mile volje nahraniti pedesetak ljudi. 

Iako su po svim sobama mirisala razna jela, zmaj je 
stalno njuškao po sobi i derao se: 

— Ko je ovdje bio? Ko je ovdie bio? 

— Ah, bože, bože, ko bi tu mogao da buđe!? Već 
toliko godina, koliko sam ovdje, ne može se vidjeti ni pti- 
čica, ni bubica, a kamoli čovjek. Sigurno si se namirisao 

ljudskog daha dok si po svijetu letio. Pogledaj samo 
kakav sam ti ručak spremila! Sjedi i jedi! Prijaće ti! 

Djevojka je tako govorila umirujući ga. Zmaj se 
okrenu prema stolu i poče da bira jela koja je najviše 
volio. Tada je počeo tako halapljivo da jede da uskoro 
na stolu ostade samo prazno posuđe. Poslije ručka zmaj 
položi glavu u djevojčino krilo, a ona je morala da ga 
bište. 

Bištući ga tako, djevojka mu najedanput reče: — 
Reci ti meni, nakazo, kad ćeš ti jednom crknuti? Hoću li 
ja zauvijek ostati ukleta? 

Zmaj se iskezi ledenim smijehom i odgovori djevojci: 
-— Po svemu izgleda da ćeš ti zauvijek ostati ukleta, jer 
ću ja crknuti samo onda kad pogine moj najstariji brat, 
a njega niko ne može ubiti! 

— A zašto? 

— I kad bi ga neko ubio i na dvije polovine rasjekao, 
izletio bi iz njega zec. Kad bi zeca ubio i na dvije polo- 
vine rasjekao, izletjela bi iz njega golubica. Kad bi i golu- 
bicu ubio, ispalo bi iz nje jaje, i kad bi mi to jaje bacio u 
čelo, tada bi me ubio! 

Kad ovo djevojka ču, uzdahnu i nastavi da bište 
zmaja dok nije tvrdo zaspao. Videći da se neće dugo pro- 
buditi, položi mu glavu na jastuk, pa tiho, kao sjenka, 
izađe na vrata i za tren oka nađe se kraj brata u podru- 
mu. Sve mu ispriča što je čula od zmaja. 

Stevan htjede da odmah krene na put, ali ga je sestra 
još zadržavala. 

— Evo ti — reče ona pružajući mu jednu ćuturicu 
— u ovoj ćuturi je vino, pa kad se ovog vina napiješ 
dobićeš snagu kao dvadeset jakih ljudi. Da bi tamo stigao 
što prije, daću ti konja Totoša koji će te odnijeti na mjesto 
gdje se nalazi najstariji zmajev brat. Konj te čeka pred 

vratima kapije što vodi u ovaj podrum. — Zatim pokaza 
bratu vrata, koja on ranije nije ni opazio. 

— Ali nemoj da ideš odavde dok konj jednom nogom 
ne udari. Onda moraš kraj njega stajati sve dok i drugi 
put ne udari nogom. Tada sjedi na njega, a kad on zarže, 
onda kreći. Hoćeš li da putuješ pravcem kojim voda teče 
ili kojim vjetar duva? — upita ga sestra najposlije. 

— Hoću da putujem kako vjetar dđuva! 

— Dobro! 

Poslije ovih riječi njih dvoje se oproste. Ona ode tiho 
kao što je i došla, a Stevan stade da čeka kraj vrata. Za 
nekoliko časaka pred vratima konj udari nogom jedanput, 
a Stevan brzo iskoči na vrata i stade kraj konja koji je 
bio crn kao gavran. Čim konj drugi put udari nogom, on 
ga zajaha, a kad zarza, on ga bocnu, i već su jurili iznad 
brda, dolina, rijeka, potoka, iznad polja i provalija, sve 
tako do zemlje sedamdeset i sedme, gdje se konj zustavi 
pred jednom šumom. Stevan sjaha, a konja nestade. Znao 
je, dakle, da je došao na mjesto. On se tada sjeti darova 
koje je dobio od životinja kada su se svađale oko uginule 
ovce. Da bi se uvjerio da li su mu govorili istinu, uze 
lavlju dlaku, prebaci je preko glave, sjeti se lava — i u 
tom času pretvori se u lava. Blizu te šume čuvala je jedna 
djevojka ovce. Stevan htjede da vidi hoće li ga se pre- 
pasti. Djevojka se strašno uplaši životinje koju dosad ni- 
kad nije vidjela. On joj reče da je čovjek i neka se ne 
boji. Poslije ovih riječi djevojka se umiri. On joj ispriča 
da će se boriti sa zmajem i pruži joj čuturu s Onim vinom 
što mu je na polasku dala sestra. Zamoli djevojku da buđe 
u blizini i, kad mu ponestane snage, da mu nalije vina u 
usta, i on će je za tu pomoć dobro nagraditi. 

Djevojka mu obeća da će za njega učiniti sve što on 
želi i uze čuturu sa vinom. Stevan, pretvoren u lava, 
krenu prema šumi. Poče da zove zmaja da izađe napolje 

i da se s njime rve. Tada se pojavi iz šume strašni, crni 
zmaj. I ; 

— Šta ti ovdje tražiš, crviću zemaljski? Zar se ti 
usuđuješ da se sa mnom boriš?! i 

— Pravo imaš! Izađi mi na mejdan! — odgovori mu 
Jav. Zmaj se strašno razbjesni, skoči na lava i uhvati se s 
njim ukoštac. ; 

Dugo su se tako nosili, pa zmaj predloži da malo oda- 


hnu. Morila ga je žeđ, a lavu je to dobro došlo da se i on. 


malo okrijepi. Zmaj ode do rijeke da se malo rashladi, a 
tada ona djevojka potrča lavu i napoji ga vinom iz čutu- 
rice. Toga časa lav osjeti u sebi dvadđesetorostruku snagu 
i kad se ponovo uhvati ukoštac sa zmajem, prvim udarom 
ga rastrgnu napola. Čim je zmaja prepolovio, iskoči iz 
njega zec i stade da bježi preko polja. Ne oklijevajući ni 
časa, Stevan prebaci preko glave hrtovu dlaku i brzo kao 
hrt stade da goni zeca. Najposlije ga stiže, pa i njega 
razdera napola. Iz zeca poletje golubica i brzo se vinu u 
oblake. Stevan se sjeti gavranova pera, prebaci ga preko 
glave i kao gavran jurnu za golubicom. Doletjevši do nje, 
rastrga je na komade. Iz golubice ispade jaje, a Stevan 
ga dočeka i uhvati. 

Vrativši se na zemlju, zahvali se dobroj pastirici i 
bogato je nagradi. Zatim uzjaha konja koji se pred njim 
stvori čim je uhvatio golubičino jaje. Kao na krilima, 
'Totoš ponese Stevana prema dvorcu. Uletješe kroz troja 
vrata i zaustaviše se tek u dvorištu. Totoš je veselo rzao. 
To probudi crnog zmaja i on se jednim skokom nađe u 
dvorištu noseći u ruci ogroman malj. Ali prije nego što 
je prišao Stevanu, mladić mu baci jaje u čelo. Zmaj zate- 
tura i stropošta se. U tom času dvorac se potpuno promi- 
jeni i sav pobijelje. Naokolo se sve zazelenje i procvjeta, 
a ljudi koji su bili začarani u razne životinje, kamenje i 
druge stvari, postadoše opet ljudi. Svi su zahvaljivali Ste- 

'vanu, svome oslobodiocu, ali najviše njegova rođena se- 


stra, koja se promijenila u lijepu, mladu djevojku. Na 
sebi je imala haljinu bijelu kao snijeg, a sjajnu kao sre- 
bro. Stevan nije mogao da se nadivi svojoj sestri. Dvorac 
je bio pun sreće i radosti. Pripremala se velika gozba, 
a oslobođeni narod izabra Stevana za svoga kneza. Poslije 


 gozbe Stevan i njegova sestra pođu po svoje roditelje. 


Osedlaju Totoša i krenu na put. To je onaj Totoš, konj 
crnoga' zmaja. Njega je djevojka njegovala, vjetrom i 
ognjem napajala, i zato joj je Totoš vratio milo za drago, 
jer Totoš više voli da služi dobrim nego rđavim ljudima. 

Totoš ih je nosio pravcem kojim teče voda i uskoro 
stigoše roditeljskoj kući. 

Teško je opisati radost i sreću kada su se roditelji 
ponovo sastali sa svojom djecom, a za koju su mislili 
da su davno izgubljena. Poslije kraćeg vremena svi se 
preseliše u zemlju u kojoj je Stevan bio knez. Tamo su 
živjeli i upravljali narodom srećno i zadovoljno. 


(Češka narodna priča) 

MUDRA DJEVOJKA 


Bila nekad dva brata. Jedan je bio bogat posjednik, 
bez djece i velika tvrdica. Drugi, siromašan seljak, imao 
je kćerku jedinicu i bio veoma dobrog srca. Kad je dje- 
vojci nastala dvanaesta godina, uzme je bogati brat da mu 
čuva guske. Dvije godine ga je služila samo za hranu, a 
poslije dvije godine, kada je ojačala, ostala je kod njega 
kao služavka. 

— Radi, Manko, pošteno — rekao joj je stric. — Kad 
budeš odlazila od mene, daću ti umjesto plate lijepu kra- 
vicu. Upravo imamo tele od četiri nedjelje, othraniću ga 
i tebi će ono biti, sigurno, milije nego pare. 

— To i sami znate — odgovori Manka, i od tog vre- 
mena bila je na poslu kao živa vatra, štedeći stricu svaku 
paru, a stric je svaku paru znao da iskoristi. Ali stric je 
bio lukav. Manka je pošteno služila tri godine dana da joj 

se ništa nije moglo prigovoriti. Međutim, njezin otac je 


sve više stario dok nije iznemogao, i tada mu je ona bila 
potrebna u kući. Manka zatraži obećano tele koje je u 
međuvremenu već postala dobra krava. Sada je stric o- 
krenuo list gevoreći da joj toliko ne može dati, da to nije 
ni obećao, i nastojao da se Manke riješi s nekoliko groša. 
Ali Manka nije bila glupa da na to pristane, već kod 
kuće sve plaćući ispriča ocu navaljujući na njega da 
iznese cijelu stvar pred gospodina prokuratora." Bijesan 
i ljut na nesavjesnog brata, otac bez oklijevanja ode u 
grad i iznese svoju optužbu. Prokurator ga sasluša i posla 
po seljaka. Seljak je već slutio da će morati da da kravicu 
ukoliko sve to prokurator nekako: ne sredi, pa je zato 
nastojao svim silama da ga pridobije za sebe. Prokurator 
je bio u nedoumici. Nije želio da razljuti bogataša, a pravo 
je bilo na strani siromašnog. Zato odluči da primijeni lu- 
kavstvo. Pozove k sebi svakog napose i dade im da riješe 
zagonetku: Šta je najbistrije, šta je najslađe i šta je naj- 
bogatije? Dodao je da će kravu dobiti onaj ko ovu Zago- 
netku odgonetne. : 

Mrzovoljni, odoše braća svaki svojoj kući razmišlja- 


jući cijelim putera šta bi to moglo da bude, ali ni jedan 


ni drugi nije mogao da dokuči istinu. 

— E, pa kako je bilo? -—— upita žena bogatog seljaka 
kad je ovaj došao kući. 

—- Neka đavo nosi ovakve sudove, sada sam gotov 
== reče seljak i baci šubaru na pod. 

— A zašto, šta se dogodilo, jesi li izgubio? 

—- Šta izgubio, nisam izgubie, ali ću izgubiti. Proku- 
rator mi je dao da riješim zagonetku: Šta je najbistrije, 
šta je najslađe, a šta najbogatije? Ako pravilno odgovorim, 
krava će ostati meni. 


+ Suđija 

— Ih, i to mi je neka zagonetka! Sama ću je odgonet- 
nuti. Šta ima bistrije od našeg crnog psića, šta ima slađe 
od našeg bureta meda, šta ima bogatije od našeg sandu- 
četa s dukatima? 

— Dobro je, ženo, pogodila si, kravica ostaje nama 
— umiri se seljak i u slast pojede ono što mu je žena 
spremila za ručak. 

Siromašni seljak dođe kući say žalostan, objesi šešir 
na klin i sjede za sto. 

— Pa, tata, kako ste uredili stvar? — upita Manka. 

— Eh, uredio. To su gospoda, čovjek da poludi 
zbog njih! —— 

— Šta se dogodilo, ispričajte mi sve! 

Otac ispriča šta mu je prokurator zadao da riješi. 


— Zar samo to? To mogu ja sama da odgonetnem. 


Nemojte se žalostiti, ujutro ću vam reći. ' 

Siromašni seljak i pored toga nije cijelu noć oka sklo- 
pio. Ujutro uđe Manka u sobicu i reče mu: 

— Kad vas prokurator upita, recite da je najslađi 
san, najbistrije oko, a najbogatija zemlja od koje sve na- 
staje. Ali pazite šta vam kažem, nemojte nipošto reći od 
koga ste to saznali. 

Siromašni seljak ode do prokuratora, radoznao da li 
te ovaj odgovor biti dobar. Prokurator najprije pozove 
bogataša i upita ga kako je riješio zagonetku. 

— E, ja mislim — odgovori ovaj — da ne može biti 
ništa bistrije od moga crnog psića, koji sve namiriše i 
pronađe, ništa slađe od moga bureta meda, koje već četiri 
godine leži, i ništa bogatije od moga sanduka sa dukatima. 

— Dragi seljače — reče prokurator i slegne rame- 
nima — ne čini mi se da si pogodio, ali još ću saslušati 
s kakvim je odgovorom došao tvoj brat. 

— Milostivi gospodine, ja mislim da je najbistrije 
oko koje u trenutku sve sagleda, da je najslađi san, jer, 

ma koliko čovjek bio žalostan i umoran, kad spava ništa 
ne zna, a ponekad ga san i obraduje. Najbogatija je zemlja 
koja nam daje sve naše bogatstvo. 
_— Ti si pogodio, i krava je tvoja. Ali sad mi kaži ko 
te je tome naučio jer znam da to nije iz tvoje glave. 
Siromašni seljak dugo je odbijao da kaže, ali pošto 
je gospodin mnogo navaljivao, zbunio se i izbrbljao sve. 
— E, dobro, kad je tvoja kćerka tako pametna, neka 
dođe. sutra k meni. Ali to ne smije biti niti po danu niti po 
noći, ne smije biti ni naga ni obučena, ne smije doći ni 
pješke ni kolima. 
Na srce siromašnog seljaka opet se svalio novi kamen. 
-—— Draga moja Manko — reče vrativši se kući — zlo 
si me savjetovala. Prokurator nije htio da vjeruje da sam 
ja odgonetnuo zagonetku, morao sam mu reći sve što znam 
i sad treba da mu dođeš ni po danu ni po noći, ni naga ni 
obučena, a ne smiješ doći ni pješice ni kolima. — 
—- Eh, nije to ništa, ne brinite se. Ja ću se već snaći. 
U dva sata poslije ponoći ustade Manka, uze jednu 
veoma rijetku, tkanu vreću, obuče je, na jednu nogu na- 
vuče čarapu a na drugu cipelu i, kad je bilo blizu tri sata 
između dana i noći, sjede na kozu i, napola jašući napola 
pješice, stiže u grad. Prokurator je gledao s prozora i već 
očekivao pameinu djevojku. Kad je vidio kako je sve 
dobro izvela, izašao joj je u susret i rekao: — Sada vidim 
da si zaista pametna djevojka. Ako hoćeš, uzeću te 
Za. ženu. 
= Zašto da ne, hoću — odgovori Manka mjereći 
očima prokuratora od glave do pete. Mladoženja uze svoju 
lijepu nevjestu isnod ruke i odvede je u sobu. Zatim po- 
šalje po oca i po krojača, kome naredi da za buduću pro- 
kuratorovu ženu sašije haljine. 
Dan prije vjenčanja upozori mladoženja nevjestu da 
se ne miješa u njegove poslove, u njegovo suđenje i ostalo, 


jer će inače smjesta morati da se vrati svome ocu. 

. == Učiniću kako želiš — odgovori nevjesta. 

Drugog dana bili su svatovi i Manka postađe velika 
gospođa. U svom novom položaju ona se vrlo dobro sna- 
šla, bila je veoma ljubazna prema svakom i veoma je Vo- 
ijela svoga supruga. Zbeg toga su je svi neobično pošto- 
vali, Jednom dođoše do prokuratora dvojica seljaka. Je- 
dan od njih imao je pastuva a drugi kobiju. Oba konja bila 
su njihovo zajedničko vlasništvo. Kad je kobila dobila 
ždrijebe, postavilo se pitanje kome ono pripada. Seljak 
koji je imao pastuva tvrdio je da po pravu Ždrijebe pri- 
pada njemu, a seljak koji je imao kobilu dokazivao je 
da je njegovo pravo na ždrijebe još veće. Tako su se sva- 
dali dok najzad ne dođoše pred gospodina prokuratora. 
Seljak, vlasnik pastuva, posjedovao je veliko bogatstvo 
i tajno je prokuratoru obećao nagradu. Tako je ždrijebe 
pripalo njemu. ; 

Međutim, prokuratorova žena je sve čula iz susjedne 
sobe i nije joj se svidjela suprugova nepravedna presuda. 
Kad je siromašniji seljak izašao napolje, pozvala ga je i 
nasamo mu rekla: 

— Vi, glupi čovječe, kako ste mogli dozvoliti da vas 
prevare? Ko je ikad vidio da pastuv ima ždrijebe? | 

-— Da, i ja misim da mi je učinjena velika nepravda, 
ali šta da radim kad je prokurator tako odlučio? ' 

— Vjerujem vam i slušajte što ću vam reći, ali pod 
uslovom da niko ne sazna ko vam je dao ovaj savjet. Sutra 
poslije podne uzmite mrežu, popnite se na Skarman (brdo 
u zapadnoj Češkoj) i pravite se da lovite ribu. U to. vri- 
jeme naići će tuđa moj muž sa nekolicinom prijatelja. 
Kad vas opaze, pitaće vas što tu radite, a. vi im odgovo- 
rite: — Kad mogu pastuvi imati ždrijebad, mogu i u pla= 
nini živjeti ribe. F j 

Seljak zahvali Manki i obeća da će poslušati njen 
savjet. Sljedećeg dana izađe prokurator sa nekoliko prija- 


telja u lov. Odjednom iz daljine opaziše kako neki seljak. 

rasteže mrežu po Skarmanu. Svi se počeše smijati i, kada 
dođoše do samog vrta, upitaše seljaka što to radi na vrhu 
brda. ' 

== Lovim ribe — odgovori im seljak. 

== Ludo jedna -— reče prokurator -— ko je ikada čuo 
da ribe žive na vrhu planine! \ { 

== Kad pastuvi mogu imati ždrijebad, mogu i na 
brdu ribe živjeti ——- odgovori seljak. 

Prokurator se zacrvenje kao božur; odmah pozove 
seljaka da siđe, odvede ga na stranu i reče: 

-—— Ono ždrijebe je tvoje. Ali najprije mi moraš reći 
ko ti je dao ovaj savjet. 

Seljak se branio kako je znao i umio, ali je na kraju 
ipak izdac prokuratorovu ženu. ; 

Uveče dođe prokurator kući i, ne gledajući svoju 
ženu, poče šetati gore-dolje po sobi. Nije progovorio ni- 
jedne riječi niti je odgovarao na pitanja. Manka se odmah 
dosjeti kakve ga nevolje muče, ali ipak strpljivo sačeka 
šta će se na kraju dogoditi. 

Poslije dužeg vremena stade suprug narmrgođenog 
lica pred svoju ženu i reče: 

— Pamtiš li još šta sam od iebe zabtijevao prije 
vjenčanja? 

=- Znam, dobro znam. 

— Zašto si onda savjetovala onog seljaka? 

— Zato što ne mogu da podnesem nepravdu. Jadni 
seljak bio je prevareni 

== Bio prevaren ili ne, te nije bila tvoja stvar. 
Sada se vrati odakle si i došla. Ali da ne kažeš da sam i 
s tobom nepravedno postupio, dozvoljavam ti da odavde 
poneseš ono što ti je najmilije. 

— Hvala ti, mužiću na tvojoj dobroti. Poslušaću te 
kad već drugačije ne može biti. Dozvoli još da posljednji 
put s tobora većeram i to tako veselo kao da se između 
nas ništa nije dogodilo! 

Manka odmah otrča u kuhinju, naređi da se spremi 
dobra večera i da se donese najbolje vino. 

Kad je jelo bilo na stolu, sjedoše oboje za sto i počeše 
jesti, piti i razgovarati kao da su na svadbenom piru. 
Manka je često, vrlo često, nazdravljala svome suprugu i, 
kad je opazila da je već pri piću, naredi služitelju da joj 
pruži još jednu čašu vina. 

— Dragi mužu, ispij na rastanku ovu čašu vina u 
moje zdravlje! Čim je popiješ idem kući. 

Suprug uze čašu i naiskap popi vino u zdravlje svoje 
supruge. Ali već je s mukom vladao jezikom. Nakon kra- 
tkog vremena glava mu se zamuti i on tvrdo zaspa. 
Gospođa sve zaključa. Sluge smjeste prokuratora u krevet 


i onda ga zajedno s krevetom dignu na ramena i pođu za, 


gospođom. Otac od zaprepaštenja nije mogao sebi doći 
kad je vidio kakva čudna povorka ulazi u njegovu kuću. 
Smirio se tek kad mu je kćerka sve objasnila. 

Kad se prokurator probudio, sunce je već visoko bilo 
odskočilo. Gledao je oko sebe, trljao oči, ali nije mogao 
da se sjeti šta se to s njim dogodilo. Uto se na vratima 
pojavi njegova supruga u prostoj ali čistoj seoskoj suknji=- 
ci i s crnom kapicom na. glavi. 

-— Ti si još ovdje? — upita je. 

— A zašto ne bih bila? Ja sam kod svoje kuće! 

— A šta ja ovdje radim? 

— Zar mi nisi dozvolio da sa sobom ponesem ono što 
mi je najmilije? Ti si mi najdraži, pa sam tebe i ponijela. 

Prokurator poče da se smije govoreći: -— Sve ti pra- 
štam. Tek mi je sad jasno da si ti pametnija od mene, i 
zbog toga od današnjeg dana sudićeš ti, a ne ja. 

Prokuratorovoj ženi je to bilo drago i od toga dana 
ona je donosila presude. I uvijek su svi bili zadovoljni. 


(Češka narodna priča) 

PRINC BAJAJA 


Jednom je jedan mladi kralj morao da se oprosti se 
svojom suprugom i da ode u borbu. Uskoro poslije nje- 
govog odlaska rodi kraljica dva sina. Nastađe veselje u 
čitavoj zemlji, a odmah su spremljeni i glasnici da odnesu 
radosnu vijest kralju. Dječaci su bili zdravi i rasli su kao 
iz vode. Ali, ipak, onaj stariji bio je nešto jači, a tako je 
ostalo i kad su poodrasli. Stariji je čitavog dana po dvori- 
štu trčkarao, skakao i verao se na konjića koji je bio 
istih godina. Drugi je, međutim, najradije tapkao po me- 
kim ćilimima, švrljao oko majke i nije izlazio nikud osim 


s njom u vrt, zbog čega je majka starijeg manje voljela, 


te mlađi ostađe njen mjezimac. Kad je dječacima bilo 
sedam godina, vrati se kralj iz borbe i s neizmjernom 
radošću zagrli majku i djecu. : 

— Koji je od njih stariji, a koji mlađi? — upita 
otac kraljicu. 

Misleći da suprug ovo pita zbog toga da bi znao ko 
će da bude prestolonasljednik, kraljica podmetnu mlađeg 
sina za starijeg. Kralj je, doduše, oba sina volio jednako, 
ali kad su postali mladići, ipak stariji ču često da mlađeg 
spominju kao budućeg kralja. To ga je žalostilo do te 
mjere da mu je život na dvorcu dojadio i u duši mu se 


javi želja da ode u svijet. Jednom se potuži na svoj bol 


konjiću i ispriča mu da bi najradije otišao od kuće. 

Na to mu konjić odgovori ljudskim glasom: 

== Kad ti se kod kuće ne sviđa, pođi u svijet, ali bez 
očeva odobrenja ni korak nemoj da učiniš. Savjetujem ti 
da ne uzimaš nikoga sa sobom i da ne jašeš drugoga konja 
osim mene. To će ti donijeti sreću. 

Prine se začudi što konj govori ljudskim glasom i 
upita ga kako to. Konjić mu odgovori: 

-— Nemoj me to pitati, ja ću ti biti i čuvar i savjetnik 
dok me budeš slušao. 

Prine obeća konjiću da će u svemu slušati njegov 
savjet i ode u dvorac da pita oca da li smije otići u svijet. 
Kad je roditeljima iznio svoju molbu, otac nije htio da da 
privolu, ili je majka odmah na to pristala. Ipak prine ne 
odustade od svoje odluke i konačno je izmolio i očev pri- 
stanak. Htjeli su da princu spreme pratnju, konje i sve 
ostalo za put. Ali ovaj je to zabranio i reče ocu: 

-— Što će mi, oče, toliki ljudi i konji? Uzeću nešto 
novaca i odjahaću na svome malom konju u svijet pot- 
puno sam. Imaću manje briga i poteškoća. 

Opet je morao mnogo da moli oca dok on ne pristađe. 
Konačno je bilo sve za put spremljeno, mali prinčev konj 
je stajao osedlan ispred kapije, a gore se opraštao prine 
sa roditeljima i bratom. Svi su gorko plakali, a u posljed- 
njem času bi i majci žao što joj dijete ode u svijet. Naredi 

mu strogo da se dogodine vrati kući ili bar da pošalje 
poruku, I 

Nakon kratkog vremena već je konj nosio svoga 
princa preko širokog polja, daleko od grada. Neko bi 
mislio da sedamnaestogodišnji konj ne može biti tako 
hitar. Ali ovaj konj nije ostario jer {o nije bio običan 
konj. Imao je dlaku meku kao kadifa, noge tanke kao 
struna, a bio je brz kao srna. Puta je nestajalo, dugo su 
išli, a prine nije znao kud ga konjić nosi dok nije opazio 
kule nekog lijepog grada. Tu konjić skrenu s puta, pretrči 
polje do jedne stijene koja je stajala nedaleko od krasne 
šumice, a. kad tamo dođoše, udari nogom o stijenu. Ova 
se otvori, a oni uđoše. Bila je to lijepa, prostrana štala. 

— Sada ćeš me ovdje ostaviti — reče konjić princu. 
= Sam ćeš otići u grad, u dvorac. Moraš da se napraviš 
da si nijem. Kralj će te primiti u službu. Ali pazi da se ne 
izdaš. Ako ti bude nešto trebalo, bilo što, dođi do stijene, 
tri. puta pokucaj, a stijena će se otvoriti. 

Princ pomisli: sMoj konjić je tako pametan, on sigu- 
rno zna da je to za moje dobro, pa uzme svoju odjeću 
i pođe. Dođe u prostrani grad koji je bio u blizini stijene 
i prijavi se kod kralja. Videći da je mladić nijem, kralj se 
sažali nad njegovom mladošću i zadrži ga kod sebe. 
Ubrzo uvidi da ga može za mnoge poslove iskoristiti. Što 
god se dogodilo u dvorcu, u svemu je znao da da savjet i 
čitav dan je trčkarao po dvorcu i u sve je bio upućen. 
Ako je kralju bio potreban pisar, nije mogao naći spretni- 
jeg. Svi su ga voljeli, ali zbog toga što je bio nijem i na 
sve odgovarao samo sbaja ja, ostalo mu je to ime Bajaja, 
i niko ga drukčije nije zvao. Kralj je imao tri kćerke, 
jednu ljepšu od druge. Najstarija se zvala Zdobjena, dru- 
ga Budinka i najmlađa Slavjena. Bajaja je najviše volio 
da bude u društvu djevojaka i bilo mu je dozvoljeno da 
bude s njima po čitav dan. Bio je nijem, tamnog obraza 

da ga je bilo strah pogledati, i jedno oko mu je bilo pove- 
zano. Kralj nije mogao ni pomisliti da bi se mogao svi- 
djeti kojoj princezi. Ali su ga princeze ipak voljele i on je 
morao da ide s njima. Pleo im je vijence, donosio cvijeće, 
preo zlatni konac, crtao im razne ptice i cvijeće za vez, 
a to im se sviđalo. Međutim, najradije je slušao 
najmlađu, i ono što je za nju napravio, bilo je uvijek naj- 
ljepše, tako da su joj se sestre u šali rugale. Slavjena je 
bila dobrog srca i dopuštala je sestrama da se s njom šale. 

Kratko je vrijeme bio Bajaja na dvoru. Jednog dana 
dođe u dvoranu gdje je kralj doručkovao i vidje kako 
sjedi žalostan. Upita ga znakovima šta mu je. 

Kralj ga žalosno pogleda i reče: — Mili dječače, zašto 
me pitaš? Zar ti ne znaš kakva nam nesreća prijeti i ka- 
kva će nam tri gorka dana nastati? — Bajaja zavrtje gla- 
vom da ne zna i na licu mu se pojavi veliki strah. 

Kralj mu opet reče: — Reći ću ti, iako nam ne možeš 
pomoći. Prije mnogo godina ovamo su doletjela tri zmaja: 
jedan sa devet, drugi sa osamnaest i treći sa dvadeset 
sedam glava. U mome gradu nastala je takva strava da se 
ljudima kosa na glavi dizala. Ljudi su se sakrivali jer nisu 
bili sigurni za život. Uskoro nigdje više ni marve nije 
bilo jer se sve moralo dati onim beštijama samo da ne 
uđu u grad. Pored toga su ipak mnogo ljudi požderali. 
Nisam više mogao da slušam to jadikovanje, te sam po- 
zvao u dvorac jednu vješticu da mi kaže kako bih beštije 
istjerao iz zemlje. Ali, jao, ona mi javi da ću ih se lišiti 
samo tako ako im obećam svoje tri kćerke koje su se 
upravo rasevjetale! Ja, misleći da ću se nekako snaći kada 
nemani iz zemlje istjeram, obećao. sam ovu nečuvenu 
žrtvu. Kraljica je od bola umrla, ali kćerke o tome nisu 
ništa, znale. Tog časa su se zmajevi iselili, a čitave godine 
ništa se o njima nije čulo do sinoć. Pastir je dotrčao sav 

van sebe da javi da su zmajevi opet u istoj pećini gdje su 
i prije bili i da se grozno deru. J a, nesrećni otac, moram 
sutra da dam svoje prvo dijete kao žrtvu za svoju zemlju, 
prekosutra drugo, onda treće, i biću prosjak! 

Tako je jadikovao nesrećni kralj i čupao kosu sa 


glave. Tužnog lica ode Bajaja princezama, ali ih se smrtno 


preplaši. U crnim haljinama, sa licima kao od bijeloga 
mramora, sjedjele su skupa i prežalosno plakale što će 


" svoj mladi život tako strašno završiti. Bajaja ih je tješio 


i dokazivao im da će se sigurno naći neko ko će ih oslo- 
boditi. Jadnice, nisu ga ni čule i nisu prestale da plaču. 
U cijelom gradu je zavladala velika žalost i tuga, jer je 
svako volio kraljevsku porodicu. Cijeli grad kao i dvorac 
bio je presvučen crnim suknom. 

Bajaja je požurio tajno iz grada preko polja do sti- 
jene gdje je bio zatvoren njegov konjić; kad je tri puta 
pokucao, stijena se otveri i on uđe. Pomiluje konjiću 
sjajnu grivu, poljubi mu bijelo čelo i reče: 

— Mili konjiću, dolazim tebi po savjet i ako mi pomo- 
gneš, zauvijek ću biti srećan. — Onda počne da mu priča 
šta se sve u dvorcu dogodilo. 

— Sve ja to već znam — odgovori konjić. — Zbog 
toga sam te ovamo i doveo da pomogneš princezama, 
'Sutra rano ujutro dođi ovamo i ja ću ti reći ostalo. 

Radostan otrča Bajaja u dvorac; mnogi su mislili da 
mu zamjere za njegovo veselje, ali na sreću niko ga nije 
vidio. Čitav dan nije izlazio iz soba princeza i svašta je 
izmišljao da ih bar malo utješi, ali mu to nije uspjelo. 

Drugog dana već u osvit bio je kod stijene. Konjić ga 
dočeka i reče: 

-— Sada podigni kamen ispod moga kopita i izvadi 
sve što nađeš! 

Bajaja brzo posluša i izvadi iz rupe, koja je bila 
sakrivena ispod kamena, veliki sanduk. Konjić mu naredi 

da ga otvori i, kad je to učinio, izvadi tri prekrasna odi- 
jela, mač i uzdđu za konja. Jedno odijelo je bilo crveno, 
izvezeno srebrom i dijamantima, a sve što je na njemu 
bilo čvrsto, bilo je od sjajnog čelika. Drugo je bilo sve 
bijelo, zlatom vezeno, oklop i kaciga od zlata i bijela peru- 
ška. Treće odijelo je bilo svijetloplavo, bogato izvezeno 
srebrom, dijamantima i biserom, uz to bijela i plava peru= 
ška. UZ sva odijela je bio jedan jedini mač čija se ručica 
sjala od dragog kamenja, a isto tako i uzda za konja. 

— Ova odijela su tvoja, samo najprije uzmi crveno. 

Bajaja se obuče, prikopča mač i prebaci uzdu konju 
preko glave. 

— Samo ti kažem: Ne smiješ se bojati i spustiti se 
na zemlju. Sijeci nemilice nernan i osloni se na svoj mač! 

Tako naredi konjić kad su izlazili iz pećine, Među- 
tim, na dvorcu je bio tužan rastanak i gomila naroda je 
ispraćala Zdobjenu iz grada. Već su bili nedaleko od 
sudbonosnog mjesta kad princeza siđe i, kad je trebalo 
da pođe do slijene, pade u nesvijest. Odjednom iz daljine 
doletje konj i na njemu vitez sa crvenom i bijelom peru- 
 škom. Dojahavši de njih, naredili da se narod ukloni 
a" princeza odvede, i da ga ostave samog. Sa kakvim vese- 
ljem su ispunjavali njegova naređenja! Ali princeza nije 
htjela da ode nego je hijela da gleda kakav će biti kraj. 

Čim. se vitez popeo na stijenu, stijena se s treskom 
otvorila, a zmaj sa devet glava iziđe napolje obazirući se 
za svojom žrtvom. Tada priskoči Bajaja na svome konjiću, 
izvadi mač i jednim zamahom odsiječe tri glave. Zmaj se 
zgrči i poče da bljuje vatru i baca otrov nadaleko i 
naširoko, Ali prine se i ne obazire, nego samo siječe i 
siječe dok svih devet glava ne odsijeće, a ostalo dovrši 
konjić svojim kopitama. 

Kad je zmaj uginuo, okrene se prine i žurno ode oda- 
kle je i došao. Sa čćuđenjem je gledala Zdobjena za njim. 

Sjeti se da će je otac čekati, te se brzo uputi dvorcu sa 
cijelom svojom pratnjom. Ke bi bio u stanju da opiše 
očevu radost kad je vidio kćerku živu, i radost sestara da 
će se možda i za njih naći oslobodilac. Uto Bajaja dotrči 
pokazujući im da i on vjeruje da će i njima doći pomoć. 
Jako su se bojale drugog dana, ipak su bile veselije i 
razgovaraje su sa Bajajom. 

Drugog dana bila je izvedena Budinka. Dogodi se kao 
i prvog dana. Čim su stigli na mjesto, već su vidjeli da 
dolazi vitez sa bijelom peruškom, i nekoliko časaka iza 
toga vitez se junački uhvati ukoštac sa zmajem sa laje 
mnaest glava dok neman najzad ne crče. Poslije završene 
borbe nestane viteza kao i prvog dana. Kad se princeza 
vratila u zamak, svi su žalili šte mu ne mogu riječima da 
iskažu svoju zahvalnost. 

— Ja znam, sestre — reče Slavjena, — da vi niste 
viteza molile. Ali ja ću pred njega kleknuti i tako ću ga 
dugo moliti da pole sa mnom dok ne pristane, 

— Zašto se smiješ, Bajajo? -—— upita Zdobjena opa- 
zivši nasmijano lice nijemoga. Ali Bajaja je počeo da 
skače po sobi i rukama pokazuje koliko se rađuje što će 
vidjeti viteza. ! 

== Budalo, još nije tu —— odgovori Zdobjena. 

Trećeg dana je odvedena Slavjena i ovog puta pođe 
s njom i sam kralj. Srce jadnice je zadrhtalo od straha 
kad pomisli na to da bi se mogle dogoditi da oslobodilac 
ne dođe i da ona bude predata zmaju. U tom času začuju 
se rađosni usklici da vitez ide. Kao i prva dva, tako i ovog 
trećeg zmaja vitez ubije iako su i on i njegov konj gotovo 
pali od teške borbe. Tada pristupe kralj i Slavjena i 
zamole viteza da pođe s njima u dvorac. On to nije htio 
da učini. Slavjena je klekla pred njega i uhvativši se za 
njegovu odjeću molila ga je tako uporno i umiljato da je 

princu srce tuklo od uzbuđenja. Odjednom se konj trže i 
vitez se izgubi. 

Žalosna što ne može da nagradi svoga oslobodioca, 
vrati se Slavjena sa ocem kući. Svi su mislili da će dove- 
str viteza, te su bili opet razočarani. 

Sada su svi opet bili srećni. Ali to nije trajalo dugo 
jer im je nova nesreća zaprijetila. Jednog dana dobi kralj 
od susjednog kralja objavu rata. Odmah razašalje pisma 
i glasnici se razletješe na sve strane da sazovu knezove 
i gospodu na skupštinu u kraljevski dvorac. Sve je bilo 
svršeno i gospoda su stigla odmah. Kralj im iznese svoju 
žalbu i zamoli ih da mu pomognu nudeći im kao nagrađu 
ruku svojih kćeri. Ko bi se ustiručavao uz ovakvu nagra- 
du? Svi su se razišli obećavajući da će tog i {og dana stići 
sa svojom vojskom. Činile su se pripreme za boj i kralj 

je htio lično da stoji na čelu svoje vojske. Dan prije poče- 
tka borbe stiglo je sve plemstvo i bila je velika gozba. 
Poslije toga, kralj se oprosti sa kćerkama koje su plakale, 
naredi još Bajaji da na sve pripazi i uz zvuke truba i 
frula odoše svi u rat. 

Bajaja je poslušao riječi kraljeve, sve je nadgledao, 
a ipak nije propuštao da učini bilo kakvo veselje prince- 
zama da ne budu tužne. Odjednom mu pade na um da 

kaže da je bolestan i, ne slušajući savjeta ljekara koji su 
htjeli da mu pomognu, reče da će ići sam po neko bilje 


koje će ga izliječiti bolje nego svi lijekovi. Princeze pomi- . 


sle da je lud i puste ga da ide. Ali on ne ode po bilje nego 
do svog konjića da se s njim posavjetuje da li da pomogne 
kralju u ratu. Konj ga dočeka i naredi mu da obuče bijelo 
odijelo i da uzme mač, da uzjaše na njega i da ide u borbu. 
Bajaja ga poljubi. 

Već je mnogo dana trajala borba, a kraljeva vojska 
je bila svakim danom slabija jer nije mogla da se odu- 
pre velikoj neprijateljskoj premoći. Glavna bitka je bila 

određena za drugi dan i trebalo je da ova bitka odluči 
konačan ishod. Čitavu noć kralj je izdavao zapovijesti i 
najzad posla glasnika kćerkama sa naređenjem šta treba. 
učiniti ako budu pobijeđeni. Ujutro su se svi poređali u 
stroj. U tom času zagrme trube, zazveči oružje, strijele 
polete i borbeni poklici odjeknu po širokoj dolini. U 
redovima neprijatelja odjednom se pojavi mladić u bijeloj 
odjeći, u zlatnoj kacigi sa bijelom peruškom. Jaše na ma-- 
loma konju, a u ruci drži ogroman mač kojim nemilosrdno 
siječe neprijatelje, koji nisu mislili ništa drugo nego da 
je to zao duh. Tada se ohrabri i kraljevska vojska i stade uz: 
rame hrabrom junaku. Uskoro iza toga neprijatelji počnu 
da se povlače i kad je bijeli vitez ubio njihovog vođu, raz- 
bježaše se kao stado bez pastira. Tu bijaše bijeli vitez 
Jako ranjen u nogu tako da mu je krv obojila bijelu odje- 
ću. Čim to kralj opazi, skoči sa konja, rastrgne svoj šali 
poveže mu krvavu ranu moleći ga da sa njim pođe u šator. 
Vitez mu se samo zahvali, obode konja i nestade ga. Kralj 
gotovo zaplaka od žalosti što mu je već po četvrti put 
pobjegao vitez kome je bio dužan toliku zahvalnost. Po- 
bjednik se vrati kući sa velikim ratnim plijenom. U gla- 
vnom gradu je oduševljeno dočekan, a na dvorcu su pri- 
ređene razne svečanosti i veselje. 

— Dakle, moj upravniče — oslovi kralj Bajaju — 
kako si upravljao našim domom u mom odsustvu? 

Bajaja potrese glavom sdobrox, ali princeze se počeše 
smijati i Slavjena reče: 

— Moram da ti tužim, oče, tvoga upravnika, jer je 
neposlušan. Počeo je da pobolijeva. Ljekar je htio da mu 
da dobar lijek, ali on je rekao da će ići sam po bilje. Oti- 
šao je i došao tek nakon dva dana ramljući, bolesniji. 
nego što je bio. 

Kralj pogleda Bajaju, a ovaj se samo  nasmija 
i okrenu na peti da pokaže da mu nije ništa. Kad su prin- 


63 


ceze čule da je njihov osloboditelj opet ocu u boju pomo- 
gao, nerado su pristale da budu supruge knezova jer su 
mislile da bi vitez mogao da dođe po neku od njih. Kralj 
je bio u nedournici kako da izvrši nagrađivanje. Svaki od 
knezova mu je pomogao koliko je mogao i svi su se hrabro 
borili. Kome da da svoje kćerke? Izmisli sredstvo kojim 
će učiniti na volju svima i onda uđe među knezove 
govoreći: 

— -— Mili prijatelji, ja sam rekao da ću dati svoje tri 
kćerke za žene onima koji mi budu u borbi najviše poma- 
gali. Ali vi ste mi svi vjerno pomagali i zbog toga sam 
donio ovu odjuku da ne bih učinio nikome nažao. Stanite 
u red, svaka od mojih kćeri će baciti sa balkona zlainu 


jabuku, a kome se dokoirlja njena jabuka, taj će biti njen 


suprug. Jeste li zadovoljni? 

Svi su bili zadovoljni. Kralj je to rekao i princezama 
koje su morale da se s time slože da ne bi oca, izložile sra=- 
moti. Obukle su skupocjene haljine, svaka je uzela u ruku 
jabuku i popela se na balkon ispog kojega su u redu sta- 
jali knezovi i gospoda. Između gledalaca pored samih mla- 
doženja je stajao Bajaja. Najprije je bacila jabuku Zda- 
bjena, jabuka se kotrljala, kotrijala uprave do nogu. Baja- 
jinih. Bajaja se odmaknu i ona se skotrlja do nogu lijepog 
kneza koji ju radosno podiže i izađe iz reda. Zatim baci 
jabuku Budinka i, kao i prije, i ova jabuka se dokotrlja 
do Bajajinih nogu ali i sada je nijemi tako spretno odbije 
da je izgledalo kao da sama ide pravo pred noge lijepog 
viteza koji je podiže i pogleda nevjestu na balkonu. Sada 
baca Slavjena; ovoga puta Bajaja ne izbjegne jabuku, 
nego je radosno podigne, potrči gore, klekne pred prin- 
cezu i poljubi joj ruku. Ali ona mu se istirgne, pobjegne u 
svoje sobe gorko plačući što mora da se uda za nijemoga. 
Kralj se ljutio, knezovi su gvnđali, ali što je bilo, bilo je, 
ništa se nije moglo promijeniti. Nakon toga je bila gozba i 
poslije gozbe trebalo je da se održi viteški turnir na kome 

je nagrađe imala da dijeli jedna nevjesta. Na gozbi je 
Slavjena sjedjela odsutna duhom ni riječi nije progo- 
vorila, Mladoženju Bajaju niko nije vidio i kralj je mi- 
slio da se razljutio i pobjegao. Svi su jadnu Slavjenu žalili 
i, želeći da je razvesele, zamolili su je da ona dijeli 
nagrade. 

Slavjena je konačno pristala. Već su gospoda sjed- 
jela pored ograde, već su se protivnici borili i uzajamno 
se pobjeđivali, kad javi glasnik da napolju čeka vitez na 
malome konju i moli da učestvuje u,igri. Kralj dozvoli. 
Tada uđe u otvoren prostor vitez u plavoj i bijeloj odjeći, 
a na srebrnoj mu kacigi bijela i plava peruška. Princeze 
su skoro kriknule videći lik i konja hrabrog oslobodioca. 
Vitez se pokloni gospođama i poče da se bori sa knezovi- 
ma. Ali, koliko ih je bilo, sve ih je pobijedio i ostao pobje- 
dnik. Slavjena mu pristupi noseći zlatan pojas. Vitez se 
pred njom spusti na koljena i ona mu objesi na vrat zla- 

'tan pojas koji je sama izvezla. Sklopljenih očiju ču ona 
samo slatke riječi: — Nevjesto krasna, još danas ćemo se 
vidjeti. ; 

Kralj i obje nevjeste siđu dolje da zadrže viteza i da 
mu za sve zahvale. Ali on samo letimice poljubi Slavjeni 
ruku i nestade. Ova je mislila na riječi koje joj je šapnuo. 
Opet je bila, gozba, samo Slavjena je sjedjela u svojoj sobi 
i nije htjela među goste, 

Mjesec je sjao i konjić posljednji put ponese svoga 
gospodara. Kad dojaha pred dvorac, skoči Bajaja sa konja, 
poljubi mu vrat i čelo, a konjića nestade. Nerado se ra- 
stade naš vitez od vjernoga prijatelja, ali ga je ovamo 
čekala nagrada. 

Zamišljena sjedjela je Slavjena misleći da vitez neće 
više doći; tada otvori djevojka vrata i reče da Bajaja 

želi da govori sa princezom. Slavjena ne odgovori, glava 
joj pade u jastuke. Uto je neko uze za ruku, ona podigne 

glavu i pred sobom vidje lijepoga junaka — svoga 
oslobodioca. I 

— Ljutiš se na svog mladoženju i kriješ se pred 
, njim? — upita Bajaja. 

— Zašto me pitaš kad nisi moj mladoženja — šapnu 
Slavjena. = 

— Jesam, djevojko. Pred tobom stoji nijemi Bajaja 
koji ti je cvijeće brao, od smrti oslobodio tebe i tvoje 
dvije sestre i tvom ocu u boju pomogao. Ja sam tvoj mla- 
doženja. 

Svako može da Zna da se Slavjena nije ljutila na 
njega. Poslije toga otvore se vrata od gozbene dvorane 
i u nju uđe Slavjena sa vitezom u bijeloj odjeći i u zla- 
tnoj kacigi, predstavljajući ocu kao svoga mladoženju ni- 
jemoga Bajaju! Gtac se obradova, gosti se začudiše a ses- 
tre su sa strane gledale. Tek sada nastade pravo veselje 
i svi počeše da piju u zdravlje zaručnika; tako do ranog 
jutra. 

Poslije svatova ode Bajaja sa Slavjenom u posjetu 
svojim roditeljima; kako se, međutim, uplaši kad vidje 
da je čitav grad presvučen crnim suknom. Upita odmah 
šta to znači i ču da je umro mladi kralj. Požuri u dvorac 
da utješi svoje roditelje. Samo je on mogao u tome da 
uspije jer su roditelji smatrali i njega mrtvim, budući da 
tako dugo nisu o njemu ništa čuli. U dvorac opet uđe ra- 
dost, skinuto je crno sukno, a na njegovo mjesto došlo je 
crveno. Bajaja postade kralj u svom kraljevstvu i do smrti 
bijaše srećan sa svojom Slavjenom. 


(Ceška narodna priča) 

MUDRI ZLATAR 


 Rađošu je bilo osamnaest godina kad su mu umrli 
roditelji. Tada mu nije preostalo ništa drugo nego da 
sam. zarađuje hljeb. On pomisli: +Kad već moram da 
radim, onda-ću otići u veliki grad i tamo ću naći posao; 
dovoljno sam jak da se prihvatim bilo kakvog poslac. Po- 
kupi svoje stvari i pođe. Nedaleko od grada pozdraviše ga 
Mudrost i Pamet. Od toga časa je bio — bar tako kažu — 
tako mudar i pametan kao da je visoke škole izučio i 
čega god. se prihvatio, sve mu je uspijevalo. j 

Hodao je tako Radoš po lijepim ulicama grada, kad 
mu za oko zape divan i raskošan zlatarski dućan u kojne 
je sjedjelo i radilo mnogo kalfa. To mu se veoma svidje 
i pomisli da neće tražiti službu nego da će učiti za zlatana 
Ne razmišljajući više uđe u radnju, pristojno pozdravi 
majstora i zamoli ga da ga primi na zanat kao učenika. 

== No, rado bih te primio — reče majstor — ali ti 
si već malo prestar za učenika, a dok izučiš zanat, biće ti 
gotovo dvadeset i šest godina. Svakako želiš da učiš go- 
dinu po godinu? | 

— Pravo imate, majstore, ja nemam novaca da pla- 
tim učenje — odgovori Radoš. — Ali sam uvjeren da ćete 
biti sa mnom zadovoljni i da vaš trud sa mnom neće biti 
uzaludan. 

— Onda ostani — pristadđe majstor i odredi mu 
mjesto za njegove stvari i ležaj. 

Kad se Radoš smjesti, odmah se dađe na posao. Iz 
početka su mu se ostale kalfe smijale govoreći da je ne- 
spretan, ali ubrzo su zaćutali; što god je Radoš uzeo u 
ruku, sve mu je uspijevalo, a ono što su drugi učili dvije 
godine, naučio je Radoš za sedmicu. Za četrnaest dana 
izrađivao je već prstenje, minđuše i narukvice tako lijepe 
da je bila milina pogledati ih. 

— Ne znam — reče majstor svojoj ženi — šta da 
mislim. o Radošu: da li je već izučio zanat pa me sada 
vuče za nos, ili je rođen na srećnoj planeti? 

— Ne, nemoj misliti da bi ti lagao — branila je 
majstorova žena učenika koji joj je u svemu pomagao. 
— On je sušto poštenje. 

Nakon četiri sedmice Radoš je izučio zlatarski zanat 
i majstor ga je veoma zavolio. Jednom je Radoš šetao 
s majstorom po gradu koji je bio velik i u kojem je kralj 
imao svoj dvor. Iznad gradskih vrata opazi Radoš lubanju 
nabijenu na kolac. On upita majstora što to znači, a maj- 
stor mu ispriča ovo: ' 

— Naš kralj ima jedinicu kćerku, prekrasnu dje- 
vojku, kakva se ne može naći nadaleko i naširoko. Među- 
tim, djevojka ne govori od svoje dvanaeste godine, i dugo 
se nije moglo ispitati da li je to samo njena upornost ili 
čarolija. Koliko je tu već bilo ljekara i učenih ljudi, ali 
niko nije uspio da je izliječi. Ona čita, jaše, šeta, zna pre- 

krasno da veze, ali sve to radi ćutke. Prije tri godine je 
ovamo došla mudra proročica koja je kazala da je prin- 
ceza Libjena pod uplivom čarolija, kojih će se osloboditi 
tek onda kad se nađe mladić koji uspije da joj vrati moć 
govora. I kralj je izdao zapovijest da će dati svoju kćer 
za ženu onome ko je prisili da govori, bio on prostog ili 
uzvišenog roda. Otada su počeli da dolaze ljudi sa svih 
strana, koji su se javljali kralju i uznemirivali princezu, 
ali nisu uspjeli da je izliječe. Zbog toga se kralj razljutio, 
a princeza još više; ona se sklonila u svoje sobe i nije. 
više htjela da izlazi. Kralj je izdao novu zapovijest da će 
izgubiti glavu onaj ko se javi da je izliječi i to ne učini za 
iri dana. Navala prestade, a poslije nekog vremena dođe 
jedan mladić veoma lijepe spoljašnjosti. Kralj mu dozyoli 
da pokuša da izliječi princezu. Pričaju da je mladi čovjek 
tri dana klečao pred Libjenom, neprestano je moleći da 
mu kaže bar jednu jedinu riječ. Ona se, rneđutim, nije ni 
pomakla. Trećega dana je mladić bio smaknut i njegova 
glava je ovdje obješena kao opomena. Od toga vremena 
ne javlja se više niko, a već je peta godina prošla otkako 
princeza nije progovorila. 

Radoša veoma začudi ova priča i bješe mu žao krasne 
Libjene. Godinu dana je već bio kod svog majstora, koji 
ga je pazio kao oko u glavi i koji se, nemajući svoje djece, 
već dogovarao sa svojom ženom da ga uzme pod svoje ako 
i nadalje ostane tako dobar i' pošten. 

Jednog dana dođe u radnju kraljevski dvoranin i 
naruči kod majstora nakit za princezu. Nakit je trebalo da 
bude tako krasan kakav dosada niko nije vidio, a od naj- 
dragocjenijih dragulja. Majstor primi posao, ali kad se 
dvoranin udalji, stade se češati iza uha ne znajući kako će 
to izvesti i kome će povjeriti izradu nakita. 

— Šta vam se, majstore, dogodilo, zašto ste tako ne- 
raspoloženi? — upita ga Radoš. 

Majstor mu povjeri. 

— Nemojte se, majstore, žalostiti, ja ću ovaj posao 
uzeti na sebe, a kralj će sa mnom sigurno biti zadovoljan. 

— Šta? Ti, Radošu, misliš da možeš da svršiš zadatak 
za koji ja sam nemam dovoljno hrabrosti? Kako ću ti dati 
u ruke toliko zlata i dragulja, pa da to pokvariš? 

— Dajte mi onda da izradim nešto za probu, pa ako 
vam. se svidi povjerite mi i ostalo! I 

Majstor pristade i dađe Radošu zlata i dragulja, a 
ovaj se odmah dade na posao. Kako se, međutim, začudi 
stari zlatar kad mu Radoš donese prvi gotov prsten! U 
čitavom dućanu nije se mogao naći prsten koji bi bio 
ovome ravan. Sav radostan povjeri majstor Radošu sve 
preostalo zlato i dragulje da napravi i ostale dijelove 
nakita. Radoš se posveti svom svojom dušom tome radu i 

kad ga je završio, napravi i srebrnu kutiju, i složivši u 

nju sav nakit, odnese je majstoru. 

Kad je majstor pregledao nakit, zagrli Rađoša i 
reče mu: 


— Mladiću, od danas si majstor, ja ne mogu više da 


ti naređujem, ti si me prestigao. 

Teško bi bilo naći čovjeka koji bi mogao da napravi 
tako divan nakit. Majstor nije znao čemu da se više divi, 
da li kraljevskoj krunici ili nježnom đerdanu, ili sjajnim 
minđušama, narukvicama ili ostalim stvarčicama. To su 
bili končići kao da ih je pauk ispreo, listići i cvjetići kao 
da su iz zemlje izrasli. 

— Sine, kako da te nagradđim? — upita majstor, sav 
srećan, svoga kalfu. 

— Ništa mi ne treba, samo mi dozvolite da sam odne- 
sem nakit kralju. — Majstor mu to dozvoli i Rađoš ode u 
kraljevski dvorac. Kad reče da nosi kralju naručeni nakit, 

dozvolili su mu pristup do kralja. Radoš se duboko pokloni 
i pruži kralju srebrnu kutiju. Čim je kralj otvorio kutiju, 
njegovo lice se razvedrilo. Gledao je nakit sa zadovolj- 
stvom. 

— Možeš li mi reći, mladiću, ko je ovo radio? — 
upita ga kralj ljubazno. 

— Ja lično, milostivi kralju! — odgovori Radoš. 

— 0Oj, mladiću, ti si zbilja spretan umjetnik kakvog 
dosada nisam vidio. Ako mogu da ti učinim kakvu milost, 
slobodno traži! — ponudi kralj Radošu koji je gotovo 
zaplakao od veselja. 

— Najmilostiviji kralju! Čuo sam da svako može da 
dođe do princeze ko hoće da pokuša da joj vrati govor. I 
ja bih to rado pokušao i tražim od vaše milosti da mogu 
otići do nje. — Tako je molio Radoš kralja očekujući sa 
zebnjom njegov odgovor. 

— Svakako možeš, mladiću, otići do nje i pokušati 
da joj vratiš zdravlje. Ali će mi biti žao ako ne uspiješ. 
Bez sumnje znaš šta bi te kasnije čekalo. 

-—— Znam, milostivi kralju, i rado ću se pomiriti sa 
smrću ako ne uspijem. — Kralj zovne svoga dvoranina, 
naredi mu da odvede Radoša princezi i da ga tamo ostavi 
samog. Dvoranin je, međutim, razumio tajni znak da treba 
da sluša šta će se dogoditi. Dvoranin provede Radoša kroz 
niz soba do prekrasne dvorane gdje je bilo mnogo drago- 
cjenog cvijeća, sjajnih zavjesa, zlata i srebra. I sve je to 
bilo obasjano tamnim sunčanim svjetlom koje je bacalo 
šarene sjenke kroz maljane prozore na mermerni pod. ' 
Uvrh dvorane su od stropa do poda visile teške zavjese 
koje je dvoranin tiho PRRJEONO i rukom dao znak Radošu 
da uđe. 

Iza zavjesa je bila seta, ali nježno i ukusno uređena 
sobica, i Radošu je bilo nekako milo kad je ušao. Najlje- 
pša od svega bila je princeza Libjena. Sjedjela je kraj 

prozora i vezla zlatom. Ni žilica se nije pomakla na nje- 
nom licu kad je Radoš ušao; njeno oko nije se ni časak 
prema njemu okrenulo. izgledala je kao bez života, kao 
slika koja je visila na zidu u zlatnom okviru i koja je nju 
predstavljala kao malo dijete. Gledajući je jasnim očima, 
Radoš se pokloni pred princezom i stade ispred njene 
slike govoreći: —- Odluči, krasna sliko, ljutu prepirku 
koja se vodi u ovom dvoru: Rezbar je napravio lutku, 
krojač je za nju sašio haljinu, a govornik je naučio da 
govori. Kome sada pripada lutka? 

— Kome će pripadati nego onome ko joj je dao go- 
vor? progovori princeza i nastavi tiho sa šivenjem. 


Poklonivši se duboko, Radoš izađe iz sobe, ali dvo- 


ranin, zavidan, saopšti kralju da princeza Radošu nije 
nijednom riječju odgovorila, te Radoš morade da ostane u 
dvorcu gdje mu je inače bilo veoma dobro. Majstor nije 
znao šta da misli kad mu je služitelj predao novac Za na? 
kit i saopštio da će se njegov kalfa vratiti tek trećeg 
dana. I 

Drugog dana biješe Radoš ponovo odveden u prince- 
zinu sobu i kao prošloga dana stade opet pred sliku i upita: 
— Odluči, krasna sliko, ljutu prepirku koja se vodi u 
ovom dvorcu: Rezbar je izradio lutku, krojač je za nju 
sašio haljinu, a govornik je naučio da govori. Sada svaki 
od njih hoće da je prisvoji. Kome lutka pripada? 

-— Jučer sam ti rekla: onome ko joj je dao govor — 
odgovori princeza. I 

Dvoranin koji je prisluškivao bio je zavidan Radošu 
što bi mogao da postane kralj i opet reče kralju da prin- 
'ceza nije progovorila. Radoš je bio zadržan u dvorcu. Me- 
đutim, trećeg dana je sam kralj otišao da prisluškuje. 

Radoš uđe u sobu i opet upita sliku: 

— Odluči, krasna sliko, ljutu prepirku koja se vodi 
u ovom dvorcu o jednoj lutki. Rezbar ju je napravio, krojač 

joj je sašio haljinu, ali govornik joj je dao govor. Kome 
sada pripada? 

— Već dva puta sam ti rekla: onome ko joj je dao 
govor. Zašto nisi zadovoljan? — reče Libjena i ustade od 
stola, U tom času kralj skoči u sobu i plačući od veselja 
poljubi kćer. Onda uze Radoša za ruku i reče: 

— Mladiću, ti si me učinio srećnim ocem, vratio si 
mi svu radost života. Zato ćeš biti kralj, a moja kći će {i 
biti žena. 

— Dobri moj gospodaru — odgovori Radoš — kako 
mogu da budem kralj kad sam prostog roda, ne znam da 
se ponašam u dvoru, a i lijepa princeza vjerovatno neće. 
htjeti da joj budem muž? 

— Ti si me oslobodio i ja neću nikog drugog za muža. 
nego tebe — reče Libjena i pruži Radošu ruku koju ovaj 
radosno prihvati. 

Odmah se po gradu pronese vijest da je princeza. 
progovorila i da je njen oslobodilac prosti zlatarski kalfa. 
Tada stari majstor požuri u dvorac da se uvjeri je li to 
istina, i kad ga je Radoš veselo predstavljao kralju, bio 
je srećan i ponosan što je takav valjan momak bio njegov 
kalfa. : 

Nakon nekog vremena sazvani su svatovi. Na krasnoj 
nevjesti blještao je nakit koji joj je mladoženja napravio 
svojom rukom. Radoš je vladao mudro i pametno kao ni- 
jedan vladar prije njega. Narod ga je volio. Radoš je imao 
nekoliko sinova, ali je svaki od njih u svojoj mladosti 
morao da izuči koji zanat. Nijedan nije mogao da dobije 
počast bez zasluga. Da li su i njih Mudrost i Pamet po—- 


zdravile, to ne znam. 
(Ceška narodna priča) 

SEDAM GAVRANOVA 


Jednom je majka pekla hljeb i obećala sedmorici 
sinova da će svakome napraviti pogačicu ako budu mirni. 
Dječaci su bili neko vrijeme mirni kao bubice, ali poga- 
čice nisu mogle da se ispeku za tili čas, pa je dječacima 
brzo dosadilo. Počeli su ponovno da ljute majku, nepre- 
stano su je vukli za suknju i pitali kada će pogačice već 
jednom da budu gotove. Majka je to dugo i strpljivo pod- 
nosila, ali je konačno napusti strpljenje, te ljutito na njih 
vikne: — Dabogda postali gavranovi! 

Čim je izgovorila ove nesrećne riječi, njeni sinovi su 
se pretvorili u sedam gavranova, pogledali žalosno majku, 
zamahnuli krilima i poletjeli i, prije nego što je uplašena 
majka došla k sebi, izgubili su joj se iz vida. Kako je 
ona sebi čupala kosu, kako je kukala i naricala, ali sve 
je bilo uzalud, djeca su bila ko zna gdje. A šta je tek 
bilo kad se otac vratio, kad mu najmlađi Jaroslav nije 
došao u susret, a nijedan od sedam sinova ga nije doče- 

kao? Koliko je tek on jadikovao kad je saznao za njihovu 
nesrećnu sudbinu! Ženu nije korio videći kako teško pod- 
nosi svoj bol — mnogo ju je volio; naprotiv, još je svoju 
žalost krio od nje. 

Poslije nekog vremena majčina žalost se smirila kad 
je rodila kćerčicu koju je odavno željela jer je imala 
samo dječake. Bogdanka je bila umiljato dijete i što je 
više rasla, sve je bila ljepša i sve je više radovala svoje 
roditelje. Jednom, kad je već bila poodrasla, stajala je u - 
sobici kraj sanduka po kome je majka. nešto tražila, i tu 
na dnu zapazi male kaputiće i košuljice za dječake. 

— Slušaj, majko, čiji su to kaputići i košuljice? — 
upita radoznalo majku. 

— Nemoj da me pitaš, dijete moje — odgovori majka 
iodmah je obliše vrele suze. 

Bogdanka, videći da majka plače, ne htjede više da 
pita, ali je stalno mislila na to čiji su to kaputići i zašto je 
majka, kad bi pogledala na njih, plakala. Upita oca, ali i 
on poče da plače, te Bogdanka opet ništa ne saznade. Po- 
misli da nije možda imala braću, ali joj bi čudno zašto 
roditelji ćute, jer ako su umrli ili ako su negdje u svijetu, 
zašto o njima niko ne govori. 

U njihovoj kući je živjela stara žena po imenu Do- 
rota, koja je već, kako se kaže, pripadala porodici. Naj- 
poslije upita Bogdanka Dorotu čiji su to kaputići i košu- 
ljice koji leže u sanduku i nad kojima majka plače. Dugo 
joj Dorota ne htjede da odgovori, dok na kraju ne popusti 
njenim molbama i umiljavanju, pa djevojci ispriča kako 
je izgubila sedmoricu braće. Bogdanka se ražalosti nad 
njihovom nesrećnom sudbinom. 

— Pričaj mi, Dorotko — zamoli Bogdanka — pričaj 
mi kako su izgledala moja braća? 

Dorota poče da joj opisuje braću od glave do pete, 
pričala je šta je koji od njih volio da radi i jede, koji je 
bio dobar a koji još bolji. 

— Oh, kako bih voljela svoju braću! — uzdshnu dje- 
vojka kad je Dorota završila svoju priču, i malo se zamisli. 
Odjednom podigne svoju kudravu glavicu i upita: — Ali, 
Dorotko, kuda su moja braća odletjela? Zar su zauvijek 
izgubljeni? 

-— Izgubljeni? Valjda nisu; ali ko zna na kojem su 
mjestu ukleti. Sumnjam da. bi se iko na svijetu usudio da 
ih traži. 


-— Samo kad bih ja bila tako velika i jaka kao ti! Ja 
bih tražila sve dok ih ne nađem. 

— Draga moja, svijet je ogroman, ti bi se u njemu 
izgubila kao zrno maka u širokom polju. To je luda. misao 
— pokuša stara žena da pokoleba Bogdanku. Ali hrabra 
djevojčica ne odustađe od svoga plana. Kud god je išla, mi- 
slila je na jadnu braću, na žalost svojih roditelja koje je 
dosta puta vidjela da krišom plaču, i iz dana u dan jačala 
je njena zamisao da sama krene na put kad buđe jača 
i veća. 


Godina, za godinom prođe, a Boglistika. izraste kao 
jela; njeno lice je bilo lijepo, ali je još ljepša bila njena 
čista i poštena duša. Čitavo vrijeme ni za čas nije zabora- 
vila svoju zamisao i kad je navršila osamnaest godina, 
odlučila je da krene na put. Radilo se samo o tome šta će 
na io da kažu roditelji, da li će pustiti ljubljeno dijete u 
svijet. Bogdanka je, međutim, čvrsto odlučila da izmoli 
njihov pristanak. Jednoga dana pristupi roditeljima i 
reče: 

— Majko i oče, ja znam što vas muči i hoću da vam 
pomognem samo ako pristanete na ono što ću vas moliti. 

— Ko ti je to rekao, kako hoćeš da nam pomogneš, 
šta tražiš? — upitaše roditelji brzo. 

— Već treću noć sanjam da je do mog kreveta dole- 
tio mali gavran koji mi je ovako govorio: sNemoj oklije- 
vati, kreni na put. Ja sam jedan od sedmorice tvoje braće 

koja su ukleta i pretvorena u gavranove, mi te čekamo da 
nas oslobodiš. Reci to roditeljima i pođi, mi ćemo te voditi 
i čuvati gdje god budeše. Tako mi je tri noći gavran govo- 


. rio i ja sada znam da sam imala seđmoricu braće koju vi 


oplakujete, a ja ću vam ih opet dovesti ako me s blago- 
slovom pustite na put — dovrši Bogdanka, koja je ovaj 
san samo izmislila da bi lakše dobila pristanak roditelja. 

-— Dijete, dijete, zar i za tobom da žalimo, zar poslje- 
dnju radost da izgubimo?! Ne, ne, ti ne smiješ da nas 
ostaviš — jadikovali su jadni roditelji preplašivši se kće- 


rinih riječi. 


— Treba li da prepustim svojoj sudbini braću koja 
se od mene nadaju pomoći? Pustite me da idem i nemojte 
se brinuti da ću u svijetu propasti. Ljubav će me voditi i 
ona će me čuvati na putu. — Ovako i još upornije molila 
je Bogdanka roditelje dok nisu pristali, iako sa gor- 
kim suzama i teška srca. " 

Za. nekoliko dana bila je Bogdanka spremna za put. 
Kad se opraštala od roditelja, dade joj majka prsten sa 
ruke i reče: J 

— Po ovom prstenu će te poznati moji stariji sinovi. 
To im je bila najmilija igračka kada sam ih držala na 
krilu. 

S bolom su blagosiljali roditelji svoje jedino drago 
dijete, a teška srca se i Bogdanka rastala od njih. Ali je 
u svojoj odluci ustrajala. Odlučno krenu u daleki svijet 
bez pratnje i bez zaštite, samo ju je čista sestrinska lju- 
bav hranila i bodrila. 

Dugo je išla, a o svojoj braći ništa nije saznala. Jed- 
nom dođe u veliku šumu. Lutajući dugo šumom, naiđe na 
kućicu i uđe u nju. Unutra je bila prijatna hladovina, ali 
je bilo tiho i pusto. Bogdanka sjede i pričeka da vidi ke 
će doći. Odjednom se širom otvoriše vrata i sa bukom uđe 
divlji mladić. 

= Šta tu tražiš, ko si ti? — upita Bogdanku i i ošine 


je svojim jakim dahom. 


— Nemoj da se ljutiš, čovječe. Tražim sedmoricu 
svoje braće, zalutala sam danas u ovoj šumi i ušla u tvoju 
kućicu; dozvoli mi da se odmorim. 

— Ja sam Vjetar i rastrgnem svakoga ko mi stane na 
put. Ali kad si umorna, pustiću te da se odmoriš. 

Bogdanka ponovo sjedne i pomisli: kad je mladić vje- 
tar, možda nešto zna o braći, i odluči da ga upita: 

-— Čovječe, već dugo vremena hodam po svijetu i 
tražim svoju braću koja su pretvorena u sedam gavra- 
nova; ne znaš li slučajno gdje su? 

-— Ne mogu o njima ništa da ti kažem, ali moj brat 
Mjesec bi mogao znati gdje su; kad si tako dobra, povešću 
te do njega. 

Bogdanka je bila zadovoljna ovim prijedlogom i divlji 
mladić je uzme u zagrljaj. Kao da su mu grudi bile ispu- 
njene mirisnim cvijećem, tako je prijatno mirisao nje- 
gov dah. 

Mjesec je bio blijed mladić sa srebrnom kosom. 

— A šta od mene tražiš? — pitao je Maka kada 
je Vjetar donio djevojku do njega. 

-— Čovječe, tražim sedmoricu braće koja su ukleta u 
gavranove. Tvoj brat mi je rekao da bi ti mogao znati 
nešto o njima; molim te da mi kažeš gdje su. 

= Rado bih ti rekao gdje su, ali ne znam o njima 
ništa. To će najbolje znati moj brat Sunce. Ako hoćeš, 
ponijeću te do njega. 

-- Kako ne bih htjela! — s radošću se povjeri Bog- 
danka srebrnokosom mladiću koji je odnese do svoga 
brata Sunca. 

Sunce je zlatokosi mladić krasnoga lica. Kad mu = 
danka iznese svoju molbu, odgovori: 

— Ja znam gdje su tvoja braća i rado ću te do njih. 
odvesti. Ali najprije se odmori i okrijepi večerom. Poslije 
tih riječi morala je Bogdanka da sjede i večera. Za večeru 
je dobila pilence. 

Kad se najela, progovori brat Sunce: 

— Djevojko, nemoj da ostavljaš kosti. Pokupi ih i 


uzmi sa sobom, dobro će ti poslužiti. 


Bogdanka posluša i veza kosti u kecelju. Još se malo 
odmori i kad je počelo svanjivati, dođe Sunce sa svojim 
kolima. Bogdanka sjede u kola i odmah krenu preko brda 
i dolina. Teško je bilo izračunati koliko je trajao put dok 
su stigli do mračne doline, opkoljene sa svih strana viso- 
kim stijenama. Tu je zlatokosi mladić skide sa kola i reče: 

— Sada sama sebi pomozi! — I iščeze. 

Bogdanka se obazre oko sebe, pa videći visoke stijene 
i praznu dolinu, nije znala gdje da traži braću. 2 Možđa su 
na nekoj stijenix, reče sama sebi, yali'kako ću se ja jadpa 
do njih popeti?xa Išla je tako od jedne stijene do druge 
dok ne stade kod one koja joj se učinila najpristupačnijom 
Da bi mogla lakše da se penje zagrnu suknjicu,, ali u tom 
času ispadnu joj kosti iz keceljice. I gle, kakvo čudo! Ođ 
kostiju se stvore ljestvice koje su dopirale na vrh stijene. 
Brzo poče Bogdanka da se penje po prečagama dok srećno 
stiže do posljednje i nađe se u špilji. Na prvi pogled pre- 
poznade stan svoje braće. Stajalo je tamo sedam kreveti- 
ća, u sredini sto i na njemu prostrto za sedam osoba. Hra- 
ne je bilo dosta i vatra se još nije bila ugasila. Odmah je 
Bogdanka izabrala što joj treba i počela da sprema sedam 
jela. Skide majčin prsten s prsta i stavi ga ispod tanjira 
koji je bio na prvom mjestu, jer je mislila da će tamo vje- 
rovatno sjediti najstariji brat. Onda je sve pospremila i 
zavukla se u jedan krevet i čekala dok braća dođu. 
Nije potrajalo dugo i braća gavranovi stigoše iz lova kući. 

=— Šta je to! — vikne prvi. — Jela su na stolu, ko 
ih je pripremio? 

— 1, gledajie, braćo, ova jela su naročito za nas pri- 
premljena, svako ima što najviše voli! — usklikne drugi. 

— Braćo, braćo, ovdje. je majčin prsten, mora da je 
ovdje neko iz naše kuće! —- vikne radosno najstariji kad 
je podigao prevrnuti tanjir i našao prsten. 


-—- Onda tražimo po špilji -—— predloži Jaroslav. Na. 


te riječi svi se okrenu i spaze iza sebe Bogdanku. 

— Ko si ti? — upitaše je u jedan glas. 

-—— Vaša sesira Bogdanka. Nosim vara pozdrav od 
majke i oca, a da mi vjerujete, dala mi je majka svoj 
prsten. I 
— O, mi ti vjerujemo da si naša sestra, ko bi se drugi 
usudio da nas traži! — povikaše braća. Odmah su joj na- 
pravili mjesto za stolom i kad je među njih sjela, morala 
je da priča sve što se kod kuće dogodilo otkako su oni u- 
kleti, što je ona drage volje učinila. Kad je završila priča=- 
nje, upita braću kako da ih oslobodi. 

-— To je težak zadatak iako će ti na prvi pogled izgle- 
dati lagan —— reče najstariji od njih. — Ako hoćeš, draga 
sefttro, da nas oslobodiš, moraš svakome od nas da sašiješ 


košulju. Ali moraš sama da posiješ lan, da ga oplijeviš, 


istrgaš, pripremiš i urediš, predivo sama da utkaš, platno 
da izbijeliš i od njega da sašiješ košulje. Pri tom svemu 
ni riječi ne smiješ da progovoriš, makar se ne znam šta 
s tobom događalo. Ako se usudiš da to izvedeš, oslobodi- 
ćeš nas. 

-— To nije teška stvar, sve te poslove ja dobro znam, 
a ćutati mi neće biti teško kada znam da ću vas time oslo- 
boditi — odgovori dobra sestra. 

Braća su je poljubila za te riječi. Poslije večere spre- 
mili su joj ležaj i ona je brzo zaspala. 

Ujutro, poslije doručka, preda joj brat kutijicu sa 
sjemenom i reče: : 

— Sada moraš, draga sestro, da ideš od nas; ako 
hoćeš da nas oslobodiš, uzmi sjeme, pođi sa nama i mi 
ćemo ti pokazati mjesto gdje možeš sijati. 

Bogdanka dragovoljno pristade da učini kako joj je 
rekao brat i, uzevši kutijicu u ruku, pođe za njima. Kad 
su stigli u jednu lijepu dolinu, pokažu joj braća polje za 
sijanje lana i izdubljenu vrbu za stanovanje, te se s njom 
žalosno oproste i odlete u svoju špilju. Bogdanka je 
odmah pripremila polje i posijala sjeme. U međuvre- 
menu, dok je sjeme klijalo i lan rastao, bilo joj je svakako 
malo dosadno, ali ona je hodala po dolini i šumi ili dotje- 
rivala svoj stan, izdubljenu vrbu. Nije morala da se brine 
za hranu, jer je imala uvijek nu vrijeme doručak, ručak i 
večeru na vrbi, pa, iako je znala da joj to braća nose, ipak 
nikada nije vidjela nijednog. Ubrzo je lan toliko narastao 
da ga je Bogdarika morala da plijevi, i neko vrijeme je 
imala dosta posla. Prošlo je i vrijeme od plijevljenja do 
trganja i već se radovala da joj neće biti dosadno. Marlji- 
vo je razastirala lan po rosi okretala ga i kad je bio izdr- 
ljan, istučen i izvaljan, bio je mekan kao svila. Oruđe za 
taj posao, kao i preslicu i vreteno, našla je na vrijeme na 
vrbi. Sada je već sav lan bio nabijen i mogla je da počne 
da prede. Sjela je, dakle, uz preslicu i već se vreteno okre- 
talo kao čigra. Bogdanka se sjeti pri tom svojih roditelja, 
kako je sa majkom i Dorotkom sjedjela na prelima, a otac 
im. je uvijek nešto pričao ili čitao. Misleći na to, brisala 
je keceljom suze koje su joj same navirale na oči i kad 
je opet spustila kecelju, ugleda psa koji je njuškao nao- 
kolo i počeo da laje. Bogdanka izađe iz vrbe, pogleda ima 
li neko u blizini kome bi pripadao pas i vidje da iz daljine 
dolaze kola. Ona se sakrije u vrbu i počne da tjera psa, 
ali ovaj ne htjede da ide, nego je neprekidno lajao. U koli- 

ma je sjedio čovjek koji se s puta vraćao u svoj dvorac i 
s kolima zalutao u dolinu. Čuo je lajanje psa, pa posla 
kočijaša da vidi šta to znači. Kočijaš pođe i; kad vidje 
Bogdanku kako sjedi u vrbi i prede, upita je ko je i zašto 
: sjedi u vrbi. | 

Ali Bogdanka zavrtje glavom i pokaže na usta kao 
da je nijema. Na taj znak vrati se kočijaš svome gospo- 
daru i ispriča mu šta je vidio, dodajući. da je ta nijema 
djevojka prekrasna. Gospodar odmah naredi da ga = 
jaš poveze do vrbe, skoči sa kola i pristupi djevojci. ada 
Bogdanka pokaže čovjeku isto kao i prije kočijašu da ne 
umije da govori, ali ovaj, ne mareći za to, odluči da uzme 
lijepu prelju sa. sobom jer mu se veoma svidjela. Svoju 
odluku saopšti odmah i Bogdanki. | ) 

Djevojka se zbog toga veoma preplaši, ali se odmah 
sjeti bratovih riječi da mora strpljivo i ćutke da podnosi 
sve što god se dogodi, i odlučno učini na volju Feorjek, 
uvjerena da je tb iskušenje koje je potrebno da braća 
budu oslobođena. ; ; 

Radostan što se djevojka ne protivi, — nije okli- 
j nego na njen znak ponese sav lan, preslice i vre- 
(tom JE. Kad su on { djevojka sjeli u kola, kočijaš 
potjera konje, a ovi pojuriše u bijesnom galopu. Ćuteći 
su došli do dvorca. Služinčad je bila u čudu kad je gospo- 
dar skinuo sa kola Bogdanku"i naredio da se u dvorac 
prenesu lan i preslica. U kući im dođe u susret starija 
domaćica, gospodareva polusestra, sa riječima dobro- 
došlice na usnama, a sa ljutnjom u duhu. Bila je to zla 
žena koja osim sebe nikoga na svijetu nije voljela. Zbog 
toga ni nju niko nije volio osim brata, koji joj je, budući 
dobra srca, povjerio da vodi čitavu kuću. Ona je znala tu 
njegovu slabost pa se pretvarala i laskala mu tako da joj 
je uvijek vjerovao i često se nepravedno odnosio prema 
drugima. Bogdanki je u dvorcu bilo dobro i domaćin je 

nastojao da joj svaku želju ispuni. Ona je vidjela da je on 
voli i ona je njemu uzvraćala ljubav. Ali zbog toga nije 
zaboravljala svoju braću, marljivo je prela, a ni onda nije 
riječi progovorila kad ju je voljeni mladić pitao da li će 
da mu bude žena, na šta je pristala. Vršile su se pripreme 
za svatove. Sestiri nije bilo drago što će se brat oženiti 
nepoznatom djevojkom, odvraćala ga je, ali ovoga puta se 
prevarila. Kada je vidjela da je svako odvraćanje uzaludno 
i da brat neće drukčije, pomisli: Neka se oženi. Bolje da 
se oženi ovom prostom, nijemom djevojkom nego sebi 
ravnom. Ona neće ometati moju vladavinu u kući i neće 
se usuditi da mi naređuje, a ako ipak pokuša, ja ću već 
naći sredstvo da učinim kraj njenoj vladavinic. 

Tako je mislila ova. zmija. puna mržnje, a naoko se 
pretvarala da sa najvećim veseljem čini pripreme za sva- 
tove. I Bogdanka je morala da prekine sa pređenjem ne- 
koliko dana i, namjesto lanom, da se bavi svadbenim naki- 
tom i vijencima, da dočekuje goste i da bude domaćica. 
Veoma je brzo naučila sve što joj je bilo nepoznato. Mu- 
ževljevu sestru je brzo upoznala, samo to nije pokazivala, 
prema njoj je bila uvijek mila i ljubazna, ali je kućom 
najviše sama upravljala, i gdje god je mogla činila je 
dobra djela. Služinčad je uvidjela kako dobru gospodaricu 
ima; i ubrzo su je svi zavoljeli. Njen muž je često govor:o 
da tako marljivo ne prede, da to nije nužno, ali ona ga 
nije poslušala i Konačno mu dade na znanje da bi bila 
nesreća ako bi joj to zabranio. Otada je mogla da radi šta 
je hijela. 


Kada je završila predenje, naredi da joj se postavi u 


.sobi stan i poče da tka. To nije bilo ništa neobično jer su 


tada i najplemenitije gospođe sve kućne poslove obavljale 
same. Za neko vrijeme osjeti Bogdanka da će biti majka. 
Sreća njenog muža je dostigla vrhunac, ništa više nije 
želio. Bogdanka je imala još jednu želju koja više nije bila 

daleko od ispunjenja. Već je platno bilo izbijeljeno i 
košulje se šile. 

Po kući je hodala još jedna ličnost koju je veselilo 
što će doći mladi nasljednik. To je bila gospodareva ses- 
tra; u njenoj zločinačkoj duši rodio se plan dostojan samo 
nje. Umiljavala se Bogdanki i tako se vješto pretvarala da 
joj je ta čista i iskrena duša vjerovala. Neposredno pred 
rođenje djeteta dobije gospodar od svog prijatelja pismo 
u kojem ga moli da mu pomogne u jednom sporu i da ga 
na nekoliko dana posjeti Nerado je ostavljao tih dana 
svoju dragu Bogdanku, ali nije mogao da odbije molbu 
prijatelja. On naredi strogo svojoj sestri da, čim se nešto 
dogodi, pošalje najbržeg glasnika do njega. Ona obeća da 
će u svemu biti vrlo oprezna i pažljiva, i brat,oprostivši 
se od ljubljene žene, ode na put. | 

Tri dana poslije njegova odlaska Bogdanka rodi sin- 
žića. Niko je nije njegovao osim njene zaove. Čim se 
dijete rodilo, začepila mu je usta, zamotala ga u pelenu 
i bacila kroz prozor, a na njegovo mjesto podmetnula 
je mače. To je bio grozan udar za majku i najbolniji udes 
koji je mogao da je snađe. Ali šta je smjela da kaže? Niko 
nije bio kraj nje, niko nije znao da li je to istina ili laž, 
i ona je morala da ćuti iako je slutila da to nije moguće. 
Zaova je odmah napisala pismo bratu; u njemu je opisala 

nesrećan porođaj njegove žene i groznu laž, koju je izmi- 
slila, da se Bogdanka promijenila u divlju ženu, pa ga je 
nagovarala da je spali na lomači ako neće da bude do 
smrti nesrećan. Takođe je napisala pismo i bratovu prija- 
'telju da ga zadrži i ne pušta ženi koja je podivljala. 

Kad je Bogdankin suprug dobio pismo, nije znao u 
svome bolu što da radi, ali prijatelj ga je umirivao i ni 
po koju cijenu nije htio da ga od sebe pusti dok ne bude 


mogao da rasuđuje hladnije. Prijatelj otpremi glasnika 


sa vlastoručnim potpisom za sestru u kome joj javlja o 

bratovom očaju i obećava da ga neće od sebe pustiti. 
Međutim, sestra razglasi strašne priče o svojoj snahi, 
tako da se služinčad nje plašila i bojala da do nje ode iako 
su je prije toliko voljeli. Kad je stiglo pismo, pričala je 
zla žena da je pismo od brata i da joj on javlja da se div- 
lja žena odmah spali na lomači, da bi se izbjegle dalje 
nesreće. To naređenje trebalo je da bude bez oklijevanja 
izvršeno i lomača je odmah spremljena. Međutim, Bog- 
danka je sjedjela u svojoj spavaćoj sobi, tiha i blijeda, i 
plačući dovršavala drugi rukav posljednje košulje. Nije 
znala ni polovinu groznih laži svoje zaove, iako je vidje- 
la da se u njoj prevarila i da je ona uzročnik svega ovoga 
zla, Tada uđe zaova i, javljajući želju njenog supruga, 
naredi joj da se spremi za smrt. 

Bogdanka je dobro znala da to nije volja njenog 
supruga. Ali šta je mogla da radi sama samcata protiv 
rulje nahuškanog naroda koji je već nagrnuo u sobu da 
vidi okrutnu vješticu? Znakom je zamolila da joj zaova 
dozvoli da završi još posljednjih sedam bodova koji su 
ostali nedovršeni na rukavu, ali joj ni to nisu dozvolili. I 
složi košulju sa ostalim i uzdahne: sMoja braćo draga, ja 
sam svoj zadatak izvršila, a gdje ste vi?x i ' 

U tom trenutku razbjesni se grozna bura, narod se 
razbježa, i tada doletje sedam gavranova noseći na svojim 
krilima ljepuškasto djetešce koje su spustili Bogdanki na 
ruke, I 

— Evo, draga sestro, bar malo da ti se odužimo, a 
sada nam brzo prebaci košulje preko nas! — reče najsta- 
riji brat. 

Sva radosna Bogdanka uze košulje i jednu po jednu 
baci na braću. U tom trenutku promijenili su se oni u 
stasite muževe i mladiće, samo onome najmlađem, Jaro- 
slavu, ostalo je na ramenu sedam pera, jer njegova sestra 
nije mogla da dovrši sedam bodova. 


U najvećem veselju začuše se u dvorištu konjska 
kopita i, trenutak docnije, zagrli Bogdanka svoga supruga 
i dade mu u ruke oslobođenog sina. Da je bilo moguće, on 
bi je još više zavolio kad je od braće saznao šta je Bog- 
danka podnijela za njihovo oslobođenje. U svojoj radosti 
di prijateljskom. razgovoru zaboravili su na gospodarevu 
sestru, ali su. se nje sjetili služitelji kojima je bila vrlo zla 
gazdarica. Kad su vidjeli da je ona uzrok svemu i da sada 
krči put kroz narod i pokušava da pobjegne, uhvatili su je 
za kosu i bez milosti bacili na lomaču koju su potpalili. 

Već je bilo sve svršeno kad su za to doznali brat i 
Bogdanka. Ona se preplaši, ali ju je on grdio govoreći: 

— Zahvali onome ko nas je lišio takvog zla; ona mi 
je tako grozno pismo napisala da sam gotovo poludio. Ali 
ipak nisam izgubio vjeru u tebe; uprkos svemu zadr- 
žavanju pošao sam k tebi, ali bih ipak prekasno stigao da 
te tvoja braća nisu oslobodila. 

— Sada sve zaboravimo kad smo srećni — odgovori 
Bogdanka ljubeći svoje krasno dijete, 

Njen suprug je prodao imanje i krenuo sa ženom i 
njenom. braćom njihovim roditeljima. Kakva je to bila 


radost za roditelje kad su se vratila sva djeca koju su. 


smatrali davno izgubljenom, a s njima još i novi sin i 
unuk, to ne može da se opiše. Nije više ništa nedostajalo 


da budu potpuno srećni. 
(Ceška narodna priča) 

si 


MIŠIĆ PIK 


Kako je mišić postao moreplovac 


Djeća su spuštala lađice niz rijeku. Brat ih je pravio 
nožićem od debele hrastove kore, a sestra je šila jedra od 
starih krpa. Za najveću je bio potreban dugačak jarbol. 
— Mora da bude lijepa grančica -—— rekao je brat, uzeo 
nož i ušao u šiblje. Odjednom je povikao odande: — 
Miševi, miševi! — Sestra je pritrčala. — Sjekao sam gran- 
čicu, a oni su se razbježali. Cijela gomila. Jedan je ovdje 
pod korijenom. Čekaj sad ću... 

Prerezao je nožićem korijen i izvukao malenog miša. 

— Kako je malen! — čudila se sestra. — I žut! Zar 
ima i takvih? 

-—— To je divlji — objašnjavao je brat — poljski miš. 
Svaki rod ima svoje ime, samo ne znam kako se ovi zovu. 

Mišić otvori ružičastu njuškicu i pisnu. 

— Pik! — On govori, zovu ga Pik — smijala se se- 
stra. — Gledaj kako drhti. Uho mu je krvave. To si ga ti 
nožem ranio. Sad ga boli. 

— Svakako ću ga ubiti — naljuti se brat. — Sve ih 
ubijam, ta kradu nam žito. 

— Ostavi ga — molila je sestrica — vidiš da je mali. 

Ali dječak nije poslušao. 

-— Baciću ga u rijeku — reče i pođe obali. 

Odjednom se djevojčica dosjeti kako da spase mišića. 

— Čekaj! — poviče bratu. — Znaš šta ćemo? Me- 
tnućemo ga u najveću lađu, kao putnika. 

Brat pristane. I tako će se mišić udaviti u rijeci. A 
kud ćeš ijepše od lađe koja plovi niz rijeku sa živim 
putnikom? 

Napravili su jedro, metnuli mišića u izdubljenu lađu 
i pustili je niz vodu. I lađica je nošena vjetrom zaplovilz. 
niz rijeku. 

Djeca su mu mahala sa obale. | 

Tada su ih pozvali iz kuće. Uspjeli su još samo da 
vide kako se lađica gubi pod punim jedrima iza okuke. 
a — Jadni mali Pik! — Tužno je govorila djevojčica 
. idući kući. — Vjetar će sigurno prevrnuti lađicu i Pik će 
se udaviti. 

Dječak je ćutao. Razmišljao je o tom kako da pohvata 
sve miševe u svom podrumu. 


Brodolom 


A mišić je plovio u borovoj lađici, Vjetar je tjerao 
lađu sve dalje od obale. Zapljuskivali su je veliki talasi 
Rijeka je bila široka, a za sitnog mišića izgledala je 
kao pravo more. 

Pik je bio star svega dvije nedjelje. Još nije znao ni 
hranu da nađe, ni da se odbrani od neprijatelja. Danas 

je prvi put izašao s majkom iz gnijezda da se prošeće. 
Ona je upravo hranila mišiće mlijekom kad je naišao 
dječak i rastjerao mišju porodicu. Pik je bio sisanče. 
Djeca su se s njim loše našalila. Bilo bi bolje da su ga 
odmah ubili, nego što su ga samog i nezaštićenog poslali 
na ovako opasno putovanje. 

Čitav svijet je bio protiv njega. Vjetar je dlejao toli- 
kom snagom kao da hoće da prevrne lađicu, valovi su 
bacali lađicu kao da žele da ga uđave u tamnim dubinama. 
Zvijeri, ptice, gmizavci, ribe — svi su bili protiv njega. 
Svako je bio spreman da se okoristi glupim i nezaštićenim 

Bijeli galebovi su prvi primijetili Pika. Letjeli su 
nad liđicom i kliktali ljutito što ne mogu u letu da uhvate 
miša. Bojali su se da ne razbiju kljun o tvrdu koru. Neki 
su plivali po rijeci do lađice. 

Sa dna rijeke doplivala je štuka i pošla za lađicom. 
Ona je čekala da galebovi bace miša u vodu. Tu bi ga 
njeni zubi spremno dočekali. 


_ Pik je čuo grabljivu viku galebova. Zažmirio je i 
čekao smrt. 
Tog časa privukla se lađici ptica grabljivica zvana. 


sribar sakupljače. Galebovi su se razleijeli na sve strane. I 


sRibar sakupljača ugledao je mišića i štuku pod lađom. 
On. je poletio, zagnjurio se u vodu. Uronio zajedno sa 
lađicom. Krajem svojih krila. zakačio je lađu i pre- 
vrnuo je. 

Kada je sribar sakupljača izronio iz vode sa štukom u 
kandžama, na prevrnutoj lađici nije bilo nikoga. Galebovi 
su vidjeli pticu izdaleka i nastavili svoj let. Mislili su da 
se mišić udavio. I a 

Pik nije nikada učio da pliva. Ali kad je upao u vodu, 
bilo je dovoljno da brzo maše šapicama, pa da se održi na 
vodi. Izronio je i uhvatio se zubima za lađicu. 

I nastavio je da plovi zajedno s prevrnutom lađicom. 

Uskoro se lađa nasukala na nepoznatu obalu. 

Pik je iskočio na pijesak i potrčao u šiblje. 

Bio je to pravi pravcati brodolom, a mali putnik je 
mogao mirne duše da bude srećan što se spasao. 


Strašna noć 


Pik je bio mokar do posljednje dlačice. Morao je da 
se suši jezikom. Krzno se osušilo i on se odmah ugrijao. 

Bio je gladan. Ali.bojao se da izađe iz šiblja, jer su se 
sa rijeke čuli reski krici galebova. 

Tu je morao, gladan, da čeka cijeli dan. Konačno je 
pala noć. Ptice su ućutale. Samo su se snažni valovi raz- 
bijali o nedaleku obalu. : 

Pik se oprezno izvukao iz šiblja. Ogledao se — nigdje 
nikoga. Tek tada, savijen u klupče, otrča u travu. Odmah 
je počeo da siše lišće sa stabljika na koje je naišao. Ali 
mlijeka nigdje nije našao. ; 

Nestrpljiv, počeo je da ih raskiđa zubima. Sasvim 
nenadđano iz jedne stabljike poteče mu u njušku topli sok. 
Bio je sladak kao mlijeko mišice-majke. 

I Pik je pojeo stabljiku i potražio drugu. Bio je gladan 
i nije obraćao pažnju na ono što se oko njega događa. 

Iznad vrhova trave podigao se već pun mjesec. 
Brze sjene nečujno su promicale kroz vazduh. 'To su šiš- 
miši lovili noćne leptire. 

Tihi šumovi i šuštanje čuli su se posvuda u travi. 
Neko je tamo šuškao, lijetao kroz šiblje, sakrivao se u 
busenju. I 

Pik je jeo. Pregrizao je stabljiku pri korijenu. Ona 
je pala i poprskala mišića pravom kišom hladne rose. 

Ali na vrhu stabljike Pik je našao ukusno zrnje. Sjeo 
je, stabljiku je podigao prednjim šapama i brzo jeo zrnje. 

-— Šljap, šljap! -—— lupnulo je nešto o zemlju pored 
miša. Pik je prestao da jede i naćulio uši. U travi je šuše- 
talo. — Šljap, šljap! — opet se začulo naprijed, u busenju. 
-— Šljap, šljap! . 

Neko je poskakivao u travi trčeći pravo na mišića. 
Što brže nazad u šibljef! — Šijap, šljap! — Jupnulo je 
pozadi. — Šljap, šljap! — odjekivalo je sa svih strana. — 
Šljap! — tresnulo je u blizini. Nečije dugačke pružene 
noge promakle su iznad trave i — šljap! — pored mišića 
je iskočila mala buljooka žaba. 

Ona je uplašeno gledala miša. A mišić je sa strahom i 
čuđenjem razgledao njenu golu, klizavu kožu. I sjedjeli su 
tako jedno nasuprot drugome ne znajući šta da rade. 

Oko njih je stalno odzvanjalo: — Šijap, šljap! Šljap, 
šljap! — Kao da se cijelo jato preplašenih žaba spasava 
bježeći kroz travu. Sve bliže i bliže čulo se brzo šuštanje. 

U jednom trenu mišić ugleda kako se iza žabice diže 
dugačko, gipko tijelo srebrnocrne zmije. Ona se zatim 
ispruži po zemlji, a dugačke noge žabe zakoprcaše se u 
njenoj otvorenoj čeljusti. 

Šta je dalje bilo, Pik nije vidio. On je glavom bez- 
obzirce pobjegao i nije ni primijetio kako se našao na 
grani, visoko iznad zemlje. 

Tu je proveo ostatak noći. A svuda oko njega sve do 
zore odzvanjali su čudnovati šumovi i šuškanja. 


Rep-kuka i nevidljivi ogrtač 


Smrt od gladi nije za Pika više predstavljala ozbiljnu 
opasnost. On je tražio i nalazio hranu. Ali kako da se sam 
odbrani od neprijatelja? 

Miševi žive u grupama i tuko se lakše brane od na- 
pada. Dovoljno je da samo jedan primijeti neprijatelja, 
javi to zviždukom, i svi se na vrijeme sakriju. 

A Pik je bio sam. Morao je što prije da nađe miševe 
i da im se pridruži. I pođe da ih traži. Gdje god mu je to 
bilo moguće, provlačio se kroz žbunje. Zmija je bilo mno= 
go i zato se bojao da ide po zemlji. Naučio je odlično da 

puže. U tome mu je naročito pomagao rep. Bio je dugačak, 
gibak, i mogao se zakačiti za žbun kao kukom. I sa takvom 
kukom puzao je po veoma tankim grančicama, ništa lošije 
od majmuna. HM 

Sa grane na granu, sa žbuna na žbun — probijao se 
Pik tri noći uzastopce. — 

Žbunja više nije bilo. Dalje se prostirala livada. A u 
žbunju Pik nije sreo nijednog miša. Morao je da nastavi 
put kroz iravu. s 

Livada je bila suha, Na zmije nije nailazio. Mišić se 
ohrabrio, čak je putovao po suncu. Jeo je sve na šta je 
nailazio: zrna, gomolje raznog bilja, bube, gusjenice, crve. 
I već je naučio kako da se od neprijatelja sakrije. 

A dogodilo se to ovako: iskopao je iz zemlje larve 
nekih buba, smjestio se na zadnje šapice i sa slašću počeo 
da ih jede. 

Sijalo je sunce. U travi su cvrčali cvrčci. 

U daljini Pik spazi malu droplju, ali nje se nije bojao. 
Ptica droplja nije veća od goluba samo je nešto mršavija. 
Lebdjela je u vazduhu kao da visi na užetu. Samo su krila 
malo podrhtavala i glavu je okretala čas na jednu, čas na 
drugu stranu. 

A Pik nije znao kako oštre oči ima droplja. Njegove 
su grudi bile bijele. Kada je sjedio, one su se nadaleko 
isticale na tamnoj pozadini zemlje. 

Tek kad je droplja strelimice poletjela prema njemu, 
Pik je naslutio opasnost. I 

Za bijeg je bilo prekasno. Noge su mu se posjekle od 
straha. On se pribi grudima uza zemlju i pritaji se. 

Droplja je sletjela i iznenadno ponovo zalebdjela u 
vazduhu trepereći jedino oštrim krilima. Nije nikako mo- 
gla da shvati gdje je iščezao mišić. Ta maločas je vidjela 
bijele grudi, a sad ih nije više našla. Pažljivo je razgledala 

mjesto gdje je sjedio mišić, ali je vidi : 

! i ela samo t: 
grumenje zemlje. j i j ć ije 

A Pik je ležao tu pred njom. Koža na njegovim Jeđi- 
ma bila je žutosmeđe boje, potpuno ista kao i zemlja, i 
gledajući odozgo ništa se nije moglo raspoznati. ' 

Uto iskoči iz trave zeleni cvrčak, Droplja se zaletje, 
uhvati ga u letu i izgubi se s njim. ' 

u Nevidljivi ogrtač spasio je Piku život. Od-tađa, čim 
bi izdaleka primijetio neprijatelja, on bi se odmah pribi- 
jao uza zemlju i ležao nepomično. A nevidljivi ogrtač slu- 
žio mu nenadoknadivo: obmanjivao je i najoštrije oči. 


Slavuj-razbojnik 


Danima je Pik trčao preko livada, ali na miševe nije 
nailazio. 

Na kraju je opet naišao na žbunje, iza koga se čulo 
poznato zapljuskivanje rijeke. Morao je da promijeni 
pravac i pođe na drugu stranu. Trčao je cijelu noć i tek 
pred zoru se zavukao pod veliki žbun i zaspao. 

Probudila ga je snažna pjesina. Pik je provirio kroz 
granje i spazio nad svojom glavom lijepu ptičicu ruži- 
častih grudi, sa sivom glavom i bakarnosmeđim perjem 
na leđima. 

I Mišiću se veoma dopala njena vesela pjesma. Htio 
je da priđe bliže da je bolje čuje. Zato se uspuzao po 
žbunju. ; |! i 

I Ptice pjevice nisu nikada napadale Pika i on ih se nije 
bojao. A ova pjevica nije bila veća od vrapca. Ali glupi 
mišić nije znao da je ona iz roda grabljivica. Mada je ptica 
pjevica, živjela je od razbojništva. Pik nije uspio ni da se 
osvijesti kad ga grabljivica napade i udari kukastim klju- 
nom u leđa. 

Od snažnog udarca Pik se glavačke strmoglavio sa 
grane. 

Srećom, pao je na meku iravu i nije se ozlijedio. A. 
ptica nije stigla da ponovi napad, jer se mišić sakrio pod 
korijen. 

Lukavi slavuj razbojnik zasjede na žbun u nadi da 
će Pik ipak da izviri ispod korijena. 

Ptica je pjevala, jednu za drugom, lijepe pjesme, ali. 
mišić se nije više obazirao na njih. On, je vidio cijeli. 
žbun na kome je strpljivo čekala ptica. 

Grane žbunja bile se pune trnja. Na njima, kao na 
kopljima, stršili su mrtvi napola pojedeni ptići, gušter-' 
čići, žabice, bubice i evrčei. Bila je to vazdušna ostava 
razbojnika. A i mišić bi visio na trnju kada bi se izvukao. 
ispod korijenja. 

Ptica je cijeli dan vrebala Pika. I tek kada je pala 
noć, razbojnik se zavukao u gustiš i zaspao. Tada se mišić 


'tihano izvukao ispod žbunja i pobjegao. 


Vjerovatno je u žurbi skrenuo s puta i tek je ujuiro 
ponovo čuo kroz žbunje šum rijeke. Morao je poći natrag 
da nastavi put drugim pravcem. 


Kraj putovanja 


Pik je trčao po isušenom blatu. Ovdje je rasla samo 
suha mahovina kroz koju je bilo veoma teško trčati, a 
najgore, ništa nije bilo za hranu. Nije nailazio ni na crve, 
ni na gusjenice, ni na sočnu travu. 

Druge noći mišić je posustao. Posljednjim snagama. 
popeo se na neki hum i pao na zemlju. Oči su mu se 
lijepile od sna. Grlo se presušilo. Da se bar malo osvježi, 
ovako ležeći lizao je sa mahovine kapljice hladne 
rose. 

Zora je zaruvdjela. Pik je sa svoga huma vidio 
dolinu, pokrivenu mahovinom. Iza nje, u daljini, 
zelenjela se opet livađa. Bila je puna sočne i visoke 
trave. Ali mišić nije imao snage da se dovuče do li- 
vade. 

Sunce je izašlo. Njegove tople zrake brzo su 'sušile 
kapljice rose. Pik je osjećao da mu se bliži kraj. Prikupio 
je ostatke snage, podigao se i odmah ponovo pao otko- 
trljavši se sa huma. Pao je na leđa, šapama nagore, a pred 
njim je bio samo mahovinom. obrastao bus. ' 

Pravo prema njemu, u busu, ugleda duboku crnu 
rupu, tako usku da ni Pik ne bi mogao da proturi glavu. 

Mišić primijeti da se u njoj nešto miče. Ubrzo se na 
ulazu pokaza, bumbar, crn i kosmat. On izađe iz skrovišta, 
počeša se po okruglom trbuščiću, zamaha krilima i 
odletje. 

Obletjevši skrovište, bumbar se vrati u jamu i sletje 
pred ulaz. Oslonio se na. šape i tako snažno zatresao 
svojim tvrdim krilašcima da je mišića zapuhnuo pravi 
vjetar. - 

Žžžuu — gudila su krilašca. — Žžžuu! 

Bio je to bumbar trubač. On je tjerao svjež vazduh 
u duboku jamu, vjetrio je prostoriju i budio bumbare 
koji su spavali u gnijezdu. I jedan za drugim bumbari 
su izlijetali iz jame i odlijetali na livadu da sabiru med. 
Posljednji je odletio trubač. Pik je ostao sam. I tada odluči 
da se spase od gladi. I 

Jedva, se, pužući, dovuče do bumbarevog gnijezda. U 
nosu je osjetio sladak miris. 

Počeo je da čeprka zemlju nosom. Zemlja se odro- 
njavala. Čeprkao je sve dublje dok nije iskopao jamu. Na 
njenom dnu našao je krupne komade saća. U jednim su 
ležale bumbareve larve, a druge su bile pune mirisnog 
žutog meda. 

Mišić je halapljivo lizao slatku poslasticu. Polizao je 
sav med, pa brzo i slasno pojeo larve. 

Snaga mu se povratila. Tako sit nije bio od onda 
kako su ga odvojili od majke. Nastavio je da rije zemlju 
i nailazio, sad bez ikakvog truda, na nova jaja sa medom 
i larvama. I 

Odjednom osjeti bolan ubod u njušku. Odskoči. Ispod 
zemlje išla je prema njemu velika matica bumbara. 

Pik već hijede da je napadne, ali uto zazujaše, 
zagudješe krila više njega. Bumbari su se vraćali sa 
livade. 

Cijela vojska bumbara napala je mišića. I ništa mu 
drugo nije preostalo nego da pobjegne. 

Pik je bježao svom snagom. Custa. dlaka štitila ga je 
od strašnih žaoka bumbara. 

Ali oni su birali mjesta gdje je dlaka bila kraća, 
ujedali ga za uši, za noge i potiljak. Ni sam ne znajući 
odakle mu tolika brzina, Pik je dotrčao do livađe i sakrio 
se u gustu travu. 

1 tek tada su se bumbari vratili svom pokrađenom 
gnijezdu. 

Tog dana Pik je presjekao vlažnu, blatnu livadu i 
ponovo se našao na obali rijeke. Ali sada se nalazio na 
ostrvu. 


Gradnja kuće 


Ostrvo na kome se mišić našao nije bilo naseljeno. 
Miševa na njemu nije bilo. Živjele su samo ptice, zmije 
i žabe koje su mogle veoma lako da preplivaju rijeku. 

Pik je morao da živi sam, okružen neprijateljima. 
Kada je čuveni Robinzon dospio na nenastanjeno ostrvo, 
prvo što je pomislio, bilo je to kako će da živi sam. I 
odlučio je da sagradi kuću koja bi ga štitila od nevremena 
i napada neprijatelja. A. poslije toga je obezbijedio zalihe 
za crne dane. Pik je samo mali miš, on ne umije da 
rasuđuje. A ipak je učinio što i Robinzon: prvo je počeo 
da zida sebi kuću. = ; 

Niko ga nije učio da zida, to mu je bilo u krvi. A 
zidao je tako kako su zidali svi miševi njegovog roda. 

Na blatnoj livadi rasla je uporedo visoka trska i 
barska trava -—— odlična građa za mišju gradnju. — 

Pik je izabrao nekoliko trski, uspuzao se na njih, 
odgrizao im vrh, a krajeve precijepio zubima, Bio je 
tako malen i lagan da se trava pod njim nije povijala, već 
ga je čvrsto i lako držala. 

A onda je nabrao lišća. Puzao je po barskoj travi 
i odgrizao lišće u korijenu. Ono je padalo, miš je puzao 
dalje, podizao ga prednjim šapama i provlačio kroz zube. 
Razvučene dijelove lišća mišić je nosio na vrh i vješto ih 
uplitao u procijepljene krajeve trske. Puzao je po sasvim 
tankim vlaknima travki tako da su ugibale pod njim. A on 
ih je vezivao na vrhovima jednu za drugu. 

Na kraju je dobio laganu okruglastu kućicu, veoma 
sličnu ptičjem gnijezdu. Cijela kućica nije bila veća od 
dječje pesnice. 

Miš je sa strane napravio ulaz, iznutra je obložio 
mahovinom, lišćem i korijenjem. Za krevetac je nakupio 
mekano i toplo evjetno paperje. Posteljina je bila baš 
za pohvalu. I 

Sada je Pik imao gdje da se odmori i skloni od nevre- 
mena i neprijatelja. I najoštriji pogled iz daljine ne bi 
mogao da primijeti gnijezdo od trave, zaklonjeno sa svih 
strana visokom trskom i gustom barskom travom. Nijedna 
zmija nije mogla. da dopuže do rijega, tako je ono bilo 
visoko nad zemljom. 

Bolje se ne bi mogao dosjetiti ni sam Robinzon. 


Nezvani gost 


Prolazio je dan za danom. Miš je mirno živio u svojoj 
vazdušnoj kućici. Već je sasvim odrastao, a porastao je 
vrlo malo. A više nije ni mogao, jer je pripadao vrsti 
miševa=-mališana. Oni su čak manji i od naših domaćih 
sivih miševa. j 

Pik se često i podugo udaljavao od kuće. U toplim 
danima kupao se u hladnoj vodi močvare, nedaleko od 
livade. 

I Jedne večeri naišao je na dva gnijezda bumbara i 
najeo se meda toliko da se odmah tu uvalio u travu i 
zaspao. 

A Ke se se vratio kući. Na zemlji i na jednoj od 
abljika la se široka pruga guste sluzi, a iz gnijezda j 
stršio debeli kusavi rep. je = i 

. Mišić se ozbiljno uplašio. Glatki debeli rep podsjećao 
ga Je na zmiju. Samo zmijin rep je tvrd i pokriven krljušti, 

a ovaj je bio go, mekan i obložen nekakvom ljepljivom 
sluzi. 

Pik je prikupio hrabrost i uspuzao se po stabljici da 
pogleda iz blizine nezvanog gosta. 

Uto se rep polako pomakao, a preplašeni mišić strmo- 
glavce se sjurio na zemlju. Sakrio se u travu i odatle je 
vidio kako je čudovište izmiljelo iz njegove kuće. 

" Iz otvora gnijezda nestao je najprije debeli rep. Iza 
njega se pokazaše dva duga, mekana roga sa bobicama 
na vrhovima. Zatim još dva ista takva roga, samo kratka. 
A iza njih pomolila se odvratna glava čudovišta. 

Mišić je vidio kako je lagano, lagano izmiljelo, zapravo 
prosulo se, iz njegove kuće golo, mekano sluzavo tijelo 

gigantskog sluzavca. Od glave do repa sluzavac je bio 
dugačak čitava tri palca. 

Počeo je da se spušta na zemlju. Njegov mekani trbuh 
pripijao se čvrsto uz stabljiku, a na njoj je ostajala široka 
pruga guste sluzi. Pik nije sačekao da sluzavac spuže na 
zemlju već je pobjegao. Mekani sluzavac nije mogao ništa 
loše da mu učini, ali mišiću se gadila ta mlitava, ljep- 
ljiva životinja. 

Tek poslije nekoliko sati Pik se vratio. Sluzavac je 
nekud otpuzao. 

Mišić uđe u svoje gnijezdo. Tamo je sve bilo umrljano 
odvratnom sluzi. Pik izbaci sve paperje i prostrije novo. 
Tek poslije toga legao je da spava. 

Otada. je, odlazeći od kuće, zatvarao ulaz stručkom 
suhe trave. 


Ostava 
Dani su postajali kraći, noći hladnije. Na travkama 
su sazrela zrna. Vjetar: ih je sijao na zemlju, a ptice ;u 


jatima slijetale na livadu i sakupljale ih. 

Pik se hranio obilato. Debljao je iz dana u dan. 
Njegova dlaka se presijavala. Mali četvoronožni Robinzon 
uredio je ostavu i sakupljao u nju zalihe hrane za crne 
dane. | 

Iskopao je u zemlji jamu, a njen kraj proširio. Tu je 
dovlačio zrna i ostavljao ih kao u podrum. Ipak mu se 


. činilo malo. Iskopao je još jednu jamu i povezao ih 


međusobno podzemnim hodnikom. 
Kiša je stalno padala. Zemlja je na površini omekšala, 


trava požutjela i polegla. I Pikova kućica od trave je visila 


sad nisko nad zemljom. Iznutra se sva upljesnivila. 

Dalje živjeti u gnijezdu nije bilo prijatno. Ubrzo je 
trava sasvim pala po zemlji, a gnijezdo je visilo na trski 
kao tamna loptica. Tu je već postajalo opasno. 

Pik se odluči da živi pod zemljom. Nije se više 
bojao zmija a ni žaba, jer su se već poodavno nekuda 
izgubile. 

Mišić je izabrao za svoje sklonište suho i usamljeno 
mjesto pod panjem. Ulaz u sklonište Pik je napravio u 
zavjetrini, da mu hladni vazduh no bi duvao unutra. 

Od ulaza prostirao se dugački pravi hodnik. On se pri 
kraju širio u nevelik okrugli sobičak. U njega je Pik 
dovukao suhu mahovinu i travu i uredio spavaonicu. 

Tu je bilo toplo i udobno. Od sobička do svoga po- 
druma prokopao je podzemne hodnike da može doći do 
hrane ne izlazeći napolje. 

Kada je sve bilo gotovo, čvrsto je zapušio otvor 
vazdušne kućice i preselio se u podzemni stan. 


Snijeg i san 
Ni ptice više nisu dolijetale na livadu da kljuju zrna. 


Trava je zbijena nalegla na zemlju, a hladni vjetar se 
slobodno razvijao po ostrvu. 

U to vrijeme Pik je nevjerovatno ođebljao. Obuzela ga 
je mlitavost, lijeno mu je bilo da učini i najmanji pokret. 
Sve rjeđe je izlazio iz svog boravišta. 

Jednog jutra je primijetio da je ulaz u njegovo skro- 
vište zavijan. Proprtio je hladni, rastresiti snijeg i izišao 
na livadu. 

Zemlja je bila bijela. Snijeg se nepodnošljivo ljeskao 
na suncu. Hladnoća je ujedala Pika za gole šapice. 

A onda su nastali mrazevi. NEK 

Loše bi prošao naš mišić da nije osigurao zimnicu. 
Kako bi iskopao zrna ispod dubokog smrznutog sni- 
jega? 

Sanjiva mlitavost obuzimala ga je sve češće. Po dva, 
pa i tri dana nije izlazio iz spavaonice i neprekidno je 
spavao. Budio se, odlazio u ostavu, najeo se i ponovo 
spavao po nekoliko dana. 

Napolje je sasvim prestao da izlazi, 

Pod zemljom:mu je bilo ugodno. Ležao je na mekanoj 
postelji, sklupčan u toplo, maljavo klupko. Srce mu je 
kucalo rjeđe i tiše. Disao je jedva primjetno. Sladak, 
dugačak san potpuno ga je savladao. 

Miševi-mališani ne prespavaju cijelu zimu kao glodari 
ili hrčci. Od dugog sna oni mršaju, postaje im hladno. Tada 
se bude i krijepe zalihama. 

Pik je spavao mirno — ta imao je dva puna podruma 
zrnja. Ni slutio nije kakva će se iznenadna nesreća, sručiti 
na njega. 


Strahovito buđenje 
'Te mrazne zimske večeri djeca su sjedjela kraj tople 
peći. ž 
— Teško je sada životinjama — zamišljeno reče 


sestrica. — Sjećaš li se malog Pika? Gdje li je on sada? 

== Ko bi to znao -— ravnodušno odgovori brat. — Mora 
da je već odavno pao nekome u kandže. 

Djevojčica zaplaka. 

—— Šta ti bi? — začudi se brat. 

— Žao mi je miša. Bio je tako nježan i ružičast... 

-— Našla si koga da žališ. Metnuću mišolovku i uhva- 
tiću ti sto komada. 

— Ne treba mi sta — jecala je sestrica. — Donesi mi 
jednog tako isto malenog, ružičastog. 

— Pričekaj, ludice, i takvog ću ti uloviti. 

Djevojčica je brisala suze rukama. 

— Ali, pazi, ako uloviš, ne diraj ga, već ga meni 
pokloni. Obećavaš li? 

— Dobro, dobro, plačibabo —— pristade brat. 

Iste večeri namjesti mišolovku u ostavu. 

Te večeri se i Pik probudio u svom skrovištu. Ali 
nije ga probudila glad. Kroz san mišić je osjetio da se 
nešto teško navalilo na njegova leđa. I odmah je osjetio 
kako mu se mraz uvlači pod krzno. 

Kada se sasvim razbudio, već se tresao od hladnoće. 
Odozgo se odronila na njega zemlja i snijeg. Zid nad njima 
se srušio. Hodnik je bio zatrpan. ' 

Nije se smjelo odugovlačiti ni minute jer mraz ne 
zna za šalu. Brže u podrum da se najede zrnja! Sitom je 
toplo, sitoga mraz ne ubija. Mišić iskoči i trčeći kroz snijeg 


'stiže do svog podruma. 


Ali sav snijeg okolo bio je izriven uskim dubokim 
jamama — tragovima kozjih papaka. Pik je padao stalno iz 
jame u jamu, pentrao se gore i ponovo padao dalje. 

A kad je ipak stigao do svojih podruma — našao je 
samo veliku jamu. 


_  Koze su razrušile njegovo podzemno skrovište i pojele 
mu svu zimnicu. 

Na snijegu i ledu 


Ipak je Pik uspio da otkopa nekoliko zrna iz jame, 
koju su koze papcima utabale. 

Hrana je rniša potkrijepila i ugrijala. Ali ga je ponovo 
spopala mlitava opasnost. Osjećao je — ako se preda snu 
da će propasti od zime. I 

Pik se oslobodi lijenosti i potrča. Kuda? To ni sam nije 
znao. Jednostavno je trčao i trčao kud ga oči vođe. 

Pala je noć i mjesec je stajao visoko na nebu. Snijeg 
je blistao poput malih zvjezdica. 

Mišić je dotrčao do obale rijeke i zaustavio se. Obala 
je bila strma. Pod njom se vidjela gusta tamna sjena. A 
naprijed se svijetljela široka ledena površina rijeke. 

Pik uznemireno ponjuši vazduh. Bojao se prelaza 
preko leda. Šta ako ga kogod primijeti nasred rijeke? U 
snijegu se može sakriti u slučaju opasnosti. 

Da se vrati nazad — tamo ga čeka smrt od gladi i 
hladnoće. A naprijed — možda ima hrane i toplote. I Pik 
potrči naprijed. Siđe niz strminu i napusti ostrvo na 
kome je dugo živio mirno i srećno. 

Ali nečiji par zlih očiju odmah ga primijeti. Nije 
dospio ni do sredine rijeke kad ga sustiže. brza i nečujna 
'sjena. Okrenuvši se, on je opazio samo sjenu, laku sjenu 
na ledu. Nije ni znao ko ga goni. ' 

Uzalud se pripijao uz led kao što je radio obično kada 
je bio u opasaosti. Njegovo tamno krzno.izdvajalo se kao 
oštra mrlja na blještavom plavičastom ledu. Ni prozračna 
magla mjesečinom obasjane noći nije mogla da ga zaštiti 
od strašnih očiju neprijatelja. 

Miša je prekrila sjenka. Oštre kandže zarile su se do 
bola u njegovo tijelo. Po glavi ga nešto snažno lupi. Dalje, 
Pik nije ništa više osjećao. 

Iz nesreće u nesreću 


Došao je sebi u potpunom mraku. Ležao je na nečem 
tvrdom i neravnom. Glava i rane po tijelu veoma su ga 
boljele, ali bilo mu je toplo. 

Dok je polako lizao rane, oči su mu se privikavale na 
tamu. 

Vidje da se nalazi u povećoj prostoriji, čiji su se us- 
pravni zidovi gubili nekuda prema vrhu. Tavanica se nije 
vidjela, mada je zjapio, visoko nad glavom miša, veliki 
otvor. Kroz njega je u prostoriju padao sasvim blijedi 
tračak jutarnje zore. 

Pik pogleda na čemu leži i poskoči od užasa. Ležao je 
na mrtvim miševima. Bilo ih je nekoliko i svi su bil 
ukočeni. Vidjelo se da odavno leže ovdje. 

Strah dađe mišu novu snagu. Pik se uspentra uz 
hrapav okomit zid i izviri napolje. Oko njega su bile samo 
snijegom. zasute grane. A dolje su se vidjeli vrhovi 
žbunja. 

Pik se nalazio na drvetu, provirivao je iz duplje. 

Ko ga je donio i bacio u duplju, miš nikada nije 
saznao. sa 
Ali nije ni lupao glavu nad tom zagonetkom, već je. 


. požurio da što brže odatle pobjegne. 


A stvarno je bilo ovako: Na rijeci ga je uhvatila 
šumska sova — ušara. Udarila ga je kljunom po glavi, 
zahvatila kandžama i odnijela u šumu. 

Srećom, bila je sita jer je prije toga pojela cijelog 
zeca. Guša joj je bila tako puna da se u njoj nije našlo 
mjesta čak ni za malenog miša. I tako je Pik ostao kao 
zaliha. Sova ga je smjestila u duplju u ostavi za zimnicu. 
Još jesenas je ostavila ovdje desetak ubijenih miševa. Zimi 
se do hrane teško dolazi. Dešava se da gladuju čak i takvi 
spretni noćni razbojnici kakva je sova. 

Naravno, ona nije znala da je miš samo ošamućen jer 


bi mu inače odmah probila lobanju svojim oštrim kljunom. 
Obično je miševe ubijala prvim udarcem. ' 
Ovoga puta. Pik je imao sreću. I 
Pik se srećno spustio niz drvo i šmugnuo u žbunje. 


Tek tu je primijetio da mu se dogodilo nešto nepri- 


jatno. Disao je zviždeći iz grla. Rane nisu bile smrtonosne, 
ali sovine kandže povrijedile su mu pluća i poslije brzog 
trčanja počinjao bi da zviždi. 

Kada bi se odmorio i ravnomjerno disao, zviždanje je 
prestajalo. Mišić se najeo gorke kore žbunja i ponovo 
potrčao — samo što dalje od užasnog mjesta. 

Mišić je trčao i ostavljao za sobom u snijegu dvostruku 
tanku stazicu — trag svojih šapa. 

Kada je Pik dotrčao do poljane na kojoj je iza ograde 
stajala velika drvena kuća sa dimnjacima iz kojih je 
sukljao dim, naišla je lisica na njegove iragove. '; 

Lisica ima veoma oštar njuh. Odmah je osjetila da je 
mišić sad protrčao i pošla je za njim. 

Njen plamenoriđi rep samo je promicao između 
žbunja jer je ona bila kudikamo brža od mišića. 

I svirač po nevolji 


Pik nije znao da ga lisica slijedi. Zato je sa užasom 
pomislio da će poginuti kao su iz kuće istrčala dva ogro- 
mna psa i bacila se put njega. 

Ali psi nisu obratili pažnju na njega. Oni su opazili 
lisicu koja je za njim iskočila iz žbunja i napali su je. 

Lisica se istog trenutka vratila nazad. Zalepršao je 
posljednji put njen plameni rep i nestao u šumi. Psi su u 
velikim skokovima projurili iznad miša i izgubili se u - 
žbunju. 

Pik se bez iteskvih avantura dovukao do kuće i šmug- 
nuo u podrum. 

Prvo što je Pik osjetio u podrumu bio je jaki miris 
miševa. Svaki rod životinja ima svoj miris, pa i miševi. 
Oni se razlikuju jedan od drugoga isto tako kao što se 
ljudi razlikuju po izgledu. 

Tako je i Pik odmah osjetio da ovi miševi.ne pripadaju 
njegovom soju. Ipak, bili su miševi, a i on je to bio. I 
obradovao im se ništa manje nego što se Robinzon obra- 
dovao ljudima kada se vratio sa svoga nenastanjenog 


ostrva. 


Odmah je potrčao da ih nađe. Ali naći miševe ovdje 
nije bilo tako jednostavno. Njihovih tragova i mirisa bilo 
je svuda, ali oni se nigdje nisu vidjeli. 

Na tavanici podruma opazio je izbušenu rupu. Pik 
pomisli da miševi tamo žive, uspuza se uza zid, uđe kroz 
rupu i nađe se u ostavi. 


Na podu su ležali čvrsto nabijeni džakovi. Jedan je bio 


' probušen pri dnu i žito se rasipalo po podu. 


Na zidovima ostave visile su police. Sa njih su se 
širili veoma zavodljivi mirisL Mirisalo je po sušenom, 
pečenom, dim!ljenom mesu, nešto veoma, veoma slatko. 

Izgladnjeli mišić žudno se prihvatio jela. Poslije gorke 
kore, žito mu je tako prijalo da se prejeo. Toliko se 
najeo, da je počeo teško da diše. 

I opet mu u grlu zazvižda i zapjeva. a. 

Na taj zvuk iz rupe u podrumu izviri brkata oštra 
njuškica. Srdite oči bljesnule su u mraku i u ostavi iskoči 
veliki sivi miš, a iza njega još četiri takva ista. 

Izgledali su tako strašno da Pik nije imao hrabrosti ni 
da im priđe. On je strašljivo tapkao u mjestu i od uzbu- 
đenja sve jače i jače zviždao. 

Svim miševima se nije svidjelo ovo zviždanje. Otkuda 
sada taj tuđi miš-svirač? Ostavu su sivi miševi smatrali 
svojom. Ponekad su primali u podrum i divlje miševe iz 
šume, ali miša-zviždaljku još nisu vidjeli. Jedan od miševa 
bacio se na Pika i ugrizao ga za rame. Za njim su ga 
napali i ostali. 

Jedva je Pik uspio da umakne u pukotinu pod nekakav 
sanduk. Pukotina je bila uska tako da sivi miševi nisu 
mogli da uđu u nju. Tu je Pik bio van opasnosti. 

Ali, bilo mu je veoma teško što ga njegovi sivi rođaci 
nisu htjeli da prime u porodicu. 


wo 


=. 

Mišolovka 


Svako jutro pitala je sestrica brata; 

-— Šta je, je li se uhvatio mišić? 

Brat joj je pokazivao miševe koji su se hvatali u mi- 
šolovku. Bili su to sivi miševi i djevojčici se nisu dopadali. 
Čak ih se pomalo pribojavala. Ona je htjela neizostavno 
malog, žutog miša. 

Brat ih je odnosio i krijući od sestre davio u vedru 
vode. Ali posljednjega dana miševi su prestali sasvim da 
upadaju u mišolovku. 

A najčudnije je bilo da je mamac svako veče neko jeo. 
Uveče metne dječak na mišolovku mirišljavi komadić 
pršute, učvrsti zategnuta vratašca mišolovke, a ujutro — 
na udici ništa, a vratašca zatvorena. 

Već je nekoliko puta pregledavao mišolovku da nema 
gdje kakva rupa. Ali velikih rupa, takvih kroz koje bi 


se miš mogao da provuče, u mišolovci nije bilo. 


Prošla je cijela nedjelja, a dječak nikako da shvati 
ko to krađe njegov mamac. Tek jednog jutra dotrča dje- 
čak iz ostave i s vrata povika: — Uhvatio se! Gledaj, žut! 

-— Žut, žut! — obradova se sestra, — Pa to je naš 
Pik — uho mu je razrezano. Sjećaš se, ti si ga tada no- 
žićem... Brže mlijeka, a ja ću se dotle obući. — Sestra 
je bila još u krevetu. 

Brat otrča u drugu sobu, a ona iskoči ispod pokrivača, 
postavi mišolovku na pod i brzo se obuče. 

Ali kad je ponovo pogledala mišolovku, mišića u 
njoj više nije bilo. 

Pik je već odavno naučio da bježi iz mišolovke. Jedna 
rešetka je bila malo savijena. Sivi miševi se nisu mogli 
da provuku kroz taj tijesni prolaz, ali Pik se slobodno 
provlačio. 

On je ulazio u mišolovku kroz vratašca i prihvatao se 
mamca. Ona su se teškim treskom zatvarala, ali on se brzo 
oporavljao od straha, mirno bi pojeo mamac i poslije toga 
izlazio kroz otvor. 

Posljednje noći dječak je slučajno prislonio mišolovku 
uza zid, i to upravo onom stranom gdje je bio prolaz, i 
tako Pika uhvatiše. A kada je djevojčica spustila mišolovku 
na sredinu sobe, Pik je iskočio i sakrio se iza velikog 
sanduka. 


Muzika 


Brat nađe sestru svu u suzama. 

— Pobjegao je — govorila je kroz suze. — Neće da 
živi kod nas. 

Brat stavi tanjirić sa mlijekom na sto i poče je tješiti: 

-—— Rasplakala se! Sad ću da ga uhvatim u čizmu. 

-— Kako u čizmu? — čudila se djevojčica. 

— Vrlo jednostavno. Skinem čizmu i položim je uza 
zid, a ti potjeraš miša, On će da potrči duž zida — oni trče 
samo duž zida — ugledaće rupu u sarama, pomisliće da je 
njegova i šmugnuće unutra. A ja tada zgrabim čizmu. 

Sestrica je prestala da plače: 

.— Znaš šta — reče zamišljeno — nećemo da ga lovimo. 
Neka živi kod nas u sobi. Mačku nemamo, i niko ga neće 
uznemiravati. A mlijeko ću mu ostavljati ovdje na podu. 

— Uvijek nešto izmišljaš — reče brat nezadovoljno. 
— Šta me briga, mišića sam ti poklonio, radi s njim šta 
hoćeš. 


Djevojčica je ostavila tanjirić na podu i nadrobila u | 
njega hljeb. Sjela je u kraj i čekala da mišić izađe. Ali on _. 


nije izašao do noći. Djeca pomisliše da je pobjegao iz sobe. 
A ujutru su vidjeli da je popio mlijeko i pojeo hljeb. 

—- Kako da ga pripitomim? —— razmišljala je djevoj- 
čica. 

Pik je živio veoma dobro, Jela je imao dovoljno, u sobi 
nije bilo sivih miševa i niko ga nije napadao. Navukao je 
iza sanduka hartije i krpica i napravio sebi gnijezdo. i 

Čuvao se ljudi i izlazio ispod sanduka samo noću kada 
su djeca spavala. Ali jedanput, danju, začu lijepu muziku. 
Neko je svirao frulu. Glas frule bio je mekan i žalostan. 


.I ponovo, kao tada kada je čuo slavuja-razbojnika, vara- 


licu, mišić ne odolje iskušenju da čuje muziku izbliže. 
Izvuče se ispod sanduka i sjede na pod nasred sobe. 

Dječak je svirao frulu. Djevojčica je sjedjela kraj 
njega i slušala. Ona je prva primijetila miša. 

Oči joj odjednom postaše veće i tamnije. Tiho je 
gurnula brata laktom i prošaptlala: 

-—- Ne miči se, pogledaj. Pik je izašao. Sviraj, sviraj, 
on hoće da sluša. I 

Brat je nastavio da svira. Djeca su sjedjela mirno, ne 
mičući se. 

Mišić je slušao tužnu pjesmicu {rule i sasvim zaboravio 
na opasnost. Čak je prišao tanjuriću i počeo da loče mli- 
jeko, kao da u sobi nikoga nema. I ubrzo se tako najeo 
da je i sam počeo da zviždi. 

— Čuješ — tiho reče djevojčica bratu — on pjeva! 
== Pik se osvijestio tek kada je dječak prestao da svira i 
odmah je pobjegao pod sanduk. 

Ali sad su djeca znala kako će da pripitome divljeg 
mišića. Svirali su tiho frulu. Pik je dolazio do sredine sobe, 
sjedao i slušao. A kada je i on počinjao da zviždi, nastajao 
je pravi pravcati koncert. 

Srećan svršetak 


I ubrzo se mišić navikao na djecu i sasvim prestao da 
ih se boji. Izlazio je i bez muzike. Djevojčica ga je čak 
naučila da uzima hljeb iz njene ruke. Ona je sjedala na 
pod, a on se verao njoj na koljena. 

Djeca su mu napravila malu drvenu kućicu sa nacr- 
tanim prozorima i pravim vratima. Kućica je stajala na 
stolu. A kada je odlazio u šetnju, po staroj navici zapušio 
bi vrata svim što mu je dolazilo pod šapu — krpicama, 
hartijom, vatom. 

Pa čak i dječak, koji nije volio miševe, veoma se srodio 
s Pikom. Najviše mu se dopalo što mišić jede i umiva se 
prednjim šapama kao rukama. 

A. sestrica je veoma voljela njegovo tanjušno — tan- 
ko zviždanje. ) . 

— On lijepo pjeva — govorila je bratu — i yeoma 
voli muziku. — Nije ni slutila da miš ne pjeva iz nekog 
zadovoljstva. Pa, ona nije ni znala kakve je opasnosti 
preživio mali Pik i kako je teško Rlovnnje obavio dok 
nije došao u njihovu kuću. 


1 dobro je što se sve srećno svršilo. 


' V. Bianki 

